
OEHLENSCHLÆGER fortæller i sine Erindringer^ 
at han en Dag — det maa have været den 
3dje November 1801 — da han havde læst BUrgers 
„Lied vom braven Manne^ blev saa begejstret over 
dette Digty at han strax satte sig til at oversætte 
det paa Dansk. Burger besynger en Italiensk Bonde, 
der under en Oversvømmelse af Floden Etsch 
frelser en Familie fra Døden og derefter afslaar en 
betydelig Pengesum, som en Grev Spolverini til- 
byder ham som Belønning. I samme Øjeblik 
Oehlenschlæger var færdig med sin Oversættelse, 
traadte hans gode Ven, Forfatteren Laurids KrusCj 
ind ad Døren og fortalte, at der i den voldsomme 
Storm var sket en stor Ulykke ude paa Rheden: 
et Skib var kæntret. Besætningen havde ikke kun- 
net redde sig, og skøndt Tusinder havde samlet sig 
paa Toldboden og Grosserer Staal Hagen udlo- 
vede en stor Sum Penge, havde dog ingen vovet 
sig ud for at forsøge at frelse de Ulykkelige. Da 
var Færgemand Lars Bache fra Helsingør sprun- 
get i en Baad med sine Folk og havde med yder- 
ste Livsfare reddet Besætningen. Men da den lo- 
vede Sum blev ham tilbudt, havde han svaret, at 
den skulde gives de Skibbrudne, thi han reddede 
ikke Mennesker for Penge. 

Oehlenschlæger blev stærkt betaget af den 
mærkelige Lighed mellem Digtet, han just havde 
oversat, og den virkelige Begivenhed, der netop 

var sket Ja Ligheden var saa stor, at næsten kun 
Navnene behøvede at Forandres. Han lokaliserede 
da Digtet, der under Navn af: »Hæderssang over 
den brave Lars Bagge* blev trykt i Rahbeks »Den 
danske Tilskuer"". (1801. Nr. 04 og 05.) »Digtet 
blev trykt,* siger Oehlenslæger, »og behagede, 
men det forunderlige Tiltelde fortav jeg af Frygt 
for, at man skulde tro, det var opdigtet. Mange 
Aar efter har jeg i mine samlede Digte fortalt 
denne Hændelse i det lille Digt »Varselet*, som 
følger efter Romancen Lars Bagge.^) 

Denne Bog handler for største Delen om den 
brave Lars Bache, som Oehlenschlæger og andre 
Digtere har besunget. Forfatteren er Lars Baches 
Søn, den f hv. Købmand i Roeskilde, Niels BachCy^) 
der paa sine gamle Dage levede i Kjøbenhavn og da 
begyndte at nedskrive sin Barndoms Erindringer, 
der udelukkende drejer sig om Fødebyen Hel- 
singør, Livet dér og i Hjemmet. Den brave Færge- 
mands udmærkede Personlighed spiller Hoved- 
rollen i Sønnens Minder, og denne standser sine 
Optegnelser, kort før han skal fortælle os om Fa- 
derens ulykkelige Død. 

Det er dog ikke alene denne Mands Liv og 
Skæbne, der giver Optegnelserne deres fornemste 
Værdi, men vel endnu mere de klare og fine 



1) Digtet, som fremkom i .Samlede Digte', 1823, under Titel «Den bolde 
Lars Bagge', er fuldstændig omarbejdet. 

i) Konsul Niels Bache, født »ju 1795, f s/e 1880 var først Købmand i 
Kallundborg, senere I Roeskilde og Borgerrepræsentant samme Sted, Indtil han 
hævede sin Forretning og flyttede til Kføbenhavn. 

smaa Billeder fra det 19de Aarhundredes første 
ti Aar, som Forfatteren tegner for os uden Tanke 
om, at de skulle lægges frem for manges Øjne. 
Men hans Søn, Professor Otto Bache, har i fuld 
Forstaaelse af, at de har en særlig Interesse og 
Værd for mange Læsere, paa Udgivernes Anmod- 
ning tilladt deres Offenliggørelse. Vi bringer ham 
derfor vor Tak, og det er vor Overbevisning, at 
mange vil slutte sig til den. 

Med Hensyn til det foreliggende, smukt skrevne 
Manuskript skal bemærkes, at det øjensynlig er 
nedskrevet uden nogen bestemt overlagt Plan, 
uden Forarbejder, Kladder eller Udkast, efter- 
haanden som Minderne meldte sig og faldt For- 
fatteren i Pennen. 

Udgiverne har hist og her forbigaaet Medde- 
lelser af ganske privat Natur, der ikke frembød 
nogensomhelst særlig Interesse. Den i selve Ma- 
nuskriptet benyttede Retskrivning er nærmest 
den, der blev brugt i Aarhundredets Midte, men 
den frembyder intet som helst karakteristisk for 
Tiden eller Forfatteren, og den er desuden saa 
lidet konsekvent gennemført, at Udgiverne ikke 
har taget i Betænkning at føre den frem til Nu- 
tidens almindelige Skrivemaade. 

Kjøbenhavn, 1, August 1905. 

Udgiverne. 

KONSUL NIELS BACHE 

MenKdrcniea Fortwef 

TcfBO ■' Prohusr O. BiqIiI 

Min Oldefader paa fædrene Side, Ole Bache, 
var født 1 Skaane, og blev, formodenlig ved 
Glftermaal, Færgemand i Helsingør.^) Han var en 
høj stor Mand, blev meget gammel, og har ofte 
baaret mig paa sine Arme. Hans Søn, Niels,*) min 

>) Pcrgenund Ole Buhe vtr f*dl 1714 at blev UR 1744 med Fcrtenuuid 
pu Lappen Mels Hugeneeiii Diner Glertmd, der vu- f«dt I72Z, of døds 
>l|« 17M. Ole Biche døde <B|b I7B8. 

*) Niels Bicbe ru- fadt ij, 1745. Hu d«de kno 30 Au- Eimmel U|„ 1775. 
Hid VU- 1770 fftt med Jobsnoe GreierBdiner Nleliea. 



Bedstefoder, var ogsaa Færgemand. Han havde trt 
Sønner, af hvilke den ældste, min Fader, Lars 
Bache var født d. 10. Februar 1771; den anden, 
Gregers eller Greis,^) husker jeg som en ung smuk 
Mand, der for sit nette venlige Væsen var godt 
lidt hjemme i vort Hus, hvorimod den yngste, 
Peter y var en vild raa Krabat, saaledes som Na- 
turen havde dannet ham.^) Hans Omgangsvenner 
var Krybskytter, Smuglere og Personer, der førte 
slige dristige Haandteringer, han bandede frygte- 
ligt, sagde, at han hverken troede paa Gud eller 
Fanden, og naar Moder foreholdt ham hans dri- 
stige og forvovne Færd, mente han, at det var 
ligegyldigt, om han døde i Dag eller i Morgen, 
om det var for en Kugle eller paa Sotteseng, og 
naar han døde, saa var han død lige som hans 
Hund, paa et tilkommende Liv troede han ikke; 
hvorover hun da blev meget vred, sagde „han^ 
til ham og kaldte ham en „Ordgyder^. Forøvrigt 
tror jeg, at han mest talte saaledes for at faa Mo- 
der vred, thi han var en retskaffen Mand, hjær- 
ten^od, og havde en glimrende naturlig Forstand, 
dertil var han begavet med mange Talenter og 
kunde lære alt, hvad han vilde, i en utrolig kort 
Tid. Uagtet han var overordentlig halt — som 
Barn var han »kommen over noget Ondt*, hvor- 
ved Overtroen forklarede alle Ulykker, der ikke 
kunde forklares — kunde han hele Nætter gaa 
paa Krybskytteri, ligge lange Vinterdage i Sundet 

1) Gregers Bache var født B/7 1772 og døde allerede i November 1802. 
S) Peter Bache, den bekendte Baadebygger, fadt ^/i 1774 og druknede, som 
nedenfor fortelles, i Februar 1808. 



paa Andejagt y og var bekendt som den første 
Skytte. Han forsynede derfor ogsaa Moders Køk- 
ken med lækkert Vildt , og Fiskeri og Jagt paa 
Isen var hans største Glæde. Paa en lille jærn- 
skoet Slæde, ridende paa et Bræt for det Tiltelde, 
at han kom over en Vaage, som ikke kunde bære, 
med sine Fiskeapparater og sit Gevær, fløj han 
ved Hjælp af to Jæmpigge ud over Isen, hvor 
ingen turde vove at gaa, og han tilbragte mange 
Vinterdage over det sorte Dyb uden anden Be- 
skyttelse mod Vejret end den daglige Dragt. Hans 
tro Følgesvend paa alle hans Farter var en dejlig 
stor nøddebrun Pudelhund, som bragte ham det 
Vildt, han skød, og som var afrettet saaledes, at 
lian for Alvor paastod, at de kunde tale sammen. 
Jeg husker, at han engang vandt et Væddemaal 
ved paa sin Slæde med sine Pigkæppe at køre 
omkap fra Humlebæk til Helsingør paa Isen med 
En, der kørte paa Land med et Par bekendte 
hurtigløbende Heste. Lige som han var en vældig 
Nimrod, var han bekendt som den første Svøm- 
mer, der kunde flyde i Timer paa Vandet. 

En Aften, da han sad og saa paa, at jeg skrev, 
fik han Lyst til at lære at skrive. Jeg maatte da 
strax skrive ham en Forskrift, og siden den ene 
efter den anden, der blev betalt med Flodholt til 
at lave Baade af, og i kort Tid havde han lært 
sig at skrive. En Vinter hjalp han Baadebyggerne 
med at bygge en Baad til et af min Faders Skibe; 
da den var færdig, byggede han en paa egen 
Haand, en saakaldt Sjotting, og da den var iær- 



dig til hans Tilfredshed, en stor Færgebaad, den 
bedste Sejler og den smukkeste Baad, der havde 
flydt paa Vandet — det var den, min Fader druk- 
nede i, og som min Broder nu ejer. Min Farbro- 
der byggede endnu en berømt Baad, inden han 
druknede i en Alder af omtrent 33 Aar. 

Naar han gik hjemme fra os i godt Humør, 
rullede han sig sammen som et Nøgle og trillede 
sig saaledes ned ad Trappen fra 1. Sal, til han 
kom til det nederste Trin udenfor Køkkendøren 
til stor Forskrækkelse for min Moder, og saa gik 
han paa et kort og et langt Ben, med en Fart, 
saa man havde ondt ved at følge ham. Kæppen i 
den ene Haand og Hunden efter sig. Naar han 
stod paa det korte Ben, var han lille, men naar 
han rejste sig paa det andet, var han en høj Mand. 
En Gang havde han og tre andre lystige Sømænd 
taget en Karet i Kjøbenhavn ud til Toldboden, 
hvor deres Baad laa. Den første kom, som Folk 
plejer, den anden rullede ud som et Nøgle og 
rejste sig saa mandshøj overfor den forfærdede 
Kusk, der varsom tog imod den tredie og den 
fjerde, men Peter var imidlertid gaaet ind igen ad 
den modsatte Karetdør, og da han som den femte 
igen kom rullende ud, løb den forskrækkede Kusk, 
der troede han havde kørt for 5 Djævle i Stedet 
for 4 Mennesker, og Skælmerne sparede til stor 
Moro deres Drikkepenge. Naar det blæste en 
Storm, saa de andre Færgemænd nægtede at gaa 
ud, — og saa kunde man være vis paa, at det blev 
Uvejr, — og min Fader opmuntrede raske Mænd 



til at følge sig paa en eller anden forvoven Tur 
ud til drivende eller forbisejlende Skibe, var Peter 
altid den første i Baaden. „Tør Du sejle, Lars, 
saa tør jeg følge med,^ sagde han. 

Da Kjøbenhavn var belejret 1807 og ikke et 
Menneske kunde slippe ind eller ud, hverken fra 
Sø- eller Landsiden, og min Fader gjorde den 
berømmelige Tur, som jeg senere skal omtale, var 
Peter med, og da han saa godt som ved et Mirakel 
var undsluppen fra at blive greben som Spion, 
sejlede denne Mand, der ikke kendte Ordet Frygt, 
et Par Nætter efter ganske alene i en lille Fisker- 
baad igennem den frygtelige Skibsflaade ned til 
den brændende Hovedstad, Natten før den kapi- 
tulerede. 

Smugleri var dengang anset for en ærlig Haand- 
tering, og den, der førte den dristigste Krig med 
Posekiggerne, var den raskeste Mand. De stak- 
kels Toldbetjente blev i det smaa narrede og 
drillede paa alle de Maader, som kun Søfolk kan 
udfinde, og naar de troede at have faaet en Fangst, 
var det som oftest omhyggelig sammenrullede 
vaade Søklæder, som de under Latter, Skoser og 
Skældsord maatte give tilbage. I det store smug- 
ledes der i Selskaber, og Frygt eller Overens- 
komst holdt Tolderne borte fra Landingsstederne; 
fra Kjøbenhavn til Sverrig smugledes der ogsaa 
af Helsingøranerne. Peter drev dette Væsen i 
Efteraaret og Vinteren mellem 1807 og 1808 med 
2 Baade og 3 andre raske Mænd til Bugten imel- 
lem Kullen og Halmstad. Det var stormfulde og 

besværlige Rejser, men de lønnede sig i Forhold 
dertil. Lejligheden maatte passes for at undgaa 
Toldbaade og Strandridere, og Losningen maatte 
ske samme Nat, Baadene kom. Ofte maatte en sprin- 
ge overbord og svømme, bugserende en vandtæt 
Kasse med Klæderne i, til Land, hvor et Par 
smaa Heste stod tøjrede paa den vilde Kyst. Han 
klædte sig saa paa under aaben Himmel, kastede 
sig paa Ryggen af en Hest, underrettede de Ind- 
viede om Ankomsten, og Baadene maatte samme 
Nat være lossede og i Søen igen, for ikke at lede 
nogen paa Spor. 

I Februar 1808 vendte Peter hjem fra en af 
disse Expeditioner. Foran sejlede Niels og Johan- 
nes Bachey^) halve Halvbrødre til Peter, i Baaden 
hos ham var Ole Bendsen, Helsingørs stærkeste 
Mand, en udmærket Svømmer, senere Færgemand 
og Bisidder.^) Der lænsedes for rebet Sejl, og der 
gik en himmelhøj Sø. Peter sad tilrors. Hatten 
var blæst overbord, og han havde smøget en stor 
islandsk Strømpe som Hue over det krøllede 
Haar. Han havde aldrig været saa alvorlig og 
tankefuld som den Aften, og han sagde til Ole 
Bendsen, at han havde lovet min Fader, som ikke 
kunde lide de Ture, og som stærkt havde været 
i Lag med ham, at dette skulde være den sidste. 
Tvers ved Kullen rejste der sig en Braadsø saa 
høj, at de saa Maanen igennem den, men den 
faldt tæt a gter. »Rejser den igen,** sagde Peter j 

1) Sønner af Lars Baches Moders andet Ægteskab med Niels Leth. 

2) Ole Bendtsen, der senere blev en bekendt Kaperferer, var fiødt ^/j^ 
1784 og døde »j? 1827. 



„kan vi ikke løbe fra den/ og den rejste sig, saa 
at Ballasten fløj over Sejlbjælken, og Baaden løb 
under med det samme. Formodentlig har Peter 
faaet Skødet om Benet, thi uagtet han havde faaet 
fat i et Sprød til Hjælp, for at flyde paa, saa Ole 
Bendsen snart Strømpen forsvinde, efter at Peter 
havde sendt Hilsen hjem til Kone og Børn, som 
nu er døde for mange Aar siden. Da den forreste 
Baad savnede den anden, vendte den om betids 
nok til at bjærge Bendsen, der havde fanget en 
Aare under hver Arm, og som laa syg i Aar og 
Dag derefter og skiftede baade Hud og Kød flere 
Gange efter den Vadsk.^) I Helsingør, hvor næ- 
sten enhver havde et Øgenavn, kaldtes min Far- 
broder i daglig Tale aldrig andet end „Halte- 
peter.* 

Min Fader var kun omtrent 4 Aar gammel, da 
hans Fader døde, og efter et Aar giftede Moderen 
sig med Niels Lethy der blev Færgemand.^) Om- 
trent paa samme Tid faldt min Fader ved at spille 
Top og slog Knæet. Han fik Ledevand og blev 

1) Det var den 8. Januar 1808, at Peter Bache tilsatte Livet, og lians Død 
vakte megen Opsigt. I Statstidende (ii/i 1806 Nr. 4) slutter Meddelelsen om 
Ulykken saaledes: »Han var en flink Sømand og havde ved medfødt Talent 
bragt det vidt i Baadebyggeriet. Ingen kunde gøre ham slige Baade efter, og 
hans Tab beklages derfor desto mere. Var han bleven Færgemand, hvortil han 
nu snart stod for Tur, havde hans Enke og hans 5 umyndige Børn dog havt 
nogen Understøttelse, men nu desvcrre ingen. I Fefdens Tid var han en af 
de kckke og uforsagte Sømcnd, der med sin lille Baad vovede sig 2 Gange 
midt igennem den store ^endtlige Flaade med Brevskaber til Kjøbenhavn. 
Hans Broder, Lars Bagge [Bache], gjorde samme Tur.* 

*) Niels Baches Enke Johanne var en Datter af Færgemand Niels Gre- 
gersen og Ingeborg Sønnesdatter. Hun blev anden Gang gift */e 1777 med 
Færgekarl Niels Nielsen Leth, som derved blev Færgemand. Hun døde alle- 
rede 1781, og han giftede sig igen kort efter. 

halt, det ene Ben blev saa meget tyndere end det 
andet, at han for at skjule det gik med to Strømpe- 
peskafter, og det ene Støvleskaft, — dengang gik 
man med Støvlerne uden paa Benklæderne, — 
maatte gøres lidt kortere end det andet. Dog kunde 
man ikke se, at han haltede, uden naar han gik 
i dybe Tanker, da han saa traadte haardere med 
det ene Ben. 

Moderen levede kun kort efter, og Niels Leth 
giftede sig paany og avlede i dette Ægteskab 3 
Sønner Niels, Johannes og Peterj raske Sømænd, 
som alle antoge Navnet Bache efter min Fader, ^) 
da han begyndte at blive bekendt. Især var Niels 
en meget uforfærdet Mand, som 1807 fattede den 
Beslutning med en Del Færgebaade at entre en 
engelsk Kutterbrig, men Kammeraterne faldt fra, 
da der i heldigste Fald ikke var andet at hente 
end blodige Pander. Han udmærkede sig i Om- 
gang ved sine træffende Indfald, som fik alle til 
at le, men som ikke lokkede et Smil frem paa 
hans Læber. — Niels og Johannes er nu døde, 
Peter er Færgemand og Petersborg-Lods og en 
meget velhavende Mand i Helsingør. 

Da min Fader nu var saa godt som en frem- 
med i sit Fædrenehus, kom han i Huset hos sin 
ældre Fætter, Færgemand Haagen Nielsen paa 
Lappen,^) Helsingørs nordligste Forstad, hvor han 
tjente som Fiskerdreng for at holdes til Konfir- 

^) Altsaa efter Stedbroderen. 

i) Haagen Nielsen, født 8/4 1761, var en Søn af F»rsemand paa Lappen 
Niels Gregersen og Ingeborg Sønnesdatter, og saaledes en Broder til Lars 
Baches Moder. Han døde ^^1% 1809. 

mation. Haagen paa Lappen var en dannet Mand 
efter sin Stilling, dertil velhavende og førte et 
smukt Hus. Jeg mindes godt Bedstemoder Inge^ 
borg Greis^ Sy som var i Huset hos ham, en gam- 
mel, meget smuk lille Friserinde. Om Søndagen, 
naar Moder gik ud og spaserede med os i Kon- 
gens Have,^) blev der gerne aflagt et Besøg hos 
HaagenSj og gamle Bedstemoder sad da altid paa 
sin Yndlingsplads ved Skorstenen i det skinnende 
rene Køkken, proper klædt med sin lille sorte 
ft*isiske Hue og snehvide Lin, rygende paa en 
meget kort lille Kridtpibe med blank Messing- 
hytte. Hvor gammel hun var, vidste man ikke rig- 
tig, men hun var mellem 90 og 95 Aar, da hun 
efter Haagens og min Faders Foranstaltning blev 
viet til en 23aarig meget smuk Mand, Lorenz 
Justesen, som derved blev Færgemand. Han druk- 
nede siden som Styrmand med min Fader.^) 

Da min Fader var bleven saa gammel, at han 
kunde bestyre et Laug, kom han i Tjeneste hos 
en vakker gammel Mand, Johan Danielsen, en ft)r- 
nuftig og dannet Mand med en elskværdig gam- 
mel Kone, som jeg begge kan huske. Han blev 
snart bekendt for sin Raskhed paa Søen, var paa- 
iærde tidligt og sildigt og blev meget afholdt af 
sin Hosbond og Madmoder saa vel som af Køb- 
mænd, fremmede Kaptajner, Kommersbrødre og 
raske Kammerater. Ligesaa paapassende og ivrig 



1) Marienlyst Park. 

^ Færgemand Lorenz Justesen blev gift med Enken Ingeborg Sønnes- 
datter s/a 1806 og døde altsaa allerede »Ij 1800. 

han var i sit Fag, lige saa stor en Udhaler^) var 
han, en lidenskabelig Danser, en munter Selskabs- 
broder, en stor Beundrer af det smukke Køn, en 
dygtig Slagsbroder, hvilket i de Tider var en Be- 
tingelse for at være en rask Fyr. Dertil kom hans 
fortræffelige naturlige Forstand, hans Tragten efter 
det bedre Selskab: unge Handlende, OfRcerer og 
lignende unge Mennesker, samt hans uudslukke- 
lige Lyst til Kundskaber. Desuden var han en 
smuk ung Mand, noget koparret, med et blond 
krøllet Haar og et meget rask Udseende. 

Omtrent 20 Aar gammel blev han forlovet med 
min jevnaldrende Moder, der var Husholderske 
hos en engelsk Købmand Nicolas Fenwick,^) og 
da denne holdt meget af ham, havde han Tilladelse 
til enhver Tid at besøge sin Kæreste og levede 
godt i det flotte Hus, hvor der altid var en god 
Bid og et godt Glas Vin. I fire Aar samlede de 
til Bo, men da de blev gifte, var min Fader ikke 
kommen videre end til den Kiste, hvori hans 
sparsomme Garderobe gemtes, thi hans Brude- 
kjole — violet indsprængt med store gennem- 
brudte Staalknapper — var et Appendix, der aldrig 
senere blev brugt, før den blev omsyet til mig. 
Moder var rigere, hun ejede en Sengs Klæder 
— jeg mindes gros de naples Silkeklæder^), Sæt, 

1) Udtrykket havde ikke 1 ældre Sprogbrug den nedsættende Betydning 
som senere, men betød kun en lystig Svend, der var vel »udhalet*, et Sø- 
mandsudtryk for et smukt Fartøf. 

>) Nicolaus Fenwick, f. 1729, blev 1752 engelsk Generalkonsul for Dan- 
mark og døde i Pebr. 1799; hans Søn Charles Fenwick, der var engelsk Vice- 
konsul, og som omtales senere, var født 1775 og døde Marts 1832. 

8) En Slags meget tykt Sllketøf fra Neapel. 

Korduans Sko med smaa to Tommer høje Hæle 
o. dsl. Saaledes udstyrede flyttede de som Ægte- 
folk ind paa en lille Sal i Strandgade, men med 
gode Udsigter, thi min Fader var kommen til at 
fare paa Hælvten for en Enke. 

Min Moders Bedstefader paa mødrene Side 
var Bonde, Fisker og Strandfoged i Rungsted, som 
dengang var et rigt Fiskerleje, formedelst det nære 
Sophienberg Slot og Hirschholm Slot, hvor der 
blev holdt Hof. Familien var vist ogsaa velhavende 
og stolt paa det, thi den var besvogret med Ole 
Tømmermand, som var Mester paa Slottet og al- 
tid blev omtalt med Stolthed af min Bedstemoder. 
Da han døde, efterlod han Enke og to Døtre. I 
Gaarden tjente en smuk og dygtig Karl, svensk 
af Fødsel, der friede til den ældste Datter, en pur 
ung, smuk Pige, og fik med hende Gaard, Baade, 
Fiskeredskaber etc, medens der kun blev den 
yngre Datter, min Bedstemoder, et Udstyr til Del. 
Men næppe var han bleven Mand i Gaarden, før 
han spillede op med alt, tilbragte Dage og Næt- 
ter i Kroen i Sus og Dus og spillede Køerne 
bort, som blev trukne hjem fra Marken. Da han 
et Par Aar efter døde, og Gælden blev betalt, 
havde Konen kun et lille Aftægtshus og to smaa 
Sønner tilbage. Sognets Præst var barnløs og tog 
den ældste lille sortkrøllede Dreng til sig, læste 
med ham og dimitterede ham til Universitetet. 
Men nu begyndte Faderens Synder at vaagne i 
Knægten. Studeringerne forsømtes, og Plejefor- 

ældrene fik et Brev om, at han havde ladet 
sig hverve til Underofficer paa avantage til de 

vestindiske Tropper. Lykken var ham og- 

saa bedre end Forstanden. — Strax efter Lars 
Olsens Ankomst til Vestindien udbrød der en 
Slaveopstand, Tropperne blev udkommanderet 
mod Oprørerne, Lieutenanten ved det Detache- 
ment, hvorved han stod, faldt, han tog Komman- 
doen, Negrene blev slagne, og Guvernøren gav 
ham den Sabel og Port d'épée, som han med saa 
megen Bravour havde ført. Han blev nu Dagens 
Helt og Øens Løve. Han var en lille gesvindt 
Fyr med sort krøllet Haar og spillende Øjne, en 
komplet Franskmand i sit Ydre og en Skvadron- 
nør af første Skuffe med sine Studenterkundskaber 
fra Kjøbenhavn. — Under den franske Revolu- 
tions Uroligheder paa Martinique var en Marquise^ 
en Kreolerinde, flyttet til de danske Øer og havde 
dér købt sig to Plantager. Hun var ung og smuk 
og forelskede sig i den tapre Lieutenant; et Aars- 
tid efter at han var taget fra Hjemmet som en 
Vagabond, var han en Matador, Ejer af hende og 
hendes Plantager, tog sin Afsked og levede, saa- 
ledes som Europæerne dengang levede i Indien* 
Her hjemme begyndte man et Aars Tid efter at 
mumle om hans Lykke, men ingen fornuftige Folk 
troede derpaa, og da der endelig kom et svulstigt 
Brev til Moderen, — Plejeforældrene var nok 
døde, — om at hun skulde købe sig et Sted i 
Hørsholm og arrangere sit Hus, lo man ad Vind- 
beutelen, da der ingen Penge fulgte med. Men 

med næste Vestindiefarer kom der en Æske med 
kostbare Ørenringe, Fingerringe o. dsl. til den 
fattige Fiskerenke, og i Æsken var der desuden 
Guldmynter og en Anvisning paa tilstrækkelige 
Midler til at kunne leve net. Nogle Aar efter kom 
en Vestindiefarer tilankers ved Snekkersten, og 
nogle Fiskerbaade kom paa Siden og solgte deres 
Fisk. Planteren, som var ombord, vilde gaa i Land 
med dem, men medens han gjorde Toilette, kom 
min Fader til Skibet og jog i Følge sine Privi- 
legier Fiskerne bort. Da Plantøren kom paa Dæk- 
ket og vilde befale Fiskerne til Skibet igen, kom 
min Fader og han i Skænderi, enten maatte han 
gaa i Land med ham eller blive ombord. I Baa- 
den mælede han i Begyndelsen ikke et Ord, men 
da han hørte, at Færgemanden og Kaptajnen var 
Dus, og at det var Færgemanden selv, bekvem- 
mede han sig til at spørge om en Færgemand 
Lars Bache. Da Moderen nemlig havde skrevet 
ham til om hans Søskendebarn Margrethe og hen- 
des Mand, kom nu Forklaringen og Forsoningen 
snart istand. Fader førte ham og hans to Sorte, 
den gamle Jack og den lange John hjem, og de 
blev indkvarterede i vort gæstfri Hus. Jeg husker 
endnu godt den lille gesvindte Mand med den 
mørke Hudfarve, hans store Ørenringe, Diamant- 
Brystnaale, Fingerringe, Gulduhre med flere Ra- 
der Guldkæder og Signeter, og hans store Pung 
fyldt med Guldpenge. Kaptajn Petersens hele 
Sukkerladning var hans, og der var stort Staahej 
hjemme. Men en smuk Morgen var lange John 

Lars Bache 2 

borte med Ringe, Uhr og Børs, han havde stjaalet 
en Baad i Landingen og var formodenlig gaaet 
ombord i en Amerikaner. 

Anledningen til hans [Olsens] Rejse hertil var 
den, at hans Frue havde en ung smuk Negerinde 
til sin personlige Opvartning, paa hvem hun blev 
jaloux, og for at straffe hende for en let udfunden 
Forseelse lod hun hende bruge til Markarbejde, 
hvor hun ikke vilde røre en Haand. Den jaloux 
Frue, der var opdraget til at anse sine Slaver for 
Husdyr, tvang Manden, der ellers var bekendt for 
at være en mild Herre imod Slaverne, til at byde 
Slavefogden at piske hende til at arbejde, og han 
efterkom Ordren saa godt, at hun opgav Aanden 
under Tugtelsen, som Herskabet sagdes tildels at 
have overværet. Misundere manglede ikke til at 
indberette Sagen og at sværte den misundte Par- 
venu. Menneskerettighederne havde dengang be- 
gyndt at røre sig, og Olsen rejste hertil for at 
neddysse eller læmpe Sagen. Han vendte hjem 
igen, og kom 1807 tilbage for at udsone 3 Maa- 
neders Arrest, som han ikke vilde lide i Vestin- 
dien, i Blaataam^) i Kjøbenhavn. Krigen brød ud, 
hans Kone døde, han solgte Plantagerne og flyttede 
til Amerika, og siden hørte vi aldrig til ham. 

Min Bedstemoder blev gift med en Fisker Ole 
Bagge, og som yngste Datter fik hun kun Mode- 

1) Selvfølgelig ikke det bekendte Stttstengtel, der var forsvundet med 
Nedrivningen af Kføbenliavns Slot, men Fcngalet ved Langebro — omtrent 
paa den nys nedrevne Dampmølles Grund — til hvilket Navnet var gaaet 
i Arv. 

rens Hus i Rungsted.^) Han blev ogsaa Strand- 
foged og var en flittige ædruelig og gudsfrygtig 
Mand, som min Fader holdt meget af. Der slog 
mange Børn til, og Næringsvejen tog af, da Hof- 
fet flyttede fra Hørsholm. Min Moder, Anna Mar- 
grethe, født den 17. Maj 1771, var ældste Barn, 
en Søster blev gift med en Fisker, den yngste 
med Fuldmægtig Koch paa Hørsholms Amtstue. 
De to ældste Brødre tjente hos min Fader som 
Færgekarle, de giftede sig siden og flyttede som 
Fiskere til Rungsted. Den yngste, Anders y blev 
Lods i Helsingør og døde for faa Aar siden som 
Dannebrogsmand. De er nu alle døde. 

Min Bedstefader døde Straadød mellem 50 og 
60 Aar omtrent 1803 til 1805 og hans Enke Marie 
Bagge, min Bedstemoder, levede nu hos sine 
Børn, om Vinteren hos mine Forældre; men naar 
Foraaret kom, havde hun hverken Rist eller Ro, 
før hun kom til Rungsted, hvor den raske gamle 
Kone hjalp med at bøde Garn og med hvad der 
henhørte til Fiskeriet. Naar saa Efteraaret kom, 
kom hun igen til Helsingør, ofte spaserende de 
tre Mil. Hun var en smuk Kone med et langt 
silkeblødt, brunt Haar og smaa Hænder og Fød- 
der. Hun sang mange Salmer og lystige gamle 
Viser, alt som Humøret stod; i en af disse var 
Omkvædet: „Mester Jacobsen ligger paa Bænken, 

1) Lars Baches Familienavn staves vBache* første Gang det træffes i 
Kirkebøgerne, senere staves Navnet: Backe, Bakke, Bagge iflæng, men der 
opstaar en saa haabløs Forvirring, da Familierne Bache I Helsingør og Bagge 
I Rungsted forenes ved Giftermaal, at Familiernes egne Medlemmer selv er 
usikre 1 deres Navns Stavemaade. Da Kirkebøgerne i Rungsted er meget 
mangelfulde, kan der ikke gives Oplysninger om Familien Bagge. 



1 

Spil opl"^ paa en Bellmansk Melodi, og naar hun 
sad ved Spinderokken og kom dertil, sprang hun 
ofte op, kastede Skoene og dansede Stuen rundt 
under Sang. — Hun var meget proper, meget 
hidsig og havde vist været en god Husmoder og 
Ægtemage, men hun forkælede ikke sine Børne- 
børn, tvertimod skaffede hun mig mange Skænd 
og Revselser, derimod holdt hun meget af Dyr, 
og en arrig Pappegøje, vi havde, sad ofte paa 
hendes Hoved og pillede i hendes Haar og smaa- 
snakkede med hende, — andre bed den. Hun 
sagde »Du* til sine Børn, men de sagde efter 
gammel Vis ,P til hende. Hun satte en stor Ære 
i at forstaa alt, hvad der henhørte til Fiskeri, min 
Moder i alt, hvad der henhørte til Madlavning; 
og naar Moder paastod, at det var ingen Kunst 
at maske Garn o. dsl., og Bedstemoder, at det 
var ingen Kunst at lave Mad, naar man blot havde 
noget at lave af, saa blev Disputen ofte vel varm. 
I hendes Ungdom var der saa meget Vildt om- 
kring Hørsholm, at Dyrene om Vinteren ofte søgte 
Skjul i en Sandgrav bag Bedsteforældrenes Hus, 
og hun fortalte os mange Historier — med be- 
hørige Skældsord — om Dronning Mathildes 
Jagter, og hvorledes hun red foran i Mandsdragt 
med Struénsee, medens Kongen kom bag efter 
som en anden fattig Stakkel. Hun havde godt 
kendt Ewald, og den Pige, han besynger som saa 
yndig i sin »Rungsteds Lyksaligheder*, var ingen 
anden end en klodset Træskotøs, der tjente i 
Kroen. »Det fordrukne Svinebæst, han laa i Sen- 

gen og drak sig Fuld i dansk Brændevin og ma- 
lede noget op p^a et Spækbrædt, som laa tværs 
over.* Det var det Testimonium tian fik af hende ^) 
Hun døde i Rungsted mellem 60 og 70 Aar gam- 
mel. 

Anders Bagge havde kun en Søn, Ole Bagge^ 
som er Lods i Helsingør^ en respektabel Mand. 
De øvriges Skæbne i Familien kender jeg ikke^ 
da jeg i saa mange Aar har været uden Berøring 
med dem. 

Da min Moder var bleven 13 Aar gammel, 
kom hun ud at tjene hos en gammel Færgemands 
Enke i Helsingør imod at klædes og holdes til 
Konfirmation. Derfra kom hun til en anden respek- 
tabel Færgemands Familie, saa hos en fornem Fa- 
milie, hvor hun blev saa ferm i Kogning, at hun 
omtrent 1790 kom i et engelsk Hus som Hus- 
holderske. 

Verden havde dengang et andet Fysiognomi 
end nu. Følgerne af den amerikanske og franske 
Revolution havde endnu ikke festet Rod, men 
var begyndt at forplante sig til os, og paa en Tid, 
i hvilken Bladliteraturen ikke var en Skygge af, 
hvad den nu er, existerede den hos os kun i en 
endnu svagere Skikkelse. Vor Hof- Revolution 
havde forlængst mistet sin Interesse. RiegeWs po- 



1) Denne ubarmhlsDrtige Udtalelse om Ewald og hans »Muse* i Rungsted 
er et nyt Bidrag til de frugtesløse Undersøgelser om hans Elskerinde og sjmes 
mest at støtte Præsten Schønheyders Udtryk om hende. Se Frk. Falbe-Han- 
sens og Arkivar Hornemanns Afhdl. 1 »Dania* IV og VIII, A. D. Jørgensens 
.Johannes Ewald* S. 143 o. a. Kilder. 

pulære Skrifter var de Liberales Katekismus, og 
Heiberg Dagliteraturens Helt^). Kommunikations- 
midlerne var maadelige og langsomme, Nyheder 
og Kundskaber om andre Lande blev mere for- 
plantet gennem Personer end Skrifter. Da Hel- 
singør var det første Berøringspunkt for de to 
mest politisk oplyste Nationer, Englændere og 
Amerikanere — (thi Franskmændene var ikke 
nogen maritim Nation og ved Englændernes Herre- 
dømme paa Havet forlængst udelukket fra Øster- 
søen, og Blod-Scenerne gjorde et stygt Indtryk) — 
saa var det naturligt^ at min Fader, der talte ud- 
mærket Engelsk og var en frihedselskende Natur, 
blev aldeles angliseret i Aanden og i den Dan- 
nelse, han tilegnede sig. »Englisk fashion"^, »help 
your self", »never mind*, „all rigth* o. s. v. er 
Udtryk, jeg fra min tidligste Barndom kan erindre 
indflettede i min Faders daglige Tale uden nogen 
som helst Afi^ektation og aldeles naturligt. Helsingør 
var en halv engelsk By i den højere Borgerklasse, 
hos alle Søfolk og de Yngre, der levede af Han- 
del lige ned til Grønthandlersker og Slagterdrenge. 
Den højeste Noblesse dannedes af Præsidenten 
ved Øresunds Toldkammer, Gehejmeraad og blaa 
Ridder Numserij^) en falden Minister og Favorit; 

1) Hans Ditlev Rlegels's (1755— 18Q2) Skrifter, der sterkt kritisk behandlede 
danske Kongers Historie, udkom 1 Tlaaret 1790 til 1800. — Peter Andreas 
Heiberg udgav I samme Tidsrum sine æggende og vækkende Værker, indtii han 
som bekendt I Aaret 1800 biev drevet i Landflygtighed. 

S) Christian Frederik Numsen (1741—1811) var Major i Livgarden, da 
han 1772 biev Gesandt i Ruslsnd, 1776 biev han Direktør for Øresunds Told- 
ksmmer og fik i de følgende Aar mange store Hverv og Udmærkelser: Over- 
hofknarskalk. Direktør for det kgl. Theater, Geheimeraad, Ridder af Elefimten. 
1791 bosatte han sig i Helsingør for kun at varetage sit Embede som Direlctør 
forToldkammeret. (Bobé, Efterl. Papirer fra d. Reventlowske Familiekreds. IH. 395.) 

Præsidenten for Staden, Hauchy^) en Broder til 
Oberhofmarschallen; Inkvisitoren, Kaptajn Tuxen% 
og Kæmmerererne ved Øresundstoldkammeret, og 
maaske Toldinspektøren, Kaptajn Berner^) og Borg- 
mesteren.^) Men i Flothed i og udenfor Husene 
kappedes med dem de fremmede Generalkonsuler 
og Konsuler fra Alverdens Nationer og Købmæn- 
dene, hvor ved ikke forstodes Kræmmerne, der 
holdt Butik, men Skibsklarererne og iblandt disse 
Engelskmændene, der for det meste var mere 
dannede Skibskaptajner, der havde lagt Mærke til 
Stedets Vigtighed, og som ved engelsk Komfort, 
engelsk Ødselhed og engelsk Selvfølelse havde 
etableret et lille England i Danmark med Motto: 
a short but a merry life.^) 

Iblandt alle disse var min Fader godt lidt, fordi 

1) Frederik Hauch (1754—1839) blev 1802 Stiftamtmand over Sjællands 
Stift. 

2) Louis de Tuxen (1748—1828) gik som karakt. Sekondlieutenant i Søetaten 
i russisk Tjeneste 1769—77, fik Afsked med Kaptajns Karakter 1776 og blev 
Inspektør ved Øresunds Toldkammer og 1789 Admiralitetskommissær ved 
samme. <Se Bobé, Reventlowske Papirer. VI. 526). 

3) Afsk. Kaptajn i Søetaten Andreas Alexander Berner (1753—1825), Told- 
inspektør i Helsingør. 

4) I den her omhandlede Periode var følgende Mænd Borgmestre: 
Tewis Wilde (1727— 1800> Viceborgmester 1762 til sin Død. Christian Mag- 
nus Olrich (1728—93) Viceborgmester 1782, Justitsraad og Hospitalsforstander, 
afskediget 1791. Berthsl Bjørnsen (1749—1820) Borgmester 1800 til sin Død. 
Etatsraad. (Hostrup-Schultz. Helsingørs Embedsmænd. Kbh. 1904). 

^) Handel og Skibsfart var i Slutningen af det 18. Aarhundrede kommen 
i en blomstrende Forfatning her hjemme under den Neutralitet, som Landet 
bevarede under de Krige, som den franske Revolution havde fremkaldt. Men 
det var Englænderne, der beherskede Havene, og de benyttede deres Magt med 
Hensynsløshed og Overmod. Folkestemningen I vore Søstæder var dem derfor 
i høj Grad imod. I Helsingør herskede der allerede fra langt tidligere Dage 
en vis Uvillie hos Befolkningen mod de mange engelske Købmands-Familier, 
hvem den største Del af den Fortjeneste, som Øresunds-Tolden lod tilflyde 
Byen, kom tilgode. Denne Uvillie forøgedes nu, og ikke mindst ved, at der 
ofte tillagdes disse engelske Familier fornærmende og haanende Udtryk mod 
Danmark. (Lassen. Bidrag til Helsingørs Historie. Skoleprogram. 1877. S. 7.) 

han var en rask og forvoven ung Mand, der talte 
deres Sprog godt, men ogsaa hos Hollænderne 
og i de tyske Huse var han Potte og Pande, og 
med Stockholmerne, nogle af Datidens mest dan- 
nede Kaptajner, var han en «kær Bro'er*. 

Iblandt Honoratiores maa jeg ikke glemme 
Grev Schack, en rask Mand, der oprettede Schacks 
Jægerkorps, der hvervedes med Løfte (til Mand- 
skabet) om at blive Forstbetjente, og hvis Under- 
officerer næsten udelukkende bestod af tyske Stu- 
denter og Kræmmersvende, som havde havt deres 
Grunde til at absentere sig »vom Vaterlande"^. 
Det blev snart indlemmet i Linien som , Helsingørs 
Jægere* og er det nuværende ,2. Jægerkorps*.^) 
Officerskorpset bestod lige som i »Sjællandske 
Regiment*, der ogsaa laa i Garnison her, for en 
stor Del af Tyskere, alle fattige Djævle, der levede 
med unge Mennesker af alle Klasser og paa deres 
Bekostning. 

Byen har naturligvis forandret sig meget. Meget 
er tilbygget, alt moderniseret. Der var dengang et 
langt overvejende Antal Bindingsværks Huse med 
malede Stolper, smaa Vinduer med forholdsvis 
endnu mindre Blyruder.^) Der var Vinduesskodder 



1) Slællandske Jcgerkorps blev oprettet 1785. Det var Erfaringerne fra 
Syvaarskrigen og den amerikanske Fribedskrig, der foranledigede Oprettelsen 
af lette Troppeafdelinger, der bestod af Jægere og Skytter osv. Korpset har 
altid hørt til Hærens Linie og har aldrig havt andre ofBcielle Navne end Siæl- 
landske Jaegerkorps fra 1785, 2. Jægerkorps fra 1842, 18. Bataillon fra 1860. 

Grev Otto Didrlk Schack til Schackenborg og Seekamp (1758—1809) havde 
intet at gøre med Korpsets Oprettelse. Han var Maior ved Kronborgske 1. 
Bataillon, da ban 1787 blev Kommandør ved Korpset; 1803 blev han Chef for 
samme og tog sin Afsked 1808 som Generalmaior. 

S) Blyindfattede Ruder. 

udvendig, de fleste til at skyde op, en Del Kar- 
napper og flere Bislag. Hvor Husene var paa to 
Etager, løb der uden for den øverste en aaben 
Korridor eller Svale, hvortil der gik Døre ud fra 
de fleste Værelser, der havde store Bilæggerovne, 
som blev afløste af endnu større svenske Fajance- 
Ovne. Alkover var meget almindelige, og i jævne 
Borgerhuse stod den opredte Ægteseng, der lig- 
nede et Lysthus, i Dagligstuen. En Dragkiste, hvor- 
paa Porcelæn, store Pokaler, kinesiske Dukker 
etc. stod opstillede, manglede aldrig, og over 
Kakkelovnen hang et stort poleret Messing- eller 
Kobberfad, lige som der paa hvert Hjørne af 
Ovnen og som oftest paa Kanterne udad var skruet 
umaadelig store Messingknapper eller snarere smaa 
Vaser. Det meste af Stadsen, der havde sin Værd 
efter sin materielle Gehaltrighed, var arvet fra 
Bedste- og Oldefædrene, og Tiden havde i den 
Henseende næppe gjort nogen Forandring i Mo- 
derne i over et halvt Aarhundrede, eller snarere 
et helt. 

Ligesom Menneskene havde deres Navne, 
havde mange Huse det ogsaa; at dette var Til- 
fældet med Hoteller og Skipperhuse, er ikke un- 
derligt nu, men Privathuse havde ogsaa Navne og 
meget ofte udhuggede Skilte, der betegnede dem, 
f. Eks.: »Grønne Lind*, »Elefanten*, »Pelikanen* 
osv., og hvor de manglede, erstattede man dem 
med nogle, der ikke altid var delikate i Valget, 
saaledes som: »Klyverbommen*, »den blodige 
Snude*, »Lusekammen* og andre endnu smukkere. 

Næsten alle Mennesker havde ogsaa deres beteg- 
nende Øgenavne. Min Fader hed, inden han blev 
respektabel Borgermand: , Haltefanden*; jeg hed 
som Dreng »Admiral Nelson*, fordi min Fader 
havde havt meget at bestille med den engelske 
Flaade 1801 og ikke kunde lide, at jeg legede ved 
Stranden med de andre Færgemandssønner; men 
hvad »den gulbenede Høne*, »Uglen*, »Høgen*, 
»den svenske Fregat*, egenlig hed, vidste jeg lige- 
saa lidt, som jeg den Dag i Dag véd Navnene 
paa »Lillehans*, »Villingen*, »Slingrehans* og 
mangfoldige flere respektable Søfolk og Borgere. 

Den henrivende Natur omkring Staden og Egnen 
er uforanderlig, men dér, hvor der før var Lyng, 
Hede, Sandgrave, Tuer og Rullepurrer, er nu 
yndige Naaleskove og bølgende Kornmarker. Naar 
man kom en halv eller en hel Fjerdingvej fra 
Byen, var alt ufrugtbart og ubenyttet Kaos. Jord- 
bunden var sandet, bakket og hild af Moser og 
Pytter og benyttedes saa at sige kun til at pille 
Blaabær, Krøslinger og andre Hedebær, og var 
desuden paa store Strækninger oversaaet med 
saa mange og saa store Sten, at Vorherre maa 
vide, hvor de er bleven af. Det var først i Krigs- 
aarene 1807 — 14, at disse mange tusind Tønder 
Land blev opdyrkede. 

Det var kun Handels- og Sømandsstanden, som 
stod i Agtelse i Byen. De fleste Haandværkere 
og andre Næringsdrivende var Fremmede, Tyskere 
eller Svenskere, og det var kun disse eller fattige 
Folk, der nedlod sig til at sætte en Søn i Haand- 



j 

værkslære. Saa godt som alle Tjenestefolk var 
Svenskere, og Bønder var synonyme med Bæster. 
Men i Helsingørs Omegn var de ogsaa i ussel 
Stand, fattigt kørende med lidt Tørv, Kartofler og 
stjaalet Brænde. Sæd saaes sjældent eller spar- 
somt paa Torvet, der ikke var stort større, end 
at en halv Snes Vogne kunde fylde det; Seletøjet 
paa de forsultne Øg var af Hampegjorde og Læt- 
terne^) af Pinde. Naar 20 Bønder kom tilbys, 
kunde man være temmelig vis paa, at de 19 kørte 
fulde ud. Deres Klædedragt lignede det øvrige: 
et Par Lærreds Buxer, en stribet Hvergarns Trøje 
ofte med Huller paa Knæer og Albuer, — de stak 
af som Trælle mod de raske og velhavende Fiskere, 
der i de smukke Lejer omgav Helsingør i Nord 
og Syd. Naar man kom i Bøndernes Huse, var 
Mandfolk, Fruentimmer og Børn plumpe og svinske, 
hvorimod Fiskernes Huse skinnede af Renlighed 
og Velstand, og det var en Lyst at se de smukke, 
godt klædte Fiskerpiger med deres grøntmalede 
Baller paa smaa Trillebøre, hvori den levende 
Fisk svømmede i det klare Vand, naar de, den 
ene efter den anden, med smaa Trætøfler paa Fød- 
derne, hver Morgen kom tiltorvs.^) Dengang pløjede 
Bonden med 8 å 10 Heste og udrettede intet, nu 
ser man aldrig mere end to smukke Heste for en 
engelsk Plov og aldrig en fuld Bonde. Man for- 



1) Vognens Sidestykker. 

S) Fisketorv liavde Helsingør ikke før 1794, indtil da foregik Fiskehan- 
delen paa Hjørnet af Stengade og St. Annegade, men da Fortoget blev aldeles 
spærret blev den paa Foranledning af Hjømestedets Ejer, Købmand T. Ellah, 
flyttet hen bag Slagteboderne i St. Annegade. (Lassen. Prg. 1877. S. 15.) 

talte mig nylig paa Egnen, at man hver Klubaften 
i Klubben i Hørsholm kan træffe 5 å 6 Bønder 
ved L'hombre-Bordene. 

Smukkere og sirligere dengang end nu var 
Marienlyst Have og Hammermøllen, hvor Inspek- 
tør, Forvalter og mange af Mestrene osv. var 
Franskmænd og Tyskere.^) Herskabet her, Grev 
SchimmelmannSy laa nok oftere paa Gaarden i 
Hellebæk. 

Kammerherre Krogh y^) der var Kæmmererer 
ved Øresunds Toldkammer, boede paa Marienlyst 
Slot. 1807 var han Chef for Herregaardsskytterne 
og siden under hele Krigen for et ridende Jæger- 
korps. Om Søndag Eftermiddag var der Musik af 
Garnisonens Musikkorps paa Plænen foran Slottet 
i den sirlig holdte Have, som dengang var opfyldt 
af en Mængde ret gode Statuer af Bly, hvidt over- 
malede, nedenfor og oppe paa Terrassen. I det 
engelske Anlæg, som staar i Forbindelse dermed, 
var længst ude et smukt rundt Taarn,^) fra hvis 
Platfond der var den mest storartede Udsigt over 
Byen, det stolte Kronborg, Rheden, den svenske 
Kyst, Kullen, og det evig unge og evig skønne 



1) Om Arbejdsforholdene ved HAmmermøUefabrikeii se C. Nyrops Af- 
handling: Helsingørske Industri forbold i Fra Arkiv og Museum II s. 127 ff. 

S) Adam Gottlob v. Krogh (1768—1830) var Lieutenant i Garden, Kam- 
merjunker og Kammerpage hos Kronprinsen, da ban ved Slotsbranden 1794 
kom til Skade, saa ban 1796 maatte søge sin Afsked og blev Kæmmererer ved 
Øresunds Toldkammer. Da dette standsede sin Virksombed under Krigen 1801, 
organiserede ban ^det sjellandske ridende Jægerkorps*, der atter samledes 
under ham 1807 og udmærkede sig. Da det opløstes 1814, fik ban, der var 
højt anskrevet hos Frederik VI, Afsked som Oberst. 1833 blev han Direktør 
for Øresunds Toldkammer. 

8) Det er rimeligvis det .Lysthus* som Overhofmarskalk Grev Moltke 
byggede 1761, da han ejede Marienlyst. (Lassen. Prg. 1868. S. 60 f.) 

Hav imod Nord, indtil det flød sammen med 
Horisonten, hvor Skibene endnu viste sig som 
Pletter. Det blev nedrevet 1812 eller 13, da man 
ikke havde Raad til at bekoste dets Vedligehol- 
delse. I en stejl Kløft ved et vildt rindende lille 
Vand var en Eremitbolig, og paa Toppen af en 
vild tæt begroet Bakke var hans Grav, hvorpaa 
en udhugget Gravsten, der betegnede ham som 
en forlist Sømand, der her endte sine Dage, 
— Sagn eller Opfindelse! Men paa mig som Barn 
gjorde disse Helligdomme stærke Indtryk. Eng- 
lændere, som kom tilrejsende, og altid vilde have 
Besked om Hamlets Grav, [vistes] Stedet, hvor 
Eremithytten havde staaet, et Indsnit i Bakke- 
skrænten, som Hulen, hvor Aanden havde vist 
siS' ^S ^Q daarlig Granitstøtte, som rejstes paa et 
skummelt Sted som Prinsens Grav. Det er en 
Skam at soutenere historiske Løgne, men her har 
man kun hjulpet Poesien, og Folk holder af at 
bedrages, naar deres Fantasi derved næres. 

Helsingørs Havn var et usselt Hul. Naar der 
om Efteraaret laa et Par holstenske Smørskippere 
og Kjøbenhavnsfarere, og Vagtskibets ^) Travaille- 
Slup laa ved Slæbestedet, saa var der Slagsmaal 
om at komme til Vandforsyningen, og Skipperne 
maatte krybe over Baadene for at komme i Land. 
Slagsmaal hørte saa vist til Dagens Orden, at man 
i Middagsstunden aldrig gik fejl ned ad Broen 
for at faa de Løjer at se, og det var da næsten 



1) Vigtskibet la« sydost for Kronborg, omtrent et Par tusind Alen ud for 
Indløbet til Hsvnen. 



26 



altid mellem Færgefolkene og de Fremmede Ma- 
troser. Naar Kaptajnerne gik i Land med deres 
egne Baade, var det Matrosernes Første og største 
Glæde at tage til sig aF den Genever, som i saa 
rigeligt Maal bødes dem paa Kontorerne og Vin- 
kælderne, og som For godt Køb suppleredes i Bu- 
tikker og Kipper. Naar han [o: Matrosen] saa kom 
paa Broen, var han en Helt, som kunde slaa Ti, 
skøndt han knap kunde staa, smøgede Skjorte- 
ærmerne op og udFordrede. Saa vexlede „danish 
bugger*, »english bugger*, »son oF a bitch* og 
andre yndede Talemaader med Slag, Snudedrag 
og Spark aF Støvlehæle, saa Blodet flød, og Bal- 
letten endte ofte med, at de drukne blev kastet 
paa Hovedet i Søen, For atter aFkølede at opfiskes 
aF deres Kammerater. Det var mest Englændere 
(især naar der laa et Par Orlogsskibe paa Rhe- 
den, som konvojerede over Nordsøen til Hel- 
singør), og Finner, der hverken kunde tale Finsk 
eller Svensk, naar de var Fulde, men saa vilde 
agere Engelskmænd og til Løn fik danske Prygl.^) 
Ja Pryglene paa Helsingørs Bro var saa bekendte 
i den vide Verden, at naar en Matros pralede aF 
at have været i China og Indien og ikke havde 



1) Den ovenfor omtalte UvIUie mod Englænderne kom især til Udbrud 
hos Helsingørs Færgelav, ,denne allerede fra gammel Tid lige saa vel for sin 
urolige og stridbare Aand, som for sit Fædrelandsslnd og sin Djærvhed be- 
kendte Korporation*, og særlig efter at Forholdet mellem den danske og en- 
gelske Regering blev mere spændt ved Aarhundredets Slutning. Slagsmaal paa 
Broen mellem Færgefolk og engelske Matroser hørte til Dagens Orden, og gik 
saa vidt, at den engelske Konsul Ch. Fenwick i August 1796 og siden oftere 
klagede over, at de engelske Sklbskaptajner blev forhaanede af Befolkningen, 
naar de gik i Land. Helsingørs Magistrat mente dog, at de engelske Søfolk 
selv var Skyld I Klammerierne. (Lassen. Prg. 1877. S. 7 f.) 

faaet Prygl i Helsingør, regnedes han ikke for at 
have faret tilsøs. Somme Tider blev de danske 
Orlogsgaster, naar Fartøjet fra Vagtskibet tilfæl- 
digvis laa i Havnen, uforsigtigt beordret til at 
hjælpe at faa Orden, det var at gyde Olie i Ilden. 
En dansk Søofficer var for Helsingørs Søfolk om- 
trent det samme som en dansk Stud, og de faste 
Folk, som Vagtskibsbesætningen dengang bestod 
af, som daarlige Søfolk og Udskud. Tidt blev Sol- 
datervagten ogsaa kommanderet ud paa Broen,^) 
men Tyskerne holdt ikke af den Del af Tjenesten, 
thi fik de ikke Pryglene paa Broen, kunde de 
være vis paa ved første forekommende Lejlighed, 
der aldrig udeblev, at faa Afregningen om Aftenen 
paa Gader og i Stræder. Landofficererne, som paa 
Billarder var Kammerater med de unge Færgefolk, 
vogtede sig ogsaa for ikke uden bydende Nød- 
vendighed at blande sig i de Affærer, som de 
vidste bedst jævnede sig selv paa sin egen be- 
hagelige Maade. 

En saadan Historie var nær kommen min Fa- 
der dyrt at staa, han havde Omgangsvenner 

mellem Søofficererne, men han gjorde Sammen- 
ligninger mellem dem og de praktiske Englændere, 
som de ikke kunde taale, og det rev oho ud imel- 
lem dem. En Dag kom han gaaende ned ad Broen, 
hvor der var et frygteligt Slagsmaal. Travaille- 



1) Byens Hovedvagt havde tidligere ligget paa Strandgade ud for det nu- 
værende Hovedvagtsstræde, men blev 1790 flyttet til Toldboden for at være 
bedre ved Haanden under Uroligheder i Havnen. Der fandtes desuden to 
mindre Vagter i Byen, en ved Svingelporten, der laa i den vestligste Ende af 
Stengade, og en ved Lappeporten (røde Port) mellem St. Annegade og Lappen. 

Sluppen laa just i Havnen, og Gasterne var i 
Færd med at holde Orden paa deres Vis, og to 
af dem havde fot i en Færgemand Lars Buck. 
Min Fader gav dem Valget mellem at slippe eller 
at faa Halsen knækket, og de valgte det første. 
Da kom Officeren til, en Hædersmand, Lieutenant 
Suenson, der senere døde som Kommandør eller 
Admiral,^) men som paa Standens daværende 
Studemaner befalede min Fader at arrestere Bucky 
thi alle Søfolk skulde være behjælpelige ved slige 
Lejligheder, — og kaldte ham »han^. Min Fader 
blev frygtelig hidsig, kaldte ham en Dreng, der 
skulde have Respekt for en Mand og Borger, 
truede med at rive Epauletterne af ham, brække 
Smørstikkeren, og kom formodenlig med Udfold 
mod Etaten. Man fik ham bort, men Skandalen 
havde været offenlig og Officeren i Tjeneste. Der 
blev indledet Undersøgelse og Sag, og man talte 
om, at min Fader resikerede at miste sit Borger- 
skab, — da passerede Daaden den 3. November, 
min Fader blev da feteret af alle og i et Selskab 
i Kjøbenhavn, hvortil han var inviteret, var ogsaa 
Lieutenant Suenson, og denne vakre, dannede 
Mand rakte først min stolte Fader Haanden og 
fik Sagen neddysset. 

Der dukkede af og til Planer op om at faa 
Havnen udvidet, og engang i mine Drengeaar 
husker jeg storartede Opmaalinger paa de søndre 
Sider. Man sagde, at Private i Forbindelse med 
engelske Rhederier med engelsk Hjælp vilde ud- 

1) Jean André Suenson f. 1773, d. 1840 som Kommandør. 

Føre Foreugendet, meo ai Regeringen efter dens 
Tids bornerte Anskuelser af Frygt for fremmed 
Indflydelse ikke vilde have fremmede Penge i 
Foretagendet. En Gang var det Planen at grave 
Havnen ind norden for Kronborg og ud mellem 
dette og Toldkammeret,') saa at Fæstningen kom 



til at ligge paa en 0, men alle Projekter modar- 
bejdedes af Kjøbenhavns Købmænd af Frygt for, 
at Helsingør skulde tiltrække sig fbr meget af 
deres Handel. Først 1827 fik Byen sin nuværende 
Havn, der vel ikke siaar i Forhold til det, den 

burde være, til uberegnelig Nytte for Staden og 
hele Landet, men dog kan modtage store Skibe. 
Der er altid Havarister ved de to Værfter, der 
har bygget flere nye Skibe, og den har i Isvintre 
været fyldt med 70 å 80 store fremmede Skibe. 

U denrigs-Handel indskrænkede sig med Und- 
tagelse af den, som Skibsforsyningerne medførte, 
til en og anden Føring, som Kaptajnerne kunde 
sælge i Porbifiirten.^) Men uagtet Provianteringen 
kun bestod i ferske Sager, var Skibsforsyningen 
altid meget stor med Kød, Pisk, Grøntsager, uldne 
Varer og — paa Grund af de daværende engelske 
Toldlove — Sukker, The, ostindiske Silketør- 
klæder, men især med Vin og Spiritus* De engelske 
Skibe tog 20 op til 50 Ankere Kognak og GeneVer 
og derover ombord, som smugledes ind i Rtis- 
land. Derfor havde enhver nogenlunde stor Køb- 
mand et betydeligt Viniager og sin egen Kyper 
eller Vintappersvend, og der var desuden 6 til 8 
Vinkældere, i hvilke der skænkedes for Borger- 
folk høje og lave, saavel som for Søfolk. 

En Klasse ambulante Købmænd var de saa- 
kaldte Kadrejere, Folk der under Navn af Fiskere 
falbød Fisk til Skibene i Søen, som de foer imel- 
lem, men egenlig for at tuske The, og især Spi- 
ritus til Matroserne, naar Kaptajnen var i Land, 
eller gennem Kanonportene, og der blev da stjaa- 
let baade af Lasten og af Sklbsgods, Tovværk og 
Blokke etc, for at have den Fornøjelse at drikke 

1) Ved Føiinssgods forstaaes det, som det tilstedes Skipperen og Beset- 
ningen at indlade fragtlHt i Skibet for deres egen Regning. 

sig fuld og siden Faa en Lussing For Fornøjelsen. 
Vagtskibet jagede vel disse Krydsere , men det 
var umuligt at passe den lange Strækning fra Hel- 
singør og Forbi Snekkersten, hvor der ofte laa 
Hundreder af Skibe. Toldvæsnet, som lurede paa 
dem ved Landingen, blev narret paa alle tænke- 
lige og utænkelige Maader. Dette Uvæsen exi- 
sterer vel endnu, men ikke i Sammenligning med 
hin Tid. Da de engelske Toldlove er liberalere 
og Opsynet i Rusland ordenligt organiseret, har 
hin store Vin- og Spiritushandel i Helsingør al- 
deles tabt sig og er indskrænket til Skibenes 
virkelige Forsyning. Derimod er Provianterings- 
handelen tiltagen overordenlig med Kødets, Smør- 
rets og Brødets bedre Kvalitet. 

Lige som Slagsmaal mellem SøFolkene hørte 
til Dagens Orden paa Broen, var det ikke saa 
sjældent, at der leveredes en „flghting^ først med 
Munden og saa med Næver og Negle mellem 
Grønthandlerskerne, naar de havde varmet sig for 
meget paa Draaberne. Disse Damer holdt Butik- 
ker i Kælderne i Nærheden af Broen, og naar 
Kaptajnerne i Forbigaaende gjorde Bestillinger hos 
én, og Kontoret hos en anden, og de saa begge 
kom med deres Kurve til Baaden, naar Kaptajnen 
skulde ombord, saa gik Balletten for sig, opmun- 
tret af de unge Søfolk. 

Ombord i de engelske Orlogsmænd var der 
gerne en 4-6-10 eller flere Fruentimmer som Vad- 
skekoner. Man kan tænke sig, hvilken Slags Da- 
mer det var! Naar de kom til Helsingør, gik de 

3* 

i Land for at købe Sæbe, og naar de gik ombord, 
var de gerne fulde. De havde da mange Smaa- 
ærinder For Matroserne, der ikke kom i Land, da 
de var pressede, men Brændevin var det dem 
forbudt at bringe ombord. De vidste dog Raad og 
fyrldte store Oxeblærer med Spiritus, som blev 
bundne under Skørterne, og naar de slanke og 
strunke kom i Land, var de slingrende og meget 
fyrldige baade for og bag og paa Siderne, naar de 
skulde ombord. Naar Drengene opdagede disse 
lykkelige Skønne, løb de op paa Siden af dem, 
og med et rask Stød af en lang Syl opererede de 
dem for deres unaturlige Førhed, Vædsken strøm- 
mede. Damerne fuskede Klæderne op for at stop- 
pe Lækken, og Drengene jublede. — 

Byen havde 5 betydelige Fabrikker: 2 Sukker- 
rafinaderier, der nedlagdes i Krigens Tid, et Ge- 
never-Brænderi, der dog ikke rigtig trivedes, en 
meget stor Ankersmedie, og den største Reberbane 
i Danmark. Begge de sidste var etablerede af Køb- 
mand Claessen^), Chef for Ahrend van Deurs & 
Co., et Hus med europæisk Berømthed, der kla- 
rerede 3000 Skibe om Aaret, og som førte et pragt- 
fuldt Hus, havde Landejendom og Formue. Claesen 
døde 1806; en Svigersøn, en Tysker, spekulerede 

1) Jean Jacob Claesaen, f. 1752, var en Søn af Kommerceraad Andreaa 
Claeasen, (1712-83) der var Aaaocié I Huaet: Salig Arent van Deurs og Co. 
Jean Jacob Clacsaen indtraadte i Firmaet, tog Borgerslcab ^fj 1784 og udfoldede 
en meget stor Virksomhed. Han byggede saaledes den omtalte Reberbane 1782, 
hvis Mur endnu findes i Lund^adc. Han døde u/^ 1806 og var 1780 blevet gift 
med sin Kusine Frederilclce Dorthea v. Deurs. (Arkiv og Museum II. 110 if. 
Dansk Tidskr. 1900.) 

som en vild Mand, Huset fallerede og akkorderede 
2-3 Gange i faa Aar, Ankersmedien og Reberba- 
nen blev solgt, Børnene mistede deres Formue, 
og da de hverken havde Kraft eller Talenter, døde 
de i smaa og reducerede Forhold. Af hele Her- 
ligheden er kun de to smukke Gaarde, som optog 
Familien og Kontoret, tilbage i fremmede Hænder, 
og Firmaet, som hin Svigersøn fører. 

Der var meget faa rige Købmænd i Helsingør; 
naar en døde og efterlod sig gode Affærer og 30 å 
40000 Rdlr., holdt det sjældent ud længere end gen- 
nem én Generation. Aarsagen hertil var tildels de 
overordenlig flotte Huse, der førtes. Forretningerne 
medførte, at Kaptajnerne blev trakterede saalænge 
de var i Land, meget ofte med deres Koner, som 
i de Tider hyppigt fulgte deres Mænd paa Havet. 
Frokostbordet stod dækket ft*a Morgen til Aften, 
Dag ud og Dag ind, saa længe Havet var aabent, 
og Vinen flød. Vinkyperne havde deres Frokost- 
parti i Kælderen, Kælderkarlen sit^ Pigerne fik 
langet deres Flasker op paa en eller anden Maade, 
til Kæresterne om Aftenen. Der holdtes mange højt 
lønnede Kontorister^ Tjener, Husholderske, og i- 
sær i de engelske Huse en Sværm af Tjeneste- 
piger. Om Sommeren var alle paafærde fra den 
tidlige Morgen til den sildige Aften for at passe 
Forretningen, kun i blikstille Vejr tillod man sig 
en improviseret Tur til Fredensborg, men blæste 
det da pludselig op, saa joges der tilbage. En Dyre- 
havstur eller et Svip til Ramløsa kunde ogsaa af^ 
passes, men ellers turde man ikke tage længere, 

end man kunde overse Havet — med sydlig Vind 
til forbi Hveen, med nordlig til forbi Kullen. Men 
naar Vinteren saa kom, var der Komedier, Baller, 
Kjøbenhavnsture, Kaneforter til Fredensborg eller 
over Isen til Sverrig. — Saaledes bestræbte man 
sig for med Munterhed om Vinteren at blive af med, 
hvad der om Sommeren var fortjent med Besvær- 
lighed, og naar dette heldigt var destilleret, og 
Isen laa, begyndte man saa smaat at tage paa Kredit 
paa det kommende aabne Vand. Der var ofte 3 å 
5 Associés i de større Huse, og tidt lige saa mange 
Enker, der havde klækkelige Apanager. Deraf re- 
sulterede nu det Gode, at ingen af dem, der tjente 
Pengene paa første Haand, kunde samle saa meget, 
at han efter en halv Snes Aar kunde vende til- 
bage dermed til sit Fædreland, hvis han turde 
— (thi Fremmede var de fleste, og mange havde 
af visse nødvendige Aarsager forladt Hjemmet), 
men maatte smukt fortære Pengene, hvor de var 
fortjente. 

Men ikke alene Købmændene, men alle Hel- 
singørs Indvaanere levede dette Liv. Man levede 
gæstfrit, godt og flot, og naar Københavnerne, 
af hvilke de fleste paa den Tid ikke havde været 
længere end i Dyrehaven og Frederiksdal, meget 
faa i Damhuset,^) havde været i Helsingør, saa 
havde de nok at snakke om deres hele Liv, om 
den Gæstfrihed og Munterhed, den Sus og Dus, 
de røde Stege og store Kartofler, som de der havde 
trufl^et, og naar Helsingøranerne havde været i Kjø- 

1) Damhuskroen pat Roeskilde Landevej. 

benhavn, syntes de, at Theen var^ forbandet tynd/ 
Drikkevarerne „forbandet slette,'' Stegen „forban- 
det tør^ og Fisken »væmmelig,^ men de tog Re- 
vanche i Komedier, Stads og hvad andet, en stor 
Stad kan byde. 

Af Detailhandlere, som blev ved deres Bod og 
passede paa Skillingen, var der flere rige Folk. 
Butikkerne benævnedes Kramboder og handlede 
med Urtekram, Isenkram og Hørkram, ordinære 
Lærreds- og Baandvare, desuden Hoseboder eller 
Hosekræmmere. 3 å 4 Italienere, simple Folk fra 
Majland, der skiftedes til at rejse hjem, handlede 
med Ure, Barometre, Hovedvand, Parhimer, fine 
Knive og Saxe, alle Slags Nips og finere Silke- 
varer. Den yngste af dem gik om Formiddagen 
Byen rundt fra Hus til Hus med en stor Kasse 
i en Rem over Skulderen ligesom en Lirekasse. 
Jeg mindes, naar han kom hjem til os og trak de 
straalende Skuffer ud, saa flokkedes Børnene om 
ham og uagtet Moders: »Vi skal intet have i Dag 
af hans Kram,'' gik han sjælden bort uden at have 
solgt et Stykke Sæbe eller nogle Synaale o. s. v. 
De Folk tjente, drog som velhavende hjem og 
afløstes af yngre af Familien, der indtraadte i Fir- 
maerne: Alexander, Molten, Rossini og Boletti; 
kun en, Alexanderj blev tilbage og døde i Fredens- 
borg, idet han testamenterede alt til sin Brodersøn 
Rossinij der lever som gift og hjemfaren med en 
dansk Kone. De talte et underligt Kaudervælsk, 
som blev parodieret paa alle Maader. Dette var 
nu Tilfældet med mange af de fremmede, især 

med den portugisiske Konsul, en Jøde, der hed 
Curiel. — Den engelske Præst Mr. Jackson talte 
meget godt Dansk, men med fremmed Accent. 
Næst efter Morgenhilsnen kommer Englænderne 
altid med en Bemærkning om Yejrtt: Jackson fondt 
altid »good morning, det blæser kaal (koldt) i Dag"* 
og fik da altid den Genhilsen: »Tak Mr. Jack- 
son. Det vil blæse Ærter eller Grød i Morgen, I 
hopel* 

Hvilke enorme Fortjenester, der var dengang, 
da Søfplk hverken kendte Varepriser, Kurser el- 
ler Sparsommelighed for Rhederierne, saaledes 
som nu; da Konkurrencen ikke var en Skygge af, 
hvad den er nu, og da Fragterne var umaadelig 
høje for de neutrale Skibe, især i de blokerede 
og krigsførende Farvande — har man nu intet 
Begreb om. Saaledes var Belfour, Ellah, Rainals 
& Co.^) i Helsingør eneste Agenter for det en- 
gelske Admiralitet. Foruden deres betydelige en- 
gelske og næsten udelukkende amerikanske pri- 
vate Klareringsforretninger, provianterede og for- 
synede de i et og alt, foruden de enkelte Orlogs- 
skibe^ der stadig brugtes til Konvojering, i mine 
Drengeaar 2 Eskadrer, der gik her op under den 
franske Invasion i Preussen og Danzigs Belejring, 
og senere Nelsons Flaade efter Vaabenstilstanden 



1) Den enfelske Skipper John Dtniel Belfour tog Borgerskab i Helsingør 

7/« 1787. Han blev 1794 gift med den hollandske Kommissær Stephan Arndt 

van Deurs' Enke, Mariane Dodt. 1799 gik han i Kompagni med Thomas Ellah, 

og ved hans Død 17/^ 1805 hed Firmaet Belfour, Ellah, Rainals & Co. Han 

var en m^et driftig Mand, der havde Del i store industrielle Foretagender og. 

anlagde et Geneverbrænderi, et Garveri, en Ankersmedle, en Reberbane m. m. 

Fra Arkiv og Museum 11 S. lo7 if.) 

1801, efterat den havde været nede i Østersøen; 
endvidere i 1807 den store Flaade og Armé, der 
gik til Kjøbenhavn, og siden atter 6 Uger efiter 
Kapitulationen. Dog efterlod de dem ingen For- 
mue, men alle deres Børn i smaa Omstændigheder^ 
med Undtagelse af Konsul Ellahy der nu er In- 
dehaver af Firmaet og to af Rainals Sønner, der 
som unge Mænd har banet dem deres egen Vej. — 

Paa en Tid, hvor borgerlige Fruentimmer i 
Huset gik i hjemmegjort Tøj og til daglig spa- 
serede i trykket Kattun, medens ældre Damer til 
Stads brugte svære Silketøjer og unge Damer 
hvide Musseliner, var der ingen egenlige Manu- 
faktur- eller Mode-Butikker. Nogle omløbende 
Jøder og Sælgekoner havde Fruentimmernes Pynt- 
Forsyning ihænde. Jeg mindes tydeligt gamle 
Nathan og Cohen i deres Knæbenklæder, lange 
Frakker, Sukstøvler ^) eller Spændesko, Parykker 
og trekantede Hatte, den store Pakke under Ar- 
men, hvilende paa en Alen, løbende fra Dør til 
Dør. Pakken indeholdt Silketøjer, Netteldug, 
Musseliner, Kniplinger og andre rare Sager for 
Damerne, tillige omsattes gammelt Guld og Sølv 
og vexledes fremmede Mønter, medens Moer Oxen 
og flere Koner paa samme Maade falbød Lærreder, 
Kattuner og simplere Varer. 

Der var et Par gamle Jøder, der drev Vexeler- 
Forretning, gamle Isack Pisack Elcaeny en Pa- 
triark, der om Aftenen med en ærværdig Matrone 

1) Zugstøvler — Trækstøvler. 

ved sin Side sad udenfor sin Dør og røg sin 
lange Pavepibe, med en sort Kalot paa det ær- 
værdige hvide Hoved.^) 

Foruden de mange Kipper for Matroser, der 
findes i Søstæder, var der dengang en egen 
Slags: »Seelenverkopere*. Det var Værtshushol- 
dere, hos hvem bortløbne eller agterudsejlede 
Matroser kunde indlogere sig og leve rask. Reg- 
ningen stod i Forhold til Haandteringen. Værten 
passede paa Gæsterne som paa et Depositum, og 
naar der kom en Kaptajn, der manglede Besæt- 
ning, fik Værten sin Regning betalt af ham som 
Forskud paa Hyren, og Matrosen saa meget, at 
han blev dygtig fold og saa afleveret som solgt. 

En for Helsingør ejendommelig Slags Folk 
var yBrokaperne''. Enhver Skibsklarerer havde 
sin Brokaper, og saaledes dannede det et helt 
Korps. Det var deres Beskæftigelse at passe paa 
Kaptajnerne, naar de kom i Land, at bringe dem 
til de Kontorer, de havde Adresse til, og at til- 
vende sig dem, som ingen havde. Folk, der ikke 
kendte Broens Mysterier, og som saa denne Sværm 
styrte sig over en Kaptajn, der kom i Land med 
egen Baad eller med Færgebaad, maatte tro, at 
det var en Flok Afsindige eller Røvere, der be- 
mægtigede sig et Ofi^er. De sloges og pufi^edes om 
at komme ham nærmest, en fik ham under hver 
Arm, de raabte i fremmede Tungemaal: »Der lig- 
ger Breve til Dem paa vores Kontor! Vi har 

1) Abraham og Isak Elkan fik Handelsprivileglum i Helsingør 1779. De 
beulte herfor henholdsvis 218 og 150 Rdl., der blev anvendt til Bestridelse af 
Udgifter til den nye Landevej (Strandvejen), som da anlagdes. 

Fragter! Kaptajn N, N. fra Deres By klarerer hos 
os I'' Aldrig tog de Fejl af Nationen, og som ved 
en elektrisk Telegraf vidste man Byen, han var 
fra. Naar han var kommen til Aande og havde 
nævnt det Hus, han var adresseret til, forlod hele 
Sværmen ham, for lig en Flok graadige Ulve 
at kaste sig over en anden landende Ulykkelig. 
Principalerne skammede sig ikke for at tage Del 
i Kampen, og Kontordrengene blev dresserede i 
samme Kunst. Men næppe var den Ulykkelige 
sluppen fra Scylla, saa faldt han i Karybdis, en 
Sværm Slagtere, Slagterkoner og Slagterdrenge, 
Fiskerkoner og Grønthandlersker overskraalede 
Manden med Falbydelser, og det mærkeligste var, 
at man uden at have hørt en Lyd af hans Mund, 
stadig tiltalte ham i hans eget Modersmaal; thi i 
Brotraiiken taltes alle Sprog, og jeg har kendt 
f. Eks. Slagtere tale Engelsk saa godt som Indfødte. 
Lige saa mærkeligt var deres skarpe Blik til at 
kende Skibene, naar de kom Sundet ind. Min 
Fader havde især en mærkelig Hukommelse i den 
Henseende, og jeg hørte ham ofte blive spurgt: 
„Bache, har det Skib været oppe før?* ,Ja, det 
er to Aar siden; han hører hjemme dér og dér 
og klarerede dér og der.** 

Men af alle Næringsdrivende i det daværende 
Helsingør indtog Søfolkene den første Stilling. 
Man kunde dele dem i tre Klasser: Fiskerne, 
Lodserne, og jeg kan sige de verdensberømte Færge- 
folk; Matroser var der saa godt som ingen hjemme- 
hørende af. De var alle udmærkede Baadfolk, 

men Færgefolkene de ypperste. Det var et gruligt 
skønt Syn, naar de store Skibe kom Sundet ind 
i en Storm med klosrebede Mærssejl eller læn- 
sende for Stumper, at se disse Gutter i deres 
Baade, snart paa Toppen af en Bølge, saa glidende 
ned i Dybet, hvor de syntes at skulle begraves, 
atter at flyve op og med sikkert Øje og sikker 
Haand — ved et Fejlgreb vilde de blive knust 
for Bougen — at duve op for den store Kolos 
og tage Kaptajnen i Land eller sætte Folk om- 
bord til Assistance. Eller naar man stod paa Skan- 
sen at se dem nede under sig hivende til at vippe 
om imellem Skibene, én Mand tilrors med Enden 
af Storskødet kastet til Naglen, én ved Fokke- 
skødet og én klar til at tage fot, alle rolige, be- 
stemte og sikre, medens den ene Sø gik over 
dem efter den anden. Ogsaa Efteraars Aftener i 
Storm og ondt Vejr, ofte med Tov og et stort 
Anker til et Skib, der havde forlist et saadant, 
saa mørkt, at man ikke kunde se en Haand for 
sig, krydsende mellem flere hundrede Skibe til- 
ankers, flnde det rette Skib, aflevere den tunge 
Last og gennemblødte vende tilbage! 

Den Tid^ jeg taler om^), bestod Færgelauget 
af 80 Færgemænd. Lauget var en særegen Ind- 
retning, forskellig fra alle andre Institutioner i 
Landet og bestod af en Slags Majorater. Færge- 
manden var Borger. Efter hans Død beholdt Enken 
Lauget, og hvis hun ikke selv havde voxne Søn- 
ner, lod hun det efter Lov og Vedtægt bestyre 

1) Det 19. Aarhundredes Begyndelse. 

af en Færgemands Søn — dette kaldtes: at fare 
paa Hælten (Hælvten, Halvdelen). I levende Live 
kunde Lauget afstaas til egen Søn, hvis han ellers 
var kvalificeret, men døde Færgemand eller Enke 
uden saadan Afstaaelse, saa faldt Lauget til den 
ældste Færgemandssøn i hele Lauget uden Hen- 
syn til, om den Afdøde havde Sønner. Naar en 
Enke, der havde Laug, giftede sig med en Sø- 
mand, der havde faret i Lauget [som Færgekarl], 
blev han Færgemand uden Hensyn til, om han 
var Færgemandssøn eller ikke, men det var og- 
saa den eneste tænkelige Maade, hvorpaa Frem- 
mede kunde komme ind i Lauget, og det kunde 
ikke ske hverken ved Testamente, Køb, Bevilling 
eller nogen anden tænkelig Maade. Regeringen 
indsaa Laugets Værd og kælede for dets Institu- 
tioner, uagtet der var hyppige Klager fra frem- 
mede Konsuler og Klarerere, inden disse blev natu- 
raliserede i Byen, thi dengang var der ingen Taxt, 
og da Kaptajnerne skulde i Land og klarere Øre- 
sUndstold, tog Færgemændene i stormende Vejr 
uhyre Betaling derfor og for anden Assistance. 
Der fulgtes en Slags Orden i Turene paa Søen, 
fast Tur, sluppen Tur og Extratur, som jeg aldrig 
rigtig har forstaaet, men forøvrigt arbejdede en- 
hver for egen Regning. Der var ingen fælles Kasse, 
og som Følge deraf fortjente den dygtige, driftige 
Mand med gode Baade etc. mere, den mindre 
driftige mindre.^) Som et Exempel paa, hvorledes 

1) I tidligere Tider var Færgelauget ikke sat vel anset som senere. 1754 
udtaler Magistraten sig om dette „uregerlige til Oprør og Sammenrottelse al- 

man den Gang lod sig betale , skal jeg frem- 
sætte et. 

Der blæste en frygtelig Storm. En amerikansk 
Brig med en kostbar Ladning laa højt oppe paa 
Rheden, det ene Tov var sprunget, han drev, men 
tørnede op for det ene Anker med Fare for hvert 
Øjeblik at gaa i Land. Kaptajnen og Superkargoen 
var i Land, men den Færgemand, som havde ham, 
og flere andre, erklærede det umuligt at gaa ud 
til ham. Min Fader kom gaaende ned ad Broen, 
og Kaptajnen og Købmanden, hos hvem denne 
klarerede, spurgte om han vilde gaa ud, sætte 2 — 3 
Mand ombord, bringe Skibet under Sejl og Styr- 
manden Ordre til at søge Kjøbenhavn. Lars BachCy 

deles hengivne Folk* og dette .balstyrige Folk*. Lodsningen gennem Sandet 
blev dengang besørget af Fcrgelauget, men 1775 oprettedes trods Laugets Mod- 
stand et nyt Lodseri, der i Følge Anordn, af lo/^ 1773 kom til at bestaa af 30— 
40 Lodse. Antallet af Færgelangets Fartøfer var c. 1780 148, hvoraf 16 paa 
2 å 3 LaBsters Størrelse, men for disse var der ingen Plads i den usle Havn. 

Alle Forsøg paa at Indskrænke Laugets Prevllegler til f. Ex. at bringe Varer 
ombord i Skibene paa Rheden og at nedsæne Taxterae strandede altid. Køb- 
mændene vilde især have Bestemmelserne, om at de kun maatte benytte de 
Færgemænd, der havde Tur, ophævet, og en fri Konkurrence indført, der 
kunde bringe Taxteme ned. Men Lauget fremhævede de svære Udgifter til 
deres store Baadehold og bl. a., at de maatte ankre deres Fartøjer paa den 
aabne Rhed osv. Færgelaugets Taxt galdt næsten uforandret i over 280 Aar 
trods Pengenes forringede Værdi. Under visse Forhold i haardt Ve}r galdt 
ingen Taxt. 

Det maa vel erindres, at dengang, da der hverken var Jærnbaner eller 
Dampskibe, og Landevejene som oftest var i meget slet Tilstand, skete Be- 
fordringen til Kjøbenhavn især af Gods hyppigt tilsøs, og tilfaldt som oftest 
Færgemændene, saa vel som Forbindelsen med de svenske Kystbyer i Sundet. 
Færgelauget i Helsingør var derfor en meget vigtig Institution. I den her om- 
handlede Periode omkring 1800 talte Lauget 00 Medlemmer, og Familierne 
iberegnet 250 Personer. Uagtet det var et privat Selskab med privilegerede 
Rettigheder, blev det dog ofte benyttet af Regeringen paa forskellig Maade, 
f. Ex. som Politi paa Rheden bl. a. mod svenske Smuglere og til at give Op- 
lysninger om fremmede Nationers Krigsskibe, deres Antal og Bevægelser i 
Farvandet. 

En Afhandling i Hist. Maanedsskrift f. folkelig og kirkelig Oplysning, VI. 
H. Rasmussen, Helsingørs Færgelaug, yder kun tarvelige Bidrag til dettes 
Historie i det her behandlede Tidsrum. 

der altid paastod, at det aldrig kunde blæse saa 
haardt, at en Helsingørs-Baad ikke kunde sejle, 
var strax villig, men For den uhørte Betaling af 
500 Rdln gamle Penge. Det var paa den Tid en 
hel Formue, men man maatte bide i det sure 
Æble — ikke en Skilling under. Han fandt snart 
raske Folk til at følge sig, sejlede ud, var ofte 
forsvunden for Tilskuernes Øjne, af hvilke mange 
misundte ham, men flere ønskede ham Lykke, 
kom ud til Skibet, bragte Undsætning ombord og 
kom tilbage med Efterretning om, at Vejret be- 
dagede sig og, hvis Skibet fik et Anker og Tov 
ombord, var der ingen Fare, om end det skulde 
blæse haardere op. Kaptajnen vilde ikke have 
med andre at gøre end den Mand, som én Gang 
havde vovet sit Liv: Anker og Tov blev skudt i 
en Mellemjolle, ført ud, og om Aftenen Kl. 8 — 9 
kom min Fader og en af hans Kompagnoner med 
deres Folk i god Behold tilbage som Ismænd, 
thi det havde begyndt at fryse haardt, og hver 
Sø, de fik over dem, blev strax til Is. Ved saa- 
danne Lejligheder var der altid Slægt og Venner, 
der ængstelig gik ude paa Broen og ventede paa 
de raske Mænd. Saa vidt jeg véd, var det i An- 
ledning af Christian VII's Fødselsdag, at der den 
Aften var stort Bal. Admiral Tuxen^) var en af 
de Ventende, og der hjalp ingen Modstræben, han 
tog min Fader under Armen, en anden bemæg- 
tigede sig Engelbrecht Petersen og trak dem, saa- 

1) Der ezisterede ingen Admiral Tuxen. Forf. mener vistnok den ovenfor 
omtalte Admiralitets-Kommissær Tuxen. 

ledes som de var landede, uden at give dem Tid 
til at Faa de stivfrosne Søklæder af, op i Øre- 
sundsklubben^), hvor de blev foreviste for Folk, 
som alle kendte dem, og optøede med Champagne, 
medens Gulvet flød af Vand, og Damerne Forlod 
Dansen For at byde dem Velkommen. For den 
sidste Tur var der akkorderet 300 Rdln, og saa- 
ledes havde min Fader til sit Selskab fra Morgen 
til Aften fortjent 800 Rdln, som dengang var 640 
Species. Disse Detailler har jeg mange Aar efter 
hørt af Engelbrecht Petersen. 

Foruden den Slags Forretninger besørgede 
Færgefolkene Overfarten mellem Helsingør og 
Helsingborg, Losning af Skibe, som ikke kunde 
komme ind i den usle Havn, og desuden Anker- 
fiskeri. Dengang var Kættinger ikke opfundne. 
Skibene var ofte sletsejlende, til dels meget daar- 
lige, alle Nationers Søfolk stod tilbage for de nu 
levende, og der var altid mange Efternølere oppe 
i Østersøen; der forlistes derfor flere Ankere og 
Tove paa Helsingørs Rhed i én Efteraarsmaaned, 
end der nu forlises i ti Aar, og Tove kender man 
slet ikke mere. 

Naar et Anker var forlist uden Bøje,^), tilhørte 
det den, som fiskede det. Først »strøg'' man det. 
Man slæbte en »Klo'', det vil sige en Dræg uden 
Flige paa Bunden af Søen efter en Baad, som sej- 



1) .øresunds Forening* fik 1791 Loksle i Frimurerselskabets Ejendom 
paa Hjørnet af Sofiegade og Hestemøllestrasde, nu Wiibroes Bryggeri, som 
Foreningen købte 1812. (Lassen. Prg. 1875. Museum. I. 227.> 

S) Det vil sige, uden at Stedet, hvor det var mistet, var mærket med 
en Bøje. 

lede frem og tilbage. Naar Kloen fik fat i det An- 
ker, man søgte, eller ofte i et ukendt, som maaske 
havde ligget et Aarhundrede paa Havets Bund, 
saa „slap man paa det"^, det vil sige, man satte 
sit Mærke paa et Hold over det, og saa var det 
den Mands Ejendom, som havde strøget det.^) 
Saa benyttede man det første gunstige Vejr, inden 
Fremmede stjal det, eller Holdet blev afsejlet, til 
at fiske det. Det skete ved, at to store Baade med 
en stærk Bom imellem sig, der tjente som et 
Bratspil, lagte sig over Ankeret, om hvis op- 
staaende Flig man fik anbragt et stærkt Tov, og 
saa hivedes det op og blev bragt ind til Kranen 
hængende mellem begge Baade. 

Havarister og Indisning til Nivaa Havn — den- 
gang var der endnu Levninger af denne — eller 
til Kjøbenhavn var ogsaa god Fortjeneste, thi den- 
gang forliste og grundstødte 50 Skibe for hvert 
ét nu. Dermed fulgte ogsaa Handel. Man købte 
forliste Skibe, som man var heldig nok til at gøre 
brugbare eller som Vrag at bringe i Behold, el- 
ler Inventarium og Gods. Smugleri, som dengang 
ikke var forbunden med Skam, men med Ære og 
Fortjeneste, var af stort Omfang og blev drevet 
en gros. 

Det er naturligt, at én Mand alene ikke kunde 
passe disse Forretninger. Hver Færgemand holdt 
to, faa kun en. Færgekarle, som af de gamle endnu 
i min Tid kaldtes »Drenge*, og nogle desuden en 

1) Helsingørs Indvasnere havde 1 Følge Plakat af s/e 1770 Privilegium 
paa at fiske blinde Ankere paa Helsingørs Rhed og op til K]øbenhavn — og 
Finderen Tilladelse til at beholde dem som Ejendom. 

Lars Bache 4 

Fiskerdreng. Men tre, fire var ikke nok, og man 
forenede sig derfor i Skipperselskaber, Ankersel- 
skaber osv. Al den Tid, jeg husker, var min Fa- 
der i Skipperselskab med Engelbrecht Petersen,^) 
Hendrik Petersen og Jens Knobed) Den første 
havde som ung været Skipper, var en dannet og 
beleven Mand, der ved sit venlige Væsen og sin 
Eftergivenhed, som min Moder udtrykte sig »gik 
i min Fader og af ham med store Træsko*^ og 
ledede ham, saa langt han turde vove det, medens 
denne bildte sig ind, at han var den regerende. 
Han holdt ikke af Søen, naar det blæste, og pas- 
sede i saa Tilfælde gerne ikke at falde lige i Øj- 
nene paa min Fader. Han passede mest Affiæreme 
i Land, til liden Baade for min Moder og os, 
som jeg skal omtale, efter min Faders Død. Han 
var altid om min Fader, naar han var i Land, og 
en daglig Gæst i vort Hus. De to andre var jævne, 
ligefremme Folk, alle velhavende og Husejere. 
Jeg maa hertil bemærke, at naar en jævn Borger 
dengang ejede sit eget Sted, forsynet med Uldent 
og Linned og Kobber og dertil 100 Rdlr. eller to, 
saa var han en velhavende eller endog rig Mand. 

Færgekarlene var at anse som en Kræmmers 
Svende. De tjente for Kost og Løn og bestemte 
Skilling af Daleren, som kaldtes „Drikkepenge"', 
men nu vilde kaldes Procenter. De spiste altid 

1) Engelbrecht Peterten var født ! Hombck. Fødselsaar og Dødsur vides 
ikke. Hans Enke og senere hans ddste Søn ejede og drev Snekkerstens Kro. 

>) Fcrgemand Jens Andersen Knabe druknede om Sommeren 1809, 64 
Aar gammel. 

ved Husbondens Bord, og naar der var Fremmede 
eller til Højtider, var de altid pyntede, det vil 
sige i blaa Buxer og Trøje og et ostindisk Silke- 
tørklæde, som dengang var en stor Luxus, i Lom- 
men med en stor Snip hængende ud. De sad al- 
tid nederst tilbords med Børnene. 

Man kan deraf tænke sig, at de 80 Færgemænd 
med Sønner og Karle var en respektabel og be- 
tydelig Korporation med faa gamle Undtagelser, 
der ikke selv foer mere, men lod Lauget bestyre 
paa Hælten, holdt en Fiskerdreng og gik i Vid- 
buxer med Hænderne paa Ryggen paa Strand- 
bakken, gjorde deres Bemærkninger om Vind og 
Vejr og mellem hver Sludder gik ind til Mørk og 
fik en Hjærtestyrkning. De havde intet at sige 
mellem de andre og var næppe kendte i Byen. 

Lauget havde sin Oldermand, Bisiddere og 
Bud. Færgekarlene forrettede intet Arbejde i Hu- 
set eller noget uden for hvad der angik Søen, og 
om Aftenen, naar der intet var at bestille, var 
Dansebod og Keglebane deres Tidsfordriv. Her 
opstod hyppigt Slagsmaal, som oftest med Under- 
ofUcererne, som forplantede sig til hele Garni- 
sonen paa den ene og Søfolkene paa den anden 
Side. Mere end én Gang erindrer jeg, at Trom- 
merne er gaaet i Gaderne under Bedækning for 
at samle Soldaterne, og det gik tidt blodigt til. 
Engang kom Grev Schack og Kaptajn Lønborg^) 
ved et saadant Sammenstød paa Hovedet ned i en 



1) Kapta}ii Christopher Lønborg (1753—1827) ved sjcUandske Jægerkorps. 
1806 Kommandør for Korpset; 1811 Kommandant I Nyborg og Oberst. 



48 



Kælderhals. Soldatesken var hverken agtet eller 
afholdt, dog smeltede Jægerkorpset og Kongens, 
senere Kronens, Regiment efterhaanden mere sam- 
men med Indvaanerne; men i min Barndom var 
en Tjenestepige, som var forlovet med en Under- 
officer, ringeagtet, medens en Færgekarl ansaaes 
for et hæderligt Parti. ^) Alt, hvad der indgød 
Respekt, stod i Forbindelse med Søen. 

Ved Bjergning af Havarister eller Indisninger 
slog ofte hele Færgelauget sig sammen, men til 
andre Tider tog Selskaber eller enkelte Mænd sig 
det paa som Entreprise. Naar min Fader havde 
overtaget en saadan og ikke kunde komme tilrette 
med de andre om Assistance, sendte han Expres 
til „Kongen paa Sletten^, Per Madsen, og han 
mødte da med en halvhundrede Sletteboer, der 
samlede i Gaarden afgav et Skue, man nu vist 
ikke skal finde Mage til. 

Sletten er et Fiskerleje, der ligger halvanden 
Mil sønden for Helsingør. Var de nærmeste Lejer 
rige, saa var dette fattigt. Det daglige Fiskeri i 
Nærheden var smaat, og de maatte hente deres 
Erhverv ved Sildefiskeri neden for Helsingør. 
Dette gaar for sig i Efterhøsten, naar Nætterne 
er mørke og Vejret begynder at blive stormfuldt. 
De sejlede da et Par Mil tilsøs, tilbragte Natten 
dér, drog deres Garn, hvis Stormen ikke rev dem 
væk hen ad Morgen, satte saa, ofte med ladede Baa- 

1) Byen havde i Slutningen af det 18. Aarh. kun en lille Garnison: det 
sjællandske Jægerkorps og de to saakaldte kronborgske Artlllerikompagnier paa 
c. 300 Invalider. Først i Aaret 1800 kom der desuden 2 Regimenter dertil, som. 
senere under Krigen snart forøgedes, snart formindskedes. 

de. Kursen hjemefter eller til Kjøbenhavn eller Hel- 
singør for at sælge. Kom de hjem, var den første 
Gang til Kroen. Naar Garnene var tømte og op- 
hængte, tog Konerne de fyrldte Kurve paa Ryggen 
og gik afsted til Bønderbyerne og Flækkerne, og 
kom de hjem med Pengene, for saa vidt der ikke 
var købt Kaffe for dem, fik Kromanden sit Af- 
drag; thi Mændene tilbragte Dagen hos ham, naar 
de ikke lavede Baad og Redskab i Stand. Der er 
intet Menneske her i Landet, som døjede saa 
meget som en Slettebo paa den Tid, jeg kendte 
dem, og med deres Konge, Per Madsen^ der foer 
med en lille Jagt, i Spidsen gik de gennem Ild og 
Vand, naar de fik det behørige Brændevin. De 
bandede forfærdeligt, havde en egen Akcent, der 
udfordrede, at de slog Munden højt op, naar de 
talte, og Begrebet om en Slettebo og en stor Mund 
var uadskilleligt. Om Sommeren saa man dem 
hjemme i Lejet altid i Skjorte, korte Lærreds- 
buxer, der hang løse ved Knæerne og barbenede, 
sande Lazaroner. De havde besynderlige Stamme- 
navne, der var mange, der til Efternavn hed tiMa- 
jor*, »Købmand* osv. Forøvrigt var det godmo- 
dige Mennesker, naar man forstod at omgaaes dem. 
Lejet ligger smukt, umiddelbart ved en dejlig 
Skov,^) og vrimlende af smukke, halvnøgne Børn, 
Fattigfolks, især Fiskeres, sædvanlige Rigdom. Om 
Sommeren i Hornfisket samledes ofte indtil en 
Snes Baade ved Pynten af Kronborg, alle velfor- 
synede med en Mængde Kampesten. De udspæn- 

1) Lave Skov. 

der deres Garn mellem Baadene, og naar Fiskene 
kommer Sundet ind i Stimer paa hundrede Tu- 
sinder, sætter alle Sletteboerne i med at skrige 
og raabe, som om de var besatte: « Herre Jøsses 
Christusl sla'I sla'I Søde velsignede Broer! sla't 
slal Den onde b. v. H.I slal* Og saa slog de i Vandet 
med Sten og med Aarer for at genne Fiskene ind 
i Garnene. Det var Kommandanten paa Kronborg 
Olrogges største Fornøjelse at sidde paa en Bænk, 
der var hensat til det samme og ryge sin Pibe 
og være Vidne til dette vistnok eneste Skuespil i 
sit Slags. 

Foruden Byens Sognekirker, St. Olai Kirke, 
kaldet dansk Kirke, i hvis Skib og Vaabenhus 
der hænger mange smukke Skibe, skænket af Sø- 
mænd, og St. Marie Kirke, benævnt tysk Kirke, 
og som var Garnisonens Kirke, var der en Jøde- 
kirke, og en engelsk Kirke, bygget af Menigheden. 
Den første Præst, jeg mindes ved denne, var Mr. 
Jackson; men han kom i Uenighed med Menig- 
heden og var en hidsig og stivsindet gammel 
Krabat, der saa blev afeat og pensioneret.^) Det 
var hans Passion at fange Kramsfugle, som Om- 
egnens Skove vrimlede af, men Drengene hjalp 

1) Frederich v. Ohlrogge f. 1772 I Hannover, afgik 1829 som Oberst I 
Ingeniørkorpset og blev karakt. Generalmalor og Kommandant paa Kronborg. 
Han døde 1830. Ved Indgangen tU Helsingørs Kirkegaard er der refst ham et 
stort Gravmonument. 

S) 1792 blev der oprettet en engelsk Kirke 1 Helsingør med Bygning i 
Søstrcde og med William Jackson som Pnest. Da denne imidlertid gjorde bil- 
lig Fordring paa sin Gages Udbetaling i rette Tid, blev der Uenighed i Me- 
nigheden, og denne blev opløst. Pnesten blev pensioneret, og Kirken solgt; 
den blev senere et søgt Forlystelsessted, der kaldtes Babylon. 

ham trolig at røgte Donerne, og naar han kom og 
fandt dem tømte, saa vilde jeg ikke raade dem til 
at komme ham saa nær, at hans Knortekæp kunde 
naa dem. — I den' spanske Generalkonsuls Hus var 
der et katolsk Kapel, som hans Regering soutene- 
rede;^) Præsten havde tillige en Menighed paa 
Hammermøllen. Denne havde sin Oprindelse fra 
Iranske Mestere, der var indkaldte til Værket; de 
var unge, blev gifte med danske Piger, og Bør- 
nene blev for det meste opdragne i den lutherske 
Lære. Under alle de vexlende spanske Regeringer 
fra 1806 blev Præsten — Abbed le Tellier^) — ure- 
gelmæssigt lønnet. Han var en fransk Emigrant 
og blev efter Restaurationen kaldet til et Embede 
i hans kære Normandi, hvor han døde, efter hvad 
jeg har hørt, som Biskop i Rouen. — Der var des- 
uden Kirke i Klostret. Kirken paa Kronborg blev 
i Christian VIPs Tid omlavet til Gymnastikhus, 
men af Christian VIII restaureret og taget i Brug 
til Gudstjeneste.^) 

Af Nutidens bekendte Mænd er den dygtige 
JesseUy^) der 1801 førte »Lougen* i Vestindien og 

1) I den spanske Konsuls L. M. Badlns Hus opholdt sig I flere Aar en 
katholsk gejstlig, HoitzfQrster. 

^ Abbed le TelUer, — der senere bliver omtalt — emigrerede under 
Revolutionen til England som Hovmester for Gabriel d'Estrée, en fornem 
Adelsslægts ældste Søn, og kom senere til Helsingør. Her oprettede han en 
lille Skole og var i flere Aar Lærer i Fransk I Latinskolen. Han vendte først 
tilbage til Frankrig efter Ludvig XVIIFs Tronbestigelse, 1819 eller 1820 (Mu- 
seum. 1892. L 76.) 

8) Kirken blev fra 1805 anvendt først til Kornmagasin, senere til Gymna- 
stikhus og I 1844 med stor Højtidelighed atter Indviet til Kirke efter en gen- 
nemgribende Restauration. 

*) Carl Vilhelm Jessen født 1764 (en Søn af Nicolaj Jacob J., der for 
sin Deltagelse 1 Hofrevolutlonen 1772 blev Kæmmerftr ved Øresunds Told- 
kammer 1778,) blev Kontreadmiral og døde som Guvernør i Vestindien 1823. 

1808 Linieskibet »Prins Christian'', født i Hel- 
singør, saa vel som General de Meza,^) hvis Fa- 
der var praktiserende Læge, og for en halv Snes 
Aar siden døde som Fysikus, og som var en dyg- 
tig Mand, lille og bevægelig som en Sydbo, vin- 
dig i sit Udvortes og sine Manerer og forliebt til 
sin Oldingealder; hans Fader, der var portugisisk 
Jøde, var ogsaa en bekendt dygtig Læge. Den 
senere Krigsminister, General Hansen^ blev di- 
mitteret det Aar, jeg kom ind i Latinskolens anden 
Klasse. Hans Fader var Konrektor ved den gamle 
Skole.*) Da Professor Møller^) fra Borgerdydssko- 
len i Kjøbenhavn blev Rektor i Helsingør efter 
Skolereformen, tog Konrektor Hansen sin Afsked 
fm Skolen med Pension. Han var vist en klog og 
energisk Mand, ofrede sin Tid paa det borgerlige 
Artilleri, hvis Chef han blev, og han gjorde Vagt- 
tjeneste først paa Kronborg og siden paa Skanse- 
øres Batteri^) i Krigen 1807—14 for Lønning og 
Brød. Han blev Oberst og Ridder og døde i en 
høj Alder.^) 

1) General Christian Jnllus de Meza (1798—1865) var Søn af Legen Chri- 
stian Jacob Theophilus de Meza (1756—1844), der var født Jøde, men lod sig 
døbe 1783, da han blev Dr. med., og nedsatte sig 1 Helsingør, livor han 1794 
blev StadsfysilEUS. Han havde ved Siden af sin Videnskab mange litercre og 
og dramatislce Interesser. Han var en Søn af Legen Christian Julius Frederik 
de Meza (1727—1800), der var født 1 Amsterdam af jødiske Forældre, men lod 
sig døbe samme Aar som Sønnen. Han nedsatte sig 1753 1 Kjøbenhavn, hvor 
han var en søgt Læge og kendt Personlighed. 

>) Christian Fredrik Hansen, født i Helsingør 1788, blev dimitteret fra 
Helsingøra Latinskole 1 sit 13. Aar. Han var som bekendt Krigsminister Novb. 
1848-Juli 1851, Jan. 1852-Oktbr. 1854 og Juli 1864-Novbr. s. A. 

>) Jens Bertel Møller (1754—1825) blev 1787 Føratelærer ved Borgerdyds- 
skolen i Kløbenhavn, 1806 Rektor ved Latinskolen 1 Helsingør, 1815 Pro- 
fessor. 

*) Skanseøres Batteri la« c. 1500 Alen Syd for Helsingør. 

B) Hans Christian Hansen (1753—1843) blev ansat som Konrektor ved 
Helsingøra Latinskole 1778 og virkede med udmærket Dygtighed, til han ved 

Efter Mr. Jackson blev Mr. Anderson engelsk 
Præst, en dannet og lærd Mand, jeg troer det var 
den Anderson y som siden berejste Island og ud- 
gav et bekendt Værk om dette mærkværdige 
Land.^) Efter ham kom Mr. Simniy som blev i 
Landet efter Krigens Udbrud, købte Kronborg 
Ladegaard og blev en dygtig Landmand. 

I Egnen levede der nogle tyske Bønder, som 
sagdes at have været de Første^ som dér havde 
begyndt Kartoffelavlen, der ikke er ældre, end at 
min Bedstemoder fortalte, at de i hendes Barn- 
dom kaldtes Jordæbler, og som man ikke engang 
turde byde Tjenestefolk; de spistes kun af de For- 
nemme og de Fattige.^) 

Af franske Emigranter var der kun et Par, men 
saa vel i Helsingør som i Omegnen var der flere 
Svenskere, der var implicerede i Gustav IIFs 
Mord. De levede under andre Navne, nogle som 
Landmænd, andre i borgerlige Haandteringer, en 
var Bogholder paa et Kontor. Ingen af dem havde 
Formue, men man sagde, at flere af dem nød Un- 
derstøttelse af et Parti i Sverrig. Den mest be- 



de lærde Skolers Omordning 1806 tog sin Afslced. Han var en begejstret Ven 
af Militærstanden, traadte 1801 ind i Borgervæbningen og blev 1806 Major og 
Chef for det helsingørske borgerlige Artilleri, der under Krigen gjorde Tje- 
neste paa Kronborg. Ogsaa efter Krigen havde man Brug for ham til mange 
vigtige Hverv. Han blev Oberst 1806. (Thaarup, Fædrelandsk Nekrolog. 1843.) 
1) Dette er uden Tvivl en Forvexllng af den af Bibelselskabssagen saa 
bekendte Ebenezer Henderson (1784—1858), der i nogle Aar var Præst for den 
engelske Menighed og Lærer ved Latinskolen i Helsingør, som han forlod ved 
Krigens Udbrud 1807. Hans værdifulde Værk om Island, som han berejste 
1814—15, udkom i London 1818. 

>) I Sjælland dyrkedes Kartofler først i Tikjøb Sogn paa en Lyngmark 
ved Reerstrup af to Bønder fra Churpfalz, Marcus og Philip Maj, som Rege- 
ringen i 1765 havde indkaldt og etableret. (C. Christensen. Hørsholms Hi- 
storie, s. 236.) Dette er aabenbart de ovenfor omtalte Bønder. 

kendte, Grev Horn, som var en af de tre, der 
kastede Lod om at skyde Kongen, levede under 
Navnet Classen i Kjøbenhavn, hvor jeg har kendt 
ham. Han levede stille og indgetogent, var en sær- 
deles dannet Mand og beskæftigede sig med Vi- 
denskaberne, jeg troer han udgav et Par Bind 
Digte.i) I Slutningen af Carl XIIPs Regering blev 
han amnesteret og fik nok nogle af sine konfiske- 
rede Godser tilbage, men han var da en ældre 
Mand. Hvad den ovennævnte Bogholders egent- 
lige Navn var, vidste ingen, her hed han Jacobsen 
og gik, selv som ung Mand, med forlorent Haar 
for at gøre sig ukendelig. Han var Mand, da jeg 
blev født, men da jeg blev saa gammel, at jeg 
nød min Aftenpunsch hos Konditoren, hvor han 
hver Aften var en sikker Gæst, fik vi os mangen 
lun Passiar. Naar han saa fik sig et Glas over 
Tørsten, hvilket paa hans gamle Dage ikke var 
sjældent, saa faldt hans blide Maske, og fik han 
da ofte Bersærkergang, drak Mirabeaus, Dantons, 
Marats og Robespierres Skaal og kaldte dem Ti- 
dens største Mænd, for hvem Verden burde bygge 
Templer. Skarpretteren var den eneste Mand i 
Staten, han vilde drikke Broderskaal med, men 
han lod sig aldrig, ædru eller med nok saa stiv 
en Gir, pumpe om de Begivenheder, han selv 

1) Grev Claes Frederik Horn (i763->1823) var afskedicet jClafor 1 ForteBka- 
tionen, da han begefstret for den franske Revolntion deltog 1 Sammensværgel- 
sen mod Kong Gustav 111. Efter dennes Mord 1792 blev han landsforvist og 
bosatte sig i Danmark, hvor han købte Skovlyst ved Hørsholm og levede her 
under Navnet Frederik Classon. Han pastog sig før Englændernes OverfiUd 
1801 at organisere Landstormen i en Del af Sjælland, men maatte kort efter 
forlade Landet. Han vendte tilbage 1806 og levede 1 Kjøbenhavn til sin Død» 
v/5 1823. Han var ogsaa bekendt som lyrisk Digter. 

havde taget Del i i Sverrig, eller om hvem han 
var. Han talte altid det reneste Svensk. 

Der boede ogsaa en Del engelske Bønder i 
Egnen. De kom næsten alle uformuende hertil, 
byggede mest med egne Hænder deres Gaarde 
og drev Hede og Lyng med en her uvant Flid, 
medens Kone og Døtre vadskede fin Vadsk for 
Damer og Gentlemen, thi paa den Tid var vore 
Fruentimmer saa langt tilbage i den Kunst, at flere 
baade Danske og Englændere sendte deres Vadsk 
til England. Der var blandt disse [Landmænd] en 
gammel Mr. Smith, en lille Mand, der i flere Aar 
havde faret mellem England og Petersborg som 
Staldkarl hos de Prangere, der bragte Luxusheste 
til denne voxende Kejserstad. Han lærte aldrig 
Dansk og kom ofte til Byen i Spidsen for 3 — 4 
Tørvevogne, hver kørt af en Dreng, altid gaaende 
ved Siden af de svært læssede Vogne. 

Der var dengang et uudslukkeligt Had hos de 
Danske til Svenskere, der til Ære for disse aldrig 
af dem blev gengældt i Ord, og dog var næsten 
alle Tjenestefolk i Byen svenske, da de ogsaa var 
langt flittigere, renligere klædte og høfligere end 
vore som oftest klodsede Tjenestepiger fra Landet. 
De i Byen fødte Piger udgjorde en Undtagelse, 
men de tjente kun i engelske og fornemme Huse. 
Mange Haandværkere og Smaaborgere var ogsaa 
svenske, men den, som rolig kunde lade sig skælde 
for Skælm og Kæltring, kom i Harnisk, naar Ad- 
jektivet »svensk^ blev føjet til, og det gemeneste 

Skældsord til et Fruentimmer var en »svensk Ra- 
mænde''. Hvad dette Ord betød, skal jeg have 
ondt ved at forklare, men felt maatte det være. 

Overtroen var i min Barndom meget stor, især 
hos Svenskerne, hvis der ellers var Forskel. Der 
var Spaakvinder, der ogsaa havde deres Gang i 
fornemme Huse, hvor de vist ogsaa havde andre 
Ærinder for Damerne end blot at spaa. Der var 
Koner, som helbredte ved at læse, ved Haands- 
paalægning og ved at give »sympathetiske^ Raad 
for Sygdomme, især for »Skæver*, et Navn der 
tillagdes de Børnesygdomme, man ikke vidste an- 
det om, formodenlig den da sig udviklende Kirtel- 
sygdom.i) Der var »onde Øjne*, som det ikke 
var godt at møde om Morgenen, og jeg har tidt 
hørt Karlenes Forbandelser over en eller anden, 
de havde mødt den Dag, naar de kom uheldige 
fra Søen uden at faa Skipper i Land. Der var 
ogsaa »Skattegravere*, og den dygtigste af dem 
var en gammel svensk Gørtler, der levede i Fat- 
tigdom, uagtet Konen solgte Kager, og han desuden 
kurerede »ved Sympati* for Koldfeber. Han kunde 
paa en Prik vise, hvor Skatten laa i Ankersmedie- 
Bakken, men saa uheldigt var det, at hans Hjæl- 
pere, der naturligvis altid havde betalt ham et lille 
Forskud paa Andelen, altid begik en eller anden 
Dumhed og f. Ex. talte, spyttede el. dsl., just som 
de havde fat i Skatten, og saa smuttede den fra 
dem. Paa den danske Kirkegaard^) gik der hver 

1) Ordet brugtes mest om .Engelsk Syge* (Rachitls). 
>) Den nuvcrende Plads om S. Olal Kirke. 

Midnat „en Helhest^ omkring Kirken, og den, 
som saa den, maatte dø. I Mørkeport ^) og paa 
Reberbanen spaserede paa samme Tid en „ Varulv^ ; 
i Anna Queen-Stræde 2) gik en „Glummerso*, — 
en passant: i hver Ende af dette smalle Stræde 
boede en Brændevinsmand. — 

Mine mere oplyste Forældre troede naturlig- 
vis ikke paa disse Evangelier og lærte os Børn, 
at det var Overtro og Løgn, men vi hørte dog 
andægtigt paa disse Historier, som Tjenestefolkene 
opvartede med hver Aften, og som de gjorde saa 
gruelige som muligt. Der blev stukket en Syl over 
Dørene, en Sejlnaal eller et andet spidst Instru- 
ment for at hindre Trolde i at komme ind, man 
maatte ikke tage fordægtige Ting op uden at spytte 
tre Gange paa dem, og slaa Kors, naar man mødte 
visse Folk. Naar nogen drejede med en Stok eller 
Paraply i Jorden eller i Gulvet, maatte man vel 
vogte sig for at træde paa Stedet^ thi ellers fik 
man »Navrevrid* i Foden, 3) og laa der en gam- 
mel Kost paa ens Vej og man gik over den, var 
»Skæver" den visse Følge. Der var en eller an- 
den Overtro knyttet til hvert Sted og hver Hand- 
ling, der havde den mindste Betydning. — Der 
var ogsaa visse Formaliteter, som skulde iagttages 
af den, der først lagde Haand paa en „Strandvad- 

1) Porten under Volden, der fører ind til selve Kronborg Slotsport. 

S) En meget lille smal Gyde 1 Byens sydligste Ende, der mellem Strand- 
gade og Stengade forener Gyldenstræde og Skyttenstræde. 

S) Naver er et stort Bor til at udbore Hjulnav med. Naar man dreler sig 
paa Hælen eller paa anden Maade borer et Hul i Jorden og ikke spytter deri, 
vil den, som traéder over dette Hul, faa en Skade og Smerte (Vrid) i Foden. 
(Molbech. Dialekt Lexikon, 690, Kalkars Ordbog.) 

sker^, saaledes kaldtes de Lig, der drev op fra 
Søen, for at det kunde faa Ro i Graven og ikke 
gaa igen. Ttii saa barbariske var man endnu her 
tillands, at de ikke blev begravede i indviet Jord, 
da det jo maaske kunde være en Tyrk eller en 
Hedning, men der blev gravet et Hul ved Strand- 
bredden, hvori de uden Ceremoni blev lagt til 
Hvile eller rettere sagt skjult for Rovfugle og 
for ikke at forarge Øjne og Næser. En eller 
anden Fritænker plantede et sortmalet Kors paa 
den lille Sandhøj, og det skrøbelige monumen- 
tum mori stod til Skam for de Levende, indtil 
en Storm med Højvande tog det bort og udslet- 
tede Sporene af den lille Grav, hvis Beboer ingen 
kendte. 

I Almueskolerne indskrænkede Undervisnin- 
gen sig til Læsning indenad og udenad i Luthers 
Katekismus, efter hvilken der kunde konfirmeres, 
og for de mere begavede i det „lille Evangelium^. 
At kunne skrive og regne var en sjælden Kunst 
og lærtes kun i private Skoler for Betaling af 
mere velhavende Folks Børn, snarere som en 
Luxus, thi som en Nødvendighed ansaas det ikke, 
snarere som skadeligt for Pigebørn. Kundskab 
om andre Lande og deres Historie fik man ikke 
gennem Lærebøger, Arkiver, Romaner etc. etc.^ 
men ved mundtlige Fortællinger og Viser. Sjæl- 
dent læste en Husfader højt om Aftenen i en 
Rejsebeskrivelse eller Krønikebog; men naar Man- 
den var gaaet hen paa sin Vinkælder for at faa 

sig en politisk Passiar og en Polskpas, sad Konen 
og Pigerne ved Rokken eller andet kvindeligt Ar- 
bejde, og saa fortaltes der Eventyr eller gruelige 
Spøgelseshistorier. Der var Koner, der levede af 
at gaa fra Hus til Hus og fortælle Eventyr, saa- 
ledes kom Moer StinCy hvis Datter tjente os som 
Barnepige, paa bestemte Aftener hos os, og det 
er mig nu som en skøn Drøm, naar jeg tænker, 
hvorledes vi Børn og vore Legekammerater i Tus- 
m£frket sad omkring den pæne gamle Kone og 
andægtig hørte paa hendes smukke og smukt for- 
talte Æventyr om fortryllede Prinsesser og Slotte, 
om talende Fugle, syngende Bække osv., hvortil 
Stoffet mest var hentet fra „Tusend og én Nat"^. 
Moer Stine fik Aftensmad og Thevand og et Par 
Skilling og var vel fornøjet, min Moder lige saa, 
fordi Børnene havde været rolige; men vi havde 
været mest fornøjede, hvis der ikke var blevet 
kommanderet tilsengs. 

Jeg husker ikke, at Købmandskarlene , som 
Butikssvendene kaldtes, gik med Kaarde, men 
jeg husker dem pudrede og friserede med en 
lille Pisk i Nakken, med Knæbuxer med Spæn- 
der, stribede eller flammede Strømper og Sko 
med store Sølvspænder. Vi maatte titulere dem 
øMosjé^ (Monsieur), Principalen tiltalte dem med 
»I* og Drengene med „Han". Gamle Folk gik om 
Søndagen i Kirke pyntede med Parykker med og 
uden Bukler, Haarpunge og Piske. Søfolk og 
Færgemænd gik i blaa Kjoler, andre Borgere i 



60 



alle andre Farver, ja gamle Købmand Seyer til 
sin Død 1813 i skarlagenrød Frakke, og med lange 
Spanskrørs Stokke. Matronerne gik med Hoved- 
tøjer, en Mellemting mellem Kappe og Sæt, om 
Sommeren med sorte Silkesalopper med Falblade, 
om Vinteren i korte Kaaber og med Muffer, i Al- 
mindelighed af højrødt Atlask, garneret og Foret 
med Pelsværk, med meget høje og spidse Hæle 
af en lysere Kulør Saffian end Skoene; og jeg 
kan godt huske, hvor vred min Moder var over 
den Forbistrede Mode, der blev indført med lave 
Hæle, Fordi man aldrig kunde gaa ud med dem 
uden at søle Klæderne. Et Par gamle Mænd gik 
ogsaa med Muffe om Vinteren. Disse Dragter ud- 
døde med dem, der bar dem. 

Soldaternes Uniformer var naturligvis efter Da- 
tidens Snit, men jeg kan dog huske Invalider med 
bredskødede Trøjer, men i Armeen var de alle- 
rede indførte uden Skøder. Piskene var nok af- 
skaffet,^) men jeg mindes, at vi som Smaadrenge 
legede med lange Soldaterpiske med en Blykugle, 
thi dem, der ikke havde langt Haar, maatte bruge 
forlorne. Hatten var en almindelig rund Hat, tem- 
melig spidspuUet og høj, opkrampet paa den ene 
Side og med en lang Fjeder. De havde snevre 
Buxer, om Sommeren af hvidt Lærred, snart lange, 
snart korte Gamascher, efter som Moden var, en 
Tidlang med Gamascher og Buxer i ét. Office- 
rerne havde trekantede Hatte, og over Spidskjolen 

1) I Følge kgl. Resolution af ^\^ 1803 skulde Haarpisken afskaffes ved 
hele Armeen og »Underofficererne <^ de gemene bære kort, rundt Haar.* 

en skarlagenrød Frakke med en kort Krave over 
Skuldrene. Hvert Regiment havde sit Grenader- 
kompagni, de mest udsøgte Folk med Bjørne- 
skinds-Huer, to blankt polerede Granater paa 
Patrontasken og et dito Luntefoderal til Stads 
foran paa Bandoleret. Alle Uniformer undtagen 
Jægernes, Husarernes og Hestgardens var røde. 
Naar Regimentet marscherede en grande tenue, 
gik Profossen foran med Hesselstokke , saa kom 
en Stabsofficer med Adjutant, derpaa den tyrkiske 
Musik, hvori lange Opsatser af Sole og Halvmaa- 
ner med Bjælder og Klokker, saa Grenader- 
Kompagniet, hvis to forreste Geledder bestod af 
Tømmermændene, som foruden deres Gevær var 
svært belæssede med Øxer, Save osv. — 

Om Klædedragten maa jeg endnu bemærke, 
at de yngre aldeles havde aflagt Parykken, og at 
de, saa vel som Søfolkene, gik upudrede med af- 
skaaret Haar; kun af og til saa man en Matros, 
en Baådsmand eller Underofficer til Orlogs med 
en vældig tyk Pisk af eget Haar; dog var mellem 
de pænere Folk Pudder og smaa Piske ikke 
sjældne og endnu at se i Tyverne. Færgefolkene 
gik alle i blaa Trøjer, Karlene i Langbuxer som 
de nu brugelige Benklæder, Færgemændene i 
grønne Manchesters eller graa stribede Corderoys 
Pantalons og Suchstøvler, som efter at være truk- 
ket paa, omhyggeligt ved særegne Tag med begge 
Hænder blev strøgne saaledes, at de sluttede tftt 
til Smalben og Læg, Skaftet var foran udskaaret 
som et Hjærte, hvori der hang en Silkekvast. 

Lars Bache 5 

Ingen kunde i Kjøbenhavn komme paa en Restau- 
ration, paa Billard eller paa Komedie i kort Trøje, 
men saa anset var den helsingørske Færgemand, 
at saasnart Stikordet: , Helsingørs Færgefolk'' lød, 
bukkede Værter og Gæster, og saa vel Parterrets 
som Parkettets Døre aabnedes. 

Helsingør, som ligger paa en Odde og kun 
havde et lille og magert Opland, vilde ikke have 
hævet sig op over en ubetydelig Grænsestad, de 
omliggende usle Hytter ikke op til smukke Fi- 
skerlejer, og Lyng, Moser, Heder og Sandgrave 
i Miles Omkreds vilde endnu ikke i et halvt 
Aarhundrede være blevne afløst af bølgende 
Kornmarker, hvis der ingen Øresundstold havde 
været. 

Øresundstolden var Skaberen af den efter vore 
Forhold anseelige By, de smukt bebyggede Ky- 
ster, den opdyrkede Omegn og den raske, vel- 
havende Befolkning. De kortsynede Politikere, 
der i Stændersalene og i Bladliteraturen tilraader 
at kapitalisere denne Guldregn for Staten, kender 
kun lidet til de lokale Forhold og véd ikke, hvor 
overordentlig store de Fordele er, som Landet 
indirekte har ved dens Vedbliven. Der kan op- 
staa en uovervindelig Nødvendighed, men af en- 
kelte Staters Skraal bør man ikke skræmmes, dem 
husker jeg i 50 Aar, og formodenlig har de gen- 
lydt i mange Aarhundreder, men jeg tror, at kloge 
Statsmænd maa kunne benytte Verdensbegiven- 
hederne, for endnu igennem Tider at kunne be- 

vare dette Klenodie — og Ve os, naar vi mister 
det! Hvis vi mistede Grønland, Island eller de 
vestindiske Øer, vilde det haardt føles, og hvad 
er disse samlede Herligheder imod Øresunds- 
Tolden ?i) 

Indtil vi tabte Norge 1814, gik der en Age- 
post imellem dette Land og Danmark, som kald- 
tes „Sølvposten^, fordi den bl. a. transporterede 
Sølvet fra Kongsberg og Kjøbenhavn. Det var en 
meget stor Post med mange Vogne, tildels belæs- 
sede med Sølv, og især om Vinteren med mange 
Passagerer. Den blev naturligvis overført ved Hel- 
singør af Færgemændene.^) 

I mine Drengeaar var der intet Kartel mellem 
Danmark og Sverrig. Forbrydere, naar de ikke 
var Mordere eller Desertører, fra det ene Land 
var uantastelige, naar de havde sat Foden i det 
andet. For at forebygge Desertion og Rømning 
var det befalet, at alle Baade om Aftenen skulde 
lænkes og laases, og om Vinteren, naar Isen 
laa, blev der udstillet Isposter og Patrouiller paa 
Isen, men det var ikke saa sjældent, at Isposter- 
ne, som skulde passe paa, selv stak af, ja det 
hændte endog med Underofficerer og hele Pa- 
trouiller. 

Det falder mig ved denne Lejlighed ind, at 
jeg i 1821 gjorde Bekendtskab med en Hr. B — • 



1) Øresundstolden blev hævet 1857, altsaa kun faa Aar, efter at disse 
Memoirer er nedslcrevet. 

>) vSøIvposten* blev I de her omtalte Aar ført af den senere Postmester 
i Drammen, cand. theol. Josias Daniel Schmidt (1764—1840), der i sine Me- 
moirer fortæller om denne sin Virksomhed. (Personalhist. Tldsskr. III.) 

5* 

Han var en høj, stærkt bygget gammel Mand, der 
var formuende og pensioneret fra Grevskabet 
Lindenborg, hvor han havde været Inspektør. 
Efter hvad jeg hørte dér og i tidligste Aar paa 
Hammermøllen, skyldte denne Mand et besynder- 
ligt Tilfelde sin Lykke. Den første Grev Schim- 
melmann havde fra en ringe Handelsmand svun- 
get sine Forretninger saaledes op, at han blev 
Frederik II af Preussens Generalleverandør og 
skaffede ham Penge ved saa fordelagtige Midler, 
som Kongens Forlegenheder gjorde det muligt; 
især skal han have havt Porcelænet i Dresden, 
det kostbareste Materiale, man dengang kendte 
næst efter de ædle Metaller, at takke for sin 
umaadelige Formue. Den snilde Købmand vidste, 
at den kloge Konge nok vilde finde ham og Pen- 
gene igen, naar han ikke mere trængte til ham 
og stak af i rette Tid. I Hamburg etablerede han 
et Handelshus, men saa snart Kongen havde faaet 
Fred, begyndte han at strække sine mægtige Arme 
ud efter Schimmelmann, der ikke længere følte 
sig sikker i den lille Rigsstad, og søgte til Dan- 
mark, der ikke havde Kartel med Preussen, købte 
Godser her og i vore vestindiske Besiddelser, 
anlagde Fabrikker bl. a. ogsaa Geværfabrikken paa 
Hammermøllen i Hellebæk, blev Baron, saa Greve, 
Finansminister og styrede Landets Pengevæsen. 
Imidlertid opgav Frederik II ikke at faa fat paa 
sin Ven, baade ad diplomatiske og andre Veje. — 
En Dag laa der et smukt Skib paa Helsingørs 
Rhed med nogle rige fremmede Købmænd om- 

bord, der rejste for deres Fornøjelse. De besaa 
Byen og Omegnen, ogsaa Hammermøllen, hvor 
de nød Gæstfrihed og velvillig Opmærksomhed 
hos Greven. Til skyldig Gengæld inviteredp de 
ham ombord til et Selskab og udbad sig at maatte 
afhente ham i deres Baad. Herrerne kom i Land 
og ventede, da en tysk Soldat, som stod Skild- 
vagt paa Brohovedet, hvor Baaden festligt smyk- 
ket laa ved Slæbestedet, blev opmærksom paa 
den Ængstelighed, hvormed den ene efter den 
anden saa paa Uhrene under deres Samtale uden 
at ane, at Skildvagten, som rolig gik frem og til- 
bage, forstod deres Sprog. Endelig kom Greven 
og vilde stige ned i Baaden, men Skildvagten slog 
ham paa Skulderen og forbød ham at gaa i Baa- 
den uden Pas. — Der opstod en Ordvexling, men 
et Par Ord, som Soldaten hviskede ham i Øret, 
foranledigede ham til at gaa op i Vagten og der- 
fra at køre hjem. — Herrerne, som havde lagt 
Planen eller rettere sagt var udsendte for at fange 
Guldfisken, gik ombord med lang Næse, lettede 
strax og sejlede bort. Soldaten, der formodentlig 
havde ventet en Drikkeskilling, blev afløst og 
bandede, da han faa Dage efter blev beordret at 
møde hos sin Kompagnichef, hvor hans Afsked 
efter højere Ordre blev ham meddelt med Befa- 
ling til strax at melde sig paa Hellebæk hos Gre- 
ven. Efter at denne havde indhentet Oplysninger 
om hans Konduite ved Regimentet og om hans 
Kapaciteter, — maaske var det en forløben Stu- 
dent eller Handelsbetjent — , blev han ansat paa 

Kontoret, kort derefter som Inspektør paa den ny- 
anlagte Hammermølle og senere paa Grevskabet 
Lindenborg. — ^) 

Det er naturligt, at Søen og hvad dermed stod 
i Forbindelse var Alfa og Omega For Helsingør, 
og Broen var derfor Byens Børs, Spaseretur, 
Sladrested, Tidsfordriv og Nyhedsbazan Næsten 
enhver større Handel blev afeluttet dér, vilde man 
tale med en Mand, søgte man ham paa Broen, 
gik en Mand en Spaseretur, begyndte og endte 
den paa Broen, og kun naar Vinden var nordlig, 
gik man derfra med Kikkerten under Armen og 
ud i Alleen 2) eller ud paa Marienlyst Bakker. 
Paa Broen blev mangen Strid bilagt, og naar Vind 
og Vejr, indkomne og udgaaende eller som det 
hed: op- og nedgaaende Skibe var omhandlede, 
kom de politiske Nyheder og Byens chronique 
frem, og her fik man Underretninger om fremmede 
Lande, og her blev Exkursioner og Landpartier 
aftalte. Paa Broen ophørte Konveniensen, den mest 
opblæste Købmand og fornemste Embedsmand læ- 
nede sig over bolværket og skuede ud over Havet 
ved Siden af Færgefolkene med Spørgsmaal og Svar, 
eller de spaserede op og ned med dem i lun Passiar. 
Her paa Broen var det ogsaa, at min Fader fik det 

1) L. Bobé erklerer i sin Afhandling om H. C. Schimmelmann 1 ^Efter- 
ladte Papirer fra den Reventlowske Familiekreds* V. S. XIX f. ,at de bekendte 
Anekdoter om Frederik II's glødende Had til Schimmelmann osv. osv., der 
til Dato har veret 1 Kurs, maa betegnes som Fabel og Opspind*. Dette gel> 
der ogsaa ovenstaaende Krønike. 

S) Den pragtfulde Allé med de mi^ge gamle Treer, som før Skibsværf- 
tets Anlæg 1881, førte ud til Kronborg. 

Første Indtryk af Dannelse paa en Tid, da de store 
Begivenheder, den amerikanske Frihedskrig og 
den [iranske Revolution vendte op og ned paa 
Verden, og da den unge General Bonaparte og 
hans dristige Kammerater paa den ene Side, og 
Lord Nelson paa den anden, var Helte, der var 
de politiske Kampe værdige. 

Saasnart min Fader var bleven gift og havde 
Faaet et Hjem, iværksatte han det, som han i lang 
Tid havde følt som en Nødvendighed: han lod 
sig lære at skrive. Richter^ Overjæger ved sjæl- 
landske Jægerkorps, der senere blev Skolelærer, 
og som ogsaa var min og mine ældre Søskendes 
private Skrive- og Regnelærer, fik i Aftentimerne 
en 24aarig flittig Elev i ham, og den Haand, der 
om Dagen omfattede Aaren og Roerpinden, lærte 
i kort Tid at skrive en god flydende Skrift. Hvor 
vidt han drev det i Regning, véd jeg ikke, men 
almindelige Reguladetri - Stykker med Brøk har 
jeg regnet med ham. Han udvidede de Kund- 
skaber, han havde skaffet sig, ved Samtaler, ved 
nyttig Læsning, og naar han kom tidlig hjem om 
Aftenen, gik han i Seng efter Aftensmaden og 
læste til ud paa Natten. Danmarks Historie, Suhms 
nordiske Fortællinger, Rejsebeskrivelser, Rabeners 
Skrifter, nogle af Holbergs Komedier^ den ældre 
Heibergs og Riegels's Skrifter var de Bøger, jeg 
husker, han læste og citerede. Han holdt meget 
af berømte Mænds Biografier og af Satirer. Chri- 
stiern den Anden, saaledes som han kendte ham 

af RiegelSy ansaa han For Danmarks største Konge, 
og Niels Juel var hans Helt som Søkriger. Des- 
uden holdt han »Dagen*, som redigeredes at Seide- 
lin, og Werfels »Kjøbenhavns Skilderi*,^) der vel 
ogsaa var de bedste Blade. 

Min Fader var driftig, overalt paaferde, godt 
lidt og meget søgt, saa at han tjente gode Penge, 
da han var kommen i en selvstændig Stilling, min 
Moder var huslig og sparsommelig og holdt ingen 
Pige; hun sørgede for, at Huset blev Forsynet 
med Uldent og Linned, Kobber og Messing, og 
Velstanden tiltog daglig efter en beskeden Maale- 
stok. 

Saaledes var Forholdene, da jeg blev Født den 
28. November 1795 Kl. 4 en mørk Morgen med 
Storm og Snefog i et af Husene nærmest ved det 
oprørte Øresund. 

Den 10. September 1797 fik jeg en Søster, der 
efter mine Bedsteforældre blev kaldt Johanne Ma- 
rie, og den 12. August 1799 atter en dito, der 
efter min Faders tidligt afdøde Søster hedder 
Henriette, 

Huslejligheden blev nu for trang for den 
voxende Familie. Fader holdt to Færgekarle, som 
maatte ligge i Byen. Han var selskabelig og gæst- 
fri, tog ofte Fremmede hjem med sig og bevær- 
tede dem, og Moder havde foruden Børnene en 
temmelig stor Husholdning at passe — ofte varm 
Frokost, altid en lækker varm Bid til Aften — 

1) .Dagen* begyndte tt udkomme 1803, .FCløbenhtvns Skilderiet 1804. 

saa hun maatte holde Pige. Men Gud havde lagt 
sin Velsignelse i min Faders Driftighed og min 
Moders Husholderiskhed, han Fortjente og hun 
samlede, og Huset var vel forsynet, saa at de, der 
for faa Aar siden havde begyndt med tomme Hæn- 
der, nu kunde købe en egen Gaard paa Sten- 
gade.^) 

Det var nok i Efteraaret 1799, at vi flyttede 
op i egen Gaard. Jeg kan tydelig erindre, da vi 
flyttede, at min Morbroder Ole Bagge,^) der den- 
gang tjente hos os som Færgekarl, bar min Søster 
paa Armen, og at jeg gik ved Siden af ind ad 
Porten, hvor der stod to store Stenbænke uden- 
for, som jeg senere hyppigt krøb op paa. Det var 
en gammel Bindingsværks toetages Gaard. Paa 1. 
Sal, hvor der var en Svalegang, boede en Embeds- 
mand ved Øresunds Toldkammer, WeisCj^) der 
var gift med en meget arrig engelsk Dame, som 
stod oppe paa Svalen og skændte ganske for- 
skrækkelig paa Manden, der gik ud ad Porten, 
og over den Rumsteren, vi foraarsagede. Der var 
Skodder udenfor Vinduerne til at skyde op, og 
det var mig en ny stor Fornøjelse at slæbe en 
Stol hen til hvert Vindu, krybe op paa den og 
sætte Splitterne for Boltene. Weise flyttede snart, 
og en Andersen, — jeg véd ikke, om det var 
hans virkelige eller et antaget Navn — flyttede 

1) Det var Gaarden Matr. 428, der blev Lars Baches Ejendom, Gaarden 
ved Siden af Hotel du Nord, hvor nu Købmand Mahrt boer. Den er vistnok 
temmelig uforandret i sit Ydre. 

9) Ole Olsen Bagge, f. 1776. Han døde som Fisker »/e 1822. 

^ Translatør ved Øresunds Toldkammer Johan Mathias Weise (1775— 
1847) gift m. Margr. (Efternavnet ubekendt), født i Essex 1772, død 1852. 

ind. Mange Aar efter, og da han virkelig var død 
og begraven, erfarede jeg, at han havde været 
Embedsmand i Kjøbenhavn, hvor han havde be- 
sveget en Kasse; Opdagelsen fiildt nok sammen 
med Kjøbenhaws Ildebrand. Han forsvandt da, 
og det hed sig, at han var omkommen ved Bran- 
den, men den sorrigfulde Enke hævede en vist- 
nok ikke ganske ringe Pension efter den afdøde 
Mand, der levede hos en Svoger, der var kgl. 
Skovfoged i Nærheden af Helsingør, hvortil Fa- 
milien flyttede et Par Aar efter, da to Sønner blev 
sat i Latinskolen. Det var nok Konen, som havde 
lagt hele denne Plan, hun skal have været en 
smuk og meget intrigant Kammerjomfru, i hvilken 
Egenskab hun havde tjent hos en Grev Ahlefeldt^ 
der havde indtaget en høj Stilling under Frederik 
den Femte. Sandhed var ikke hendes største Dyd, 
men da vi Børn voxede til, kunde hun fortælle 
os, — og hun fortalte meget flydende og interes- 
sant — om Grev St Germain, Prinsen af BeverUy 
Enkedronningen og alt det Væsen, der gik for sig 
i det tøjlesløse Hofliv, men hun blandede vist 
det, hun havde hørt, med det, hun havde set og 
lagde meget til og ofte saa grovt, at det ikke en- 
gang undgik vor Opmærksomhed; men desuagtet 
hørte vi gerne og opmærksomt paa hende. Det 
kan tjene som et lille Bidrag til Kundskaben om 
de ofi^entlige Tilstande paa den Tid, at en Mand 
fi*æk og ofi^enlig kunde tumle sig 6 Mil fra Kjø- 
benhavn, hvor hans Kone hvert Fjerdingaar hæ- 
vede sin Enkepension; og det var vist et lille 

blandt de mange store Bedragerier af Landets 
Kasse. De boede kun kort Tid hos os, og en fal- 
leret Købmand Seyerj^) der havde en voxen Dat- 
ter og en Søn, der var 4 — 5 Aar ældre end jeg, 
der lever endnu, og med hvem jeg altid har levet 
i venskabelig Omgang. Familien havde nok red- 
det lidt, Faderen lærte selv Børnene at læse og 
skrive, skrev desuden selv lidt For Betaling og 
levede stille og indgetogent. De havde en Del Ind- 
flydelse paa os Børn, som nu ikke mere fik Lov 
til at sige »Du* til vore Forældre, hvilket var nyt 
for dem; men vi lærte som de, altid at tiltale dem 
med »søde Fa'er" og »søde Moer*, samt at kysse 
dem paa Haanden, naar vi havde spist, naar vi 
kom, og naar vi gik. 

Det Følgende Aar byggede Hendrik SimonseUy^) 
Faders ene Kompagnon, og hans Karle laa da hos 
vore. En ung Blytækkermester fra Holmen, som 
havde et offentligt Arbejde i Helsingør og var be- 
slægtet med min Moder, logerede ogsaa hos os, 
og mine to Morbrødre Ole og Lars tjente som 
Færgekarle hos min Fader, den tredie Broder 
var hos en beslægtet Lods, for at forberede sig 
til den Stilling. Alle de Spilopper, som en saadan 
Samling af unge lystige Søfolk kan hitte paa, fandt 
Sted hver Aften efter endt Dagværk. Lars Bagge 
var det mest godmodige Menneske, der kunde 



1) Købmand Julius Adolph Seyer døde u/ia 1813. Han var gift med 
Anne Sophie Hansen. Datteren Lene Valentine var født 1785, Sønnen Peter 
1790. 

8) Fergemand Hendrik Simonsen var født i Villingebælc 1766 og døde 
»/« 1840. 

tænkes, altid leende og munter. Snart blev han 
Frivillig puttet i en stor Sæk og baaret ind i Dag- 
ligstuen, hvor han skulde rejse sig i Sækken og 
gaa over Gulvet, snart kom han sværtet og rød- 
malet ind i Pigens Klæder. Saa entrede de alle 
omkap op ad en Brændestabel, der stod i Gaar- 
den, og naar min Fader kom tidlig hjem, saa lagde 
han sig paa Knæ og brødes eller trak Krog med 
sin Navne, den eneste han saaledes spøgede med. 
Staaende og fri mente denne, at han „Rakkeren 
fore mig!' — den eneste Ed, Respekten tillod ham 
at bruge i Faders, sin Hosbonds Nærværelse — 
nok skulde blive Sejrherre, men til hans inder- 
lige Ærgrelse kom han altid i Dækket under de 
Omstaaendes Latter. Jeg husker, hvorledes vi Børn 
glædede os og længtes efter Aftenen og de Løjer, 
den bragte. Naar de blev For vilde, kom Moder 
fra Køkkenet, som Saul imellem Profeterne, saa 
blev Stuen ryddet, og saa blev der kedeligt. Af 
alt dette husker jeg tydeligst Lars i Sækken, 
Lars kæmpende med min Fader og næsten alle 
Søfolkene oppe paa Brændestablen. 

Jeg erindrer tydeligt, at jeg Nytaarsdag ved 
Jubelfesten 1801 ^) stod i Vinduet og saa hele Fa- 
milien Seyer gaa i Kirke, Klokkeringningen og 
Basunerne. Den franske Revolution havde drevet 
sine onde som sine gode Lærdomme saa vidt, at 
al ydre Gudsdyrkelse var udslettet hos den yngre 
Slægt. Min Fader gik aldrig i Kirke. Jeg har al- 
drig hørt et spottende Ord af hans Mund over 

1) I Anledning af Hundredeaars-Skiftet. 

nogen Religionssekt, han ærede sin Gud, ansaa 
Christus For en overordenlig stor Mand, men han 
hadede eller spottede Præsterne. Moder sang ofte 
Salmer og læste i Evangeliet, græd dertil og var 
højtidelig stemt, men hun mente, at det ikke pas- 
sede sig at gaa i Kirke, naar hendes Mand ikke 
gik. Hun kom der kun, naar hun stod Fadder til 
sine egne eller andres Børn, og et Par Gange 
husker jeg at have hørt hende sige: ^Vi skulde 
dog engang som andre gaa i Guds Hus!^ „Vil 
Du gaa, Moer, saa gaa, men jeg vil ikke høre 
Præstevrøvl". Derimod har jeg hørt ham et Par 
Gange i Fornuftig Samtale om Religionen med et 
Par Jøder og gamle PeetZy som jeg siden skal 
omtale. 

Jeg gik i Aaret 1800 i mit Femte Aar og med 
nye grønne Manchesters Buxer og Trøje, Hat paa 
Hovedet, en ny Skammel i Haanden, og en ditto 
A. B. C. under Armen blev jeg Fulgt i Skole hos 
»Madammen bag Kirken", det var hendes Navn 
For Gud og Alverden, og jeg har aldrig vidst an- 
det. Jeg mindes tydelig denne Gaiig, som gik høj- 
tidelig og med Glæde under Moders Formaninger 
om at være artig, thi saa vilde Hanen, som stod 
i glimrende Farver Foran i Bogen, gøre en Rosin 
til mig hver Dag, og naar jeg kunde kende Bog- 
staver, skulde jeg foa en ny Toskilling. Det havde 
regnet om Natten, men det var nu en smuk Sol- 
skins Foraarsmorgen, — mine nye Sko trykkede 
mig. Madammen boede i et eget lille lavt Hus i 
Strædet mellem begge Kirker, en meget stille 

Gade.^) Der var et lavt Trin ned til en lille For- 
stue, belagt med Mursten og bestrøet med hvidt 
Sand. I Skolestuen tronede den gamle Matrone 
med en stor hvid Kappe med brede Strimler i en 
Lænestol Foran et lille Bord, hvorpaa der blandt 
andre Rekvisiter laa et Ris saa stort som en lille 
Kost. Pigerne sad rundt i Stuen, hver paa sin lave 
Skammel, (saa vidt jeg husker var jeg eneste 
Dreng), nogle læsende højt, andre syende. Ma- 
dammerne udvexlede venlige Hilsner med tilhø- 
rende tvende Kys, og jeg blev anbefalet og for- 
manet, — en temmelig stor Pige, Mo'er Oxens 
Datter, lovede at følge mig hjem. Alt gik godt, 
indtil Moder tog Afsked og gik, saa stak jeg i 
at skraale, og da verbale Trusler ikke kunde 
bringe mig til Tavshed, blev det store Ris holdt 
mig under Næsen med fornøden Forklaring. — 
Læsningen maa formodenlig have gaaet godt, thi 
hver Morgen, naar jeg gik til Madammen, havde 

Hanen ydet sine Rosiner. Da ABC'en var 

lært og læst, blev der købt en Katekismus, paa 
Bindets ene Side var Morten Luther, paa den 
anden Pavens Portræt i Træsnit og et dejligt Vers, 
som blev lært udenad. Jeg husker endnu Slut- 
ningen 

Saalænge jeg er til 
Din Pestilentz jeg være vil. 
Naar Du er død, skal jeg opstaa, 
Det skriver Luther, svar derpaa. 

Jeg kom ikke videre end til Indenadslæsning saa 

1) Det nuverende Kirkestrede. 

nær som Herrens Bøn og Buddene, som jeg lærte 
udenad. Det er alt, hvad jeg husker om den Skole. 

Saaledes naaede vi det mærkværdige Aar 1801. 
Vi havde nok rustet os med sædvanlig dansk 
Flegma, da Efterretningerne indtraf om, at en mæg- 
tig Flaade, i hvilken Verdens største Søhelt havde 
en Kommando, hver Dag kunde ventes i vore 
Farvande. Nu fik man travlt i Danmark. Bange 
var man ikke for at modtage Fjenden, men man 
havde formodenlig haabet, at han var saa høflig 
at blive borte, til vi blev færdige, og da hverken 
vi eller vore Allierede kunde dette, saa maatte vi 
hjælpe os, som vi kunde for Øjeblikket. En Del 
gamle Linieskibe, som var udrangerede af Flaa- 
den, blev lagt ud som en Række svømmende 
Batterier fra „Trekroner* sydefter. »Trekroner* saa 
dengang ikke ud som nu, det var ikke reveteret, 
havde kun Jordvolde og hverken saa mange eller 
saa svære Kanoner. »Sixtus* var ikke anlagt, og 
»Kvintus* stod nok i Forhold til det øvrige. Der 
turde nok ikke blive Tid til at bringe mere end 
et Par Skibe i kampfærdig Stand, og Matroser til 
Besætning savnedes. Man hvervede og pressede 
al Slags Udskud og betalte dem med 15 Rdr. pr. 
Hoved; der levede siden flere af disse i Hel- 
singør med deres Tilnavn: Femtendalers-Karle. 
Alle Mestre, som havde mere end én Læredreng, 
maatte afgive Resten, Værtshuse og alle Slags 
offfenlige Steder blev ryddet af Politiet, og de 
ærede Gæster blev som Kvæg drevne ombord i 

Blokskibene — og saaledes var vi rustede til at 
modtage en af de største Flaader, udrustet af den 
mægtigste maritime Nation, og anført af Helte, der 
var vant til at sejre.^) 

At vi med disse Anstalter og disse Folk kunde 
bestaa en Kamp, som Nelson erklærede for den 
haardeste, han havde fægtet, er hundrede Gange 
berømmeligere for de brave danske Officerer end 
den Sejr, Nelson vandt. Det afgiver Vished om, 
at hvis vi havde været rustede, som vi kunde og 
burde, og hvis vi havde benyttet Omstændig- 
hederne med Indsigt og Klogskab, havde vi i Ste- 
det for et hæderligt Nederlag, høstet en af de 
mest berømmelige Sejre, Historien kunde opvise; 
thi paa selve Kampdagen var der kun to Mand i 
Danmark, som ikke gjorde deres Pligt efter Evne. 

Foruden dem, der blev hvervede og pressede, 
blev naturligvis de Indrullerede udskrevne, og 
dette traf da ogsaa mine tre Morbrødre: Ole kom 
ombord i „Dannebrog^, Lars i „Wagrien* og 
Anders i „Indfødsretten^. Al den Hurlumhej og 
de Begiven heder, som nu opstod og berørte Fa- 

1) Denne og mange lignende Beretninger er i sat Henseende overdrevne. 
Af den samlede Besætning paa de danske Skibe: 5234 Mand var 1353 Frivil- 
lige og Pressede, i alt 26 pCt. eller knap en Fjerdedel, hvilket da Skibene laa 
for Anker, ikke er saa overvældende. Størstedelen af det usøvante Mandskab 
blev under Kampen kun anvendt som Haandlangere ved Ammunition. (Tidsskr. 
f. Søvæsen. 72 Aarg. 211 f.) 

Fra Hålsingtr var der umiddelbart i Forvejen sendt 33 Mænd, derimellem 
flere Svenskere og enkelte ældre gifte Mænd, der dels havde meldt sig frivillig 
og dels var blevne pressede, under Bevogtning til Kjøbenhavn. Da 5 af dem 
blev syge forinden, deltog kun de 28 i Slaget den 2. April. Af disse 28 faldt 6 
i Slaget, 4 blev saarede, 8 kom ikke tilbage og knn 10 vendte hjem usaarede. 
Til at arbejde paa Holmen og Værfterne var der alt tidligere sendt saa mange 
Tømrer- og Smedesvende, som vedkommende Mestere nogenlunde kunde und- 
være, foruden omtrent en Trediedel af Færgelaugets samtlige Medlemmer og 
desuden en Del hvervede Folk. (Lassen. Prg. 1877. S. 9 f.) 

milien, erindrer jeg saa tydeligt, som hvad der 
passerede if)or, men man betænke ogsaa, hvor 
overordenlige de vare! Krig for Døren , Kanon- 
torden. Flytning eller Flugt fra Hjemmet, Troppe- 
bevægelser, Røverhistorier etc. etc. Bedstemoder 
græd for sine Sønner, som skulde skydes ihjel, 
det var jo en afgjort Sag, Moder for sine Brødre, 
og begge havde de jo et stærkt følende og hef- 
tigt Temperament. Naar Fader nogle Øjeblikke 
var hjemme, akkompagnerede han med en drøj 
Ed eller to alt der Kællingevrøvl, som ikke hjalp 
til noget, alle syslede frem og tilbage og tog deres 
Forholdsregler, hver paa sin Maade. De Fornuf- 
tigste antog, hvad der ogsaa var rimeligst, at Hel- 
singør og Kronborg kom til at udholde den første 
Dyst, og at Byen vilde blive bombarderet og 
maaske afbrændt; for Kjøbenhavn næredes der 
ingen Frygt, man kendte kun Krig af Navn. 

Moder skulde flytte fra Byen med Børnene, 
hvor nødig hun end vilde forlade Reden og min 
Fader, hvis Pligter holdt ham tilbage f. Ex. ved 
Brandkorpset og ved anden Tjeneste, en Borger 
maa yde. Det blev besluttet, at vi skulde drage 
til Kjøbenhavn, og Fader lejede første Sal paa 
Hjørnet af lille Strandstræde og Garnisonspladsen 
af en Kaptajn ThieseUy som var en god Ven af 
Familien, og hvis eneste Søn, som var et Aar 
ældre end jeg, blev mig en tro Legekammerat. 
Det bedste Linned, Sølv, Guld og de kostbareste 
Sager blev pakkede i Kister og Kasser, og en af 
Baadene sejlede op dermed. Vi andre fulgte til- 

Lars Bache 6 

vogns efter Omfavnelser, Taarer og Afiskedsvinken 
fra Fader og Seyers Familie, som skulde tage vare 
paa Huset, saa længe det stod. Vinduesskodderne 
blev skudt op og boltede, inden vi tog bort, og 
Madam og Jfr. Seyer stod viftende uden for Porten, 
saa længe vi kunde ses. Jeg mindes, at vi ved 
Middagstid fik det dejlige Hørsholm Slot i Sigte 
og de fire Forgyldte af Solen beskinnede Løver, 
hvorpaa Spiret hvilede, at vi spiste til Middag i 
Amsterdam,^) at vi atter blev fulgt tilvogns med 
Græden; endvidere de lange støjende Gader i Ho- 
vedstaden, Ankomsten til vor Bolig, hvor den gode 
Thiesen og Moders Kusiner havde gjort de fore- 
løbige Forberedelser, samt Udpakningen af Lyngby- 
Tvebakkerne, hvormed Moder ved Forbikørselen 
havde provianteret. 

Moder adspredte sine Bekymringer og sin Angst 
for Mand, Brødre, Hus og Hjem ved at indrette 
vor Bopæl og Husvæsen, modtage og gøre nogle 
Familiebesøg. Vi havde dengang en svensk Tje- 
nestepige, som var taget med til Kjøbenhavn 
(Barnepigen var sendt hjem til sin Moder). Hun 
var stor og stærk, ferm til sit Arbejde, godmodig 
og venlig mod Børnene, men hun havde den 
samme Fejl, som næsten alle svenske Tjeneste- 
piger, hun var tyvagtig i højeste Grad. Moder var 
altid og overalt paaterde og passede paa som en 
Smed, men Karen, med Øgenavnet Tyve-Karen, 
passede ogsaa paa, og alt, hvad der laa fremme, 
smaat og stort, blev snappet. 

1) AmsterdAm Kro c. 1/4 Mil nord for Hørsholm. 

En Morgen vaagnede jeg ved at Moder kaldte 
paa Karen, for at hun skulde staa op i Skorstenen 
og se, om der ikke var Ild, da det rumlede saa 
stærkt i Ovnen, men der var ingen Ild i Røret, 
og Rumlen tiltog. „Det er vist Kanonskud i Hel- 
singør!^ sagde Moder og saa efter Vinden, og 
ganske rigtig, strax efter kom Thiesen op og meldte, 
at Englænderne passerede Kronborg. Karen blev 
sendt paa Rekognoscering til Urtekræmmeren og 
Slagterboden paa Pladsen,^) og kom tilbage med 
den Melding, at Kronborg var bombarderet og 
Helsingør brændte, jeg véd ikke paa hvor mange 
Kanter. Rygtet om Ulykker og Nederlag paa begge 
Sider tiltog. Om Eftermiddagen kunde man ft*a 
Toldboden se hele den store Flaade tilankers un- 
der Hveen, og med Posten kom der Brev ft^ 
Helsingør.^) Fjenden havde ikke været saa tosset, 
at give sig i en unyttig Kamp med Kronborg eller 
saa barbarisk at bombardere Helsingør, men var 
passeret med en dér staaende frisk Vind, natur- 
ligvis under levende Kanonade. Den lille gamle 
Kommandant Stricker^) havde som en dygtig og 
modig Soldat været tilstede paa Batterierne og 
opmuntret de Kamplystne. Der var paa begge Si- 

1) Her menes ikke de offenllge Slagteboder paa Kongens Nytorv, men 
det røde Træskur paa St. Annæplads, hvori en Slagter dengang havde sit Ud- 
salg. (Orla Lehmann. Efterl. Skr. I. 208.) 

^ Der gik Brevpost mellem Helsingør og Kjøbenhavn fem Gange om 
Ugen og Personpost pr. Deligence to Gange. 

>) Ezechias Heinrich Stricker (1734—1814) gik som ung I fransk Tjeneste 
og blev ved sin Hiemkomst 1762 Kaptajn i Artilleriet. 1783 Oberstlleutenant, 
1788 Kommandør for Artillerikorpset i Norge, 1792 Kommandant I Frederiks- 
stad og Aaret efter Kommandant paa Kronboi^, hvor hans Optræden under 
Krigen var mønsterværdig. 1801 Generalmajor. 1800 Afsked som Generallleute- 
nant. 

6« 

der bortskudt en Masse Krudt, Kugler og Bom- 
ber uden at gøre nogen Skade. Paa vor Side faldt 
der kun to Mand, men ikke for Fjendens Skud; 
thi en Kanon var ikke visket rigtig, og da Lad- 
ningen blev sat an, tændte den, og Ansætteme 
dræbte begge Laderne. Der foldt kun tre Bomber 
i Helsingør, den ene i den engelske (!) Konsuls 
Gaard, den anden i dansk Kirke (St. Olai K.), 
hvor den slog et Hjørne af Alterskammelen, og 
den tredie i den iranske Generalkonsuls Gaard, 
(der tilhørte Kronen), hvor et stort ubrolagt Hul 
i mange Aar betegnede Stedet; alle tre gik i Jor- 
den uden ellers at anrette Skade.^) Fader havde 
dygtig trakteret vor Indkvartering, jeg troer af 
sjællandske Regiment, da de kom hjem i Kvarter, 
og dermed var Aflteren forbi ved Kronborg og 
Helsingør. Da det blev bekendt, hvor lidet der 
var udrettet mod Helsingør, var det politiske Kande- 
støberes Mening, at Fjenden vilde være lige saa 
magtesløs for Kjøbenhavn. 

Den mærkværdige Skærtorsdag den 2. April 
oprandt. Det er bekendt, hvorledes Nelson med 
sin Division havde skilt sig fra den Øverstkom- 
manderende Hyde Parker og var ankret sønden 
for Kjøbenhavn, fra hvilken Side han mellem Kl. 
10 og 11 begyndte Slaget efter at have benyttet 

1) I Følge Kommandantens Rapport blev et Stykke af den vestlige Slots- 
taarns Kuppel bortskudt og to Mand dræbte og to saarede. Efter andre Beret- 
ninger blev 3 Mand saarede og foruden de ovenfor nævnte Bomber faldt der 
ogsaa en 1 Mariæ Kirke. Den engelske Konsuls (Fenwicks) Gsard var paa 
Strandgade Nr. 13. Ved den franske Konsuls Gaard menes vistnok Gaarden 
paa Stengade N. 271, som tilhørte Assessor Schou. (Soldln. Krigen m. Danm. 
og Engl. s. 11. Helsingørs Lommebog f. 1799. Lassen. Prg. 1877. S. 9.) 

den foregaaende Eftermiddag til at udlægge Bøjer. 
Det var strax efter, at de to ulykkelige Officerer 
forlod deres Skib og roede i Land ved Kastrup; 
den ene stod ved Marinerne og hed, saa vidt jeg 
husker Westenholz, den anden var Søofficer og 
hed Schultz. De blev begge ved Krigsret idømt 
en vanærende Død, men benaadede paa Skafottet 
saa yderligt, at Kronprinsens Adjutant, senere Ad- 
miral Lindholm y kun reddede deres Liv ved i 
strakt Karriere at vifte med sit hvide Lommetør- 
klæde. Hvor den første blev af i Verden, véd jeg 
ikke, men Schultz, hvis Broder mange Aar efter 
i lang Tid var min Vært, gik til Amerika, hvor 
han levede som Skibskonstruktør.^) Om det var 
Splid med Chefen, som nogle sagde, eller en pa- 
nisk Skræk, der forledede disse to Mænd til at 
svigte deres Ære og Pligt, véd jeg ikke. 

Nelson førte nok omtrent 500 Kanoner med 
sig i Ilden mere, end vi havde ;^) han kunde med 
sine Sejlskibe skyde langskibs paa vore fortøjede 
Blokskibe, alle hans Skibschefer havde været med 
i mange Sejre, og de fleste af hans Matroser var 
gamle Orlogsgaster, medens vore Blokskibe var 



1) øSjælland's Næstkommanderende, Kaptajnlieutenant Philip Schultz 
(født 1762) og Stabskaptajn ved Norske Livregiment Niels Westerholt, der 
havde Kommandoen over Soldaterne ombord, svigtede deres Pligt, forlod Ski- 
bet under Kampen og flygtede i Land. Krigsretten dømte d. i^/e begge Kaptaj- 
nerne til at „luisseres og arqvebuseres (o : skydes) i Ryggen*. Exekutionen var 
fastsat til den i^/g paa Østerfælled, men paa Retterstedet blev Dødsstraffen 
forandret til livsvarigt Fængsel paa Munkholm. Efter c. U/g Aars Forløb blev 
de frigivne og landsforviste. Se de nærmere Omstændigheder Tidsskr. f. Sø- 
væsen. 72. Aarg. 225 f. Schultz skal være død i Pløen, Juni 1822. (Richter, D. 
d. Søetat.) 

S) Det danske Kanontal kan, højt anslaaet, regnes til c. 852 Stkr., Eng- 
lændernes til c. 1200. (Tidsskr. f. Søvæsen. 72. Aarg. 216.) 

besatte med en stor Del Sammenskrab, og faa 
eller ingen havde lugtet Krudtet eller, saa lidt som 
vore Officerer, set en Qendtlig Kugle. Med denne 
Fjende ventede Helten fra Abukir at blive endnu 
hurtigere ferdig end med den store franske Flaade; 
men lærte at kende, at han havde en anden Mod- 
stander, der besjæledes af Juelemes og Torden- 
skjolds Aand. Historien og Nelsons Rapporter vid- 
ner om, hvorledes de Danske kæmpede denne 
ulige 5 Timers Dyst, og havde vi, som vi vist 
burde, havt en Reserve af 3 eller 4 af de 18 
Linieskibe, der laa rolige inde i Flaadens Leje, 
sejlfærdige, saa var ^Copenhagen' aldrig pranget 
paa Nelsons Ligvogn i Grenwich og paa de mang- 
foldige Sejrsstøtter, det taknemmelige England 
rejste for ham; han var da ikke folden som sej- 
rende Øverstkommanderende ved Traialgar, men 
rimeligvis havde en Krigsret dømt ham fra Livet, 
fordi han havde handlet mod Ordre. 

Det er vel ikke usandsynligt, at Nelson fryg- 
tede noget lignende, da kan skyndte sig med at 
faa Vaabenstilstanden i Stand, inden han endnu 
havde faaet Tid til at besætte de Skibe, som havde 
strøget for ham, og for at Eængsle Berømmelsen 
til sig^ inden Begivenhederne atter kunde fravriste 
ham den. ^) 

Slaget var et Nederlag, men saa hæderligt som 
nogen Sejr, og Danmarks Sømænd hævede Hove- 
det højere efter den 2. April, der endnu den Dag 

1) Nogle BcmBrkniager om Nelsons Ssmmenkomst med Kronprinsen osv. 
fiorbigsaa som almindelig bekendte. 

i Dag højtideligholdes ved Medaille-Uddeling og 
Flagning. 

Saasnart Slaget var begyndt, strømmede Kjø- 
benhavns Befolkning ud til Toldboden, op i Taar- 
nene og paa alle høje Steder, hvor fra de troede 
at kunne se noget, selv Tagrygninger og Skor- 
stene var besatte. Kort efter kom en af Moders 
Kusiner, og de fulgtes ad til Toldboden. Jeg tig- 
gede og bad om at maatte følge med, hvilket blev 
nægtet. Da de var gaaet, stak jeg af bagefter, men 
var saa uheldig at blive attrapperet paa Hjørnet 
af Amaliegade af en Fætter til min Moder og fulgt 
tilbage, saa jeg fik ikke noget at se af Krudtrøgen, 
som nok ogsaa var det hele, de Andre fik at se. 

Jeg erindrer, at jeg om Eftermiddagen stod 
ved Vinduet ved Siden af min Moder, da vi hørte 
et dumpt Drøn, — Kanonaden var dengang op- 
hørt. „Hvad var det?* spurgte jeg. »Det var vist 
et Krudtkammer, der sprang,* var Svaret, og vi 
stod endnu og saa paa den sorte Røg, da Kaptejn 
Thiesen kom og forberedte Moder paa den sørge- 
lige Efterretning, at „Dannebrog*, hvor hendes 
ældste Broder var ombord, var sprunget i Luften. 
Der fulgte naturligvis Graad og Jammer paa den 
Tidende. Karen og jeg blev sendt hen paa Hjør- 
net for at se, om vi ingen kendte af de Saarede, 
som blev baarne op, og forhøre os om Morbrø- 
drene. Vi traf ogsaa en: Peter Olsen Transmand, 
som havde været ombord med en af dem, men 
han havde travlt og vidste ikke andet, end at 
»Dannebrog* var sprunget i Luften. Vi sad om 

Aftenen i Mørke, da en Matros kom hinkende 
ind og — Jubel ! Det var min yngste Morbroder 
Anders i Sejldugs-Buxer — i Helsingør gik alle 
Søfolk i blaa Klædes Klæder — med et rødt 
Tørklæde bundet om det ene Ben, en Splint havde 
saaret ham i Læggen. Han skulde paa Kvæsthuset, 
men Frygten for et Hospital var dengang saa stor 
mellem Menigmand, at han hellere lod sig for- 
binde af en Barbér og atter gik ombord i Flaaden 
end lægge sig ind paa Kvæsthuset og senere mod- 
tage den Pension, som alle de Saarede fik. Efter 
de første Hilsner og Glædesytringer skyndte Mo- 
der sig ud i Køkkenet for at varme noget Steg til 
den forsultne Mand, thi den Dag havde der ikke 
været megen Tid til at spise. Jeg sad imedens 
paa hans raske Knæ og hørte paa hans Beretnin- 
ger om Slaget, og at Ole var sprunget i Luften.^) 
Disse Beretninger bestod væsenligst i, hvad jeg 
siden ofte hørte ham gentage, at de havde slaaedes 
i et Par Timer, uden at en Mand var falden paa 
„Indfødsretten'', da Chefen Kaptajn Thura faldt 
som en af de første, med en Ed paa Læberne. 
Han havde næppe udtalt: „Det er den Onde lyne 
mig saa ryrkt, at jeg ikke kan se en Kæft,^ før en 
Kanonkugle ramte ham, og nu paafulgte det største 
Mandefald, der ramte noget af Skibene. Anders var 
Kommandør ved en Kanon, og Næstkommande- 



1) Allerede i/s Time efter Kampens Begyndelse Kl. lU/g gik der Ild i 
^Dannebrog*, der dog fortsatte Kampen til Kl. 1, efterat Chefen, Næstkom- 
manderende og en Tredledel af Mandskabet var saarede og kun 3 Kanoner 
brugbare. En Del af Mandskabet blev fanget. Skibet var Vrag og drev. Det 
sprang i Luften Kl. 4i/a i 5 tæt N. O. for Trekroner. (T. f. S. smtds.) 

rende lagde just sin Haand paa hans Skulder med 
de Ord: »Lad mig se min Søn, at Du sigter efter 
Blinkene og ikke efter Røgen,^ da han ftildt død 
ft)r hans Fødder. Da der Uev Mangel paa Offi- 
cerer var det, at den sygt- Schrødersee gik ft^ivil- 
lig ombord som Chef, men han kom ikke over 
Faldrebstrappen, før en Kugle ogsaa tog ham bort; 
han var den tredie Chef, der faldt i det Skib.^) 

Da Moder havde bragt den rygende Mad ind 
og sendt Karen efter en Flaske Vin, kaldte hun 
mig ud i Køkkenet og gav mig den Formaning: 
„Du maa ikke gaa for nær til ham, han har Lus.^' 
I saadan Ry stod dengang de danske Orlogs- 
gaster. 

Om Lars kunde vi ikke faa nogen Underret- 
ning. 

Da Slaget nu var endt, og Helsingør ikke blev 
truet, havde Moder hverken Rist eller Ro, før 
hun kom hjem til Fader og Hjemmet, og et Par 
Dage efter kørte vi til Helsingør. Ved Geels Bakke 
mødte vi min Fader, der sad og trak sit Uhr op 
og ikke saa os, før Vognene var ved Siden af hin- 
anden. Han bragte Efterretning om, at Ole var 
uskadt, men fangen, og at han havde besørget 
Brev til Nelsons Stabschef saa vel som til Eng- 
land, for det Tilfælde, at han skulde blive ført 



1) Paa .Indfødsretten« blev Chefen Kaptajn Albert de Thura (f. 1762) 
drcbt Kl. 11/2 og en halv Time efter Næstkommanderende, Maanedslieutenant 
Jesper Cortsen. Da Efterretningen herom kom til «Sixtus«, hvor Kronprin- 
sen opholdt sig, tilbød Kaptajn Johan Christian Schrødersee (f. 1754), der 1796 
var afskediget paa Grund af Sygelighed, at tage Kommandoen, men blev strax 
dræbt, som ovenfor fortalt. Der er rejst et Monument for Schrødersee paa 
Slxtus. 

dertil, og truffet Anstalter til de Fornødne Penge- 
resourcen Om Fader vendte om med os eller fort- 
satte sin Vej, husker jeg ikke. Alle Begivenheder, 
som jeg selv var Vidne til, staar ellers saa tyde- 
lige For mig som de nyeste Begivenheder; saa 
dybt et Indtryk gjorde alt det overordenlige paa 
det kun lidt over fem Aars Barn, men fra det 
Øjeblik, da de daglige Begivenheder atter ind- 
traadte, ligesom afklippes Erindringens Traad. 

Fader kom strax i stærk Beskæftigelse med 
Tilførsler til den engelske Flaade under Vaaben- 
tilstanden og senere, da Flaaden laa i Køge Bugt. 
Ole blev, ligesom de andre Fanger, frigivet, og 
jeg troer, at Fader beholdt alle Morbrødrene hos 
sig. Jens Lind skriver i sine Erindringer, hvad 
jeg aldrig mindes at have hørt af ham selv, at 
Nelson underholdt sig med ham for at indhente 
Efterretninger om Farvandet, hvad nok kan være 
troligt, og ytrede sig om Niels Juels Slag paa 
Køgebugt, og at han vilde være det samme for 
England, som Juel var for Danmark. 

Min Fader fortjente nok mange Penge ved 
denne Expedition og kom i godt Opsving, thi 
samme Aar blev den gamle Gaard for største Delen 
revet ned og en ny grundmuret Forbygning op- 
ført, nyt indrettet, tapetseret og møbleret, hvilke 
Foranstaltninger Moder som Overstyrmand, hvilket 
Fader spøgende kaldte hende, havde taget under 
sit Departement og var i fuldeste Aktivitet med. 
Denne store Begivenhed maa dog, uagtet den trak 
et helt Aar ud, ikke have gjort det Indtryk paa 



87 



mig som Krigen og Slaget , thi jeg husker kun 
Brudstykker, f. Ex. at de brækkede de store Sten- 
bænke uden for Huset ned, at der blev læsket 
Kalk, at det Værelse, vi sov i, var behængt med 
røde Sejl, da Væggen var brækket ned, at vi spiste 
i det gamle Køkken osv., — og at Fader den 
meste Tid var fraværende, 

I dette for Familien i saa mange Henseender 
mærkværdige Aar var det nok, at den gamle Enke, 
min Fader foer for, døde, og at han først blev 
virkelig Færgemand. 

Blandt de Søfolk fra Helsingør, som var med i 
Slaget, var en Færgemandssøn Svend StadCy som 
skal have taget Sablen fra den sidst faldne Officer 
paa Batteriet og kommanderet dette. Slaget ud. Da 
Skibet brændte, var han en af dem, som sprang 
overbord, og efter at være fisket op kastede han 
Sablen og Ported'epée i Søen, men Englænderne 
behandlede ham nok som Officer de faa Dage; og 
havde han benyttet Lejligheden, kunde han maaske 
være kommen ind i Marinen, hvis han forøvrigt 
havde de faa Forkundskaber, som dengang for- 
dredes, ligesom en Del Styrmænd og en Stu- 
dent (Broder til Malthe Bmun)j der siden døde 
som Kaptajn i Etaten, efter 1807 at have leget 
Himmelspræt, som han kom sjældent godt fra, da 
den Kanonbaad, han kommanderede, sprang i Luf- 
ten.^) Jeg véd ellers ingen ft*a Helsingør, som i 

1) Peter Urban Bruun, f. i-*/« 1785, var ikke Student, men Kadet og blev 
Sekondlieutenant 1803. Han udmærkede sig senere i Krigen, var Chef paa 
Kanonchaluppen ^Stubbekøbing*, da Livjægeme Onsdag d. ^/lo 1807 gjorde 
Udfald fra Kastellet mod Classens Have, støttet fra Søsiden af Kanonflotillen. 

Særdeleshed udmærkede sig, undtagen to ved 
Vindbeutelstreger, af hvilke dog den ene siden 
spillede en saa mærkelig Rolle hele sit Liv igen- 
nem og blev en Mand, af hvem der under andre 
Forhold kunde være bleven noget stort, at jeg vil 
skænke ham et Par Sider af disse Blade. 

Den ene af dem^ en Færgemandssøn Frederik 
Hansen gjorde Opsigt, fordi han til stor Forar- 
gelse, af Lyst til at bære trekantet Hat med Fjer 
i, rød Uniformskjole, Slæbesabel m. m. meldte 
sig ind i det borgerlige Artilleri, skøndt alle andre 
Søfolk uden Undtagelse stod ved Brandkorpset. 
Til Løn for denne Daad fik han Øgenavnet Bona- 
parte, med hvilket han levede og døde, først som 
Møller, siden som Restauratør, efter at være ble- 
ven en værdig Svigersøn af Jens Lind.^) 

Denne Lind var en ung Lods-Søn, der først 
tjente som Fiskerdreng hos en Færgemand. Han 
var af Middelstørrelse, velskabt, smidig og let i 
sine Bevægelser og havde en dansende Gang, han 
talte meget, pralede og var en Udhaler og en i 
alle Henseender tout å fait Vindbeutel. Men han 
var rask og uforfærdet indtil Dumdristighed, og 
Fader holdt senere meget af ham, thi naar det 
blæste en Storm og Lars Bache fra sin Baad 
raabte: „Hvem følger med!** var Jens Lind altid 

En Granat fra det engelske Batteri ved Kildevæld traf Krudtkammeret ! 
.Stubbekøbing*, der sprang i Luften, hvorved 31 Mand dræbtes og 12 saaredes, 
men 16 slap derfra og blandt dem Chefen, som Kvartermesteren stødte over- 
bord, da Granaten faldt. P. U. Bruun døde som Kommandør lo/s 1833. (Garde, 
D. d. Sømagts Hist. 446. Biogr. Lex.) 

1) Jens Christian Lind, f. i Aalsgaarde ved Hornbæk 1776, Søn af Skip- 
per og Lods Christian Lind, er en Type paa en dansk Kaperfører fVa hin Tid, 
og hans Navn forekommer ofte i Aviser og Skrifter. Han døde ^\ix 1841. 

en af de første, der sprang ned. Efter Slaget den 
2. April gik han altid pyntet med Ankerknapper, 
i hvide Lærreds-Buxer med blaa Striber,^) hvor- 
for han fik Øjenavnet „Kadetten^, der varieredes 
med »Jens Vind^. Hans lille Løn afgav ikke meget 
til Anskaffelse af gode Hørlærreds Skjorter, is- 
landske Strømper, Vandstøvler og en god Nattrøje^ 
hvormed de andre Fiskere var udrustede om Vin- 
teren; men Stadsen skulde vedligeholdes, og i 
Manchetskjorte (han havde to) og tynde Kalve- 
skinds Støvler trak Jens Lind i den mørke Vinter- 
morgen sin Slæde med Fiskeredskaberne op under 
Hveen, stod paa Isen den hele Dag, spiste sit 
Smørrebrød — Brændevin drak han ikke — og 
drog hjem om Aftenen med sin Fangst. Om Nat- 
ten var han den muntreste i Dansen, og den næste 
Morgen gik han atter ud til sin Dont. Paa en saa- 
dan Tur i Snefog og Storm brød Isen op, og en 
Galease kom drivende i den med Nødflag. Lind 
og et Par andre gik ombord, men Isen skruede 
dem Sundet ud, og i Helsingør troede man, at 
Skibet var knust og alle Mand omkomne, men 
nogle Dage efter kom de velbeholdne hjem, efter 
at det var lykkedes dem at bjærge det ind i en 
svensk Havn. Han var kun et Par Aar Færgekarl, 
da hans Husbond døde, og han giftede sig da med 
Enken og blev saaledes Færgemand i en ung Al- 
der.2) Men nu begyndte der et Herrenleben i Hu- 
set, der h ver Aften stod aabent for omrejsende 

1) Det saakaldte Kadettø}. 

S) Jens Lind blev ss/s 1801 gift med Færgemand Nikolaj Poulssens Enice, 
Anne Marie. 

Skuespillere og Skuespillerinder, raske Fyre af 
alle Slags, Kontorister og Officerer, og der blev 
danset og spillet; thi Lind var lige saa rask til at 
sætte overstyr som til at erhverve, og lod den 
Dag i Morgen sørge for sig selv. Han kom nu 
oftere i vort Hus i Forretninger, og naar der var 
Fremmede, blev han sommetider til Aften, hvor 
Mændene da morede sig over hans Fortællin- 
ger og Pral, men Moder kunde ikke lide ham. 
Saaledes levede Jens Lind sit lystige Liv, da Kri- 
gen 1807 udbrød, og han var den første i Hel- 
singør, der fik Kaperbrev.^) Fader laa længere 
end en Maaned i Kjøbenhavn, efter at Fjenden 
var sejlet, for at ordne sine betydelige Forretnin- 
ger med Transportvæsnet. I den første Konfusion 
var det en let Sag at gøre Priser, og inden Vin- 
teren satte ind, havde Lind fortjent en Formue, 
man sagde 30,000 Rdlr. gode Penge. Der var no- 
get at slaa itu, men det var hans mindste Kunst. 
Han købte sig en smuk Gaard paa Strandgade, 
møblerede den comme il faut, udstyrede Kone og 
Steddatter som sig hør og bør for Damer af første 
Rang, lejede undertiden en Suite Værelser i første 
Etage i Raus Hotel (Hotel d'Angleterre), hvor han 
gav Dejeuners, Diners og Soupers, kastede af og 
til en Nævfuld Smaapenge igrams for Gadedren- 
gene fra Balkonen, naar Vagtparaden trak op. Han 
holdt en Mætresse, abonnerede paa en Loge i 
Theatrets første Etage for sine Venner, Veninder 

1) Jens Lind var den første, der løste Kaperbrev, og lagde ud med sit 
Fartøj d. 30. Oktober 1807. (Medd. fra Krigsarkiveme, III. 211.) 



■»toi 

Og, hvad der var uhørt og uset hidindtil — gik i 
sorte Fløjls Klæder, hvorfor han i Kjøbenhavn 
gik under Navnet: »Fløjls-Lind'.^) I 1808 udru- 
stede et Interessentskab i Kjøbenhavn en Kaper i 
stor Stil, en Korvet paa 12 — 16 Kanoner, et smukt 
rigget Skib, som man tilbød min Fader at Føre, 
og da han afislog det, bad man ham om at anbe- 
fale en anden rask Kaptajn. Valget faldt paa Jens 
Lind. Da denne havde hejset Kommandoen om- 
bord i dette Skib, det største Krigsskib, Danmark 
dengang ejede, med Undtagelse af de to Linie- 
skibe, der blev frelste i Norge og den Fregat, 
der laa i Carthagena, sejlede han til Helsingør 
for at indexercere sine Folk og gøre sig sejl- og 
slagdygtig. Han bar en smuk blaa Uniform med 
Ankerknapper og sort Fløjls Krave broderet med 
Guld, Skøderne opkrampede med Guld-Ankere, 
Dolk ved Siden. Chefs-Sluppen var en smuk Gig, 
Sluproerne, som var udsøgte af Besætningen, bar 
Saffians Kasketter med C. A. i store Sølvbog- 
staver, Skibets Navn var „Cort Adeler*. Kvarter- 
mesteren var en stor velvoxen Neger, der bar sin 
Pibe i en Sølvkæde, der gik fire^ fem Gange om 
hans sorte Bryst. Naar Sluproerne med opløftede 
Aarer ventede paa deres Kaptajn for at bringe 
ham ombord eller sætte ham i Land, stak det 
mærkeligt af imod den fattigt udstyrede Orlogs- 
mand, der laa i Havnen, en af de gamle Kanon- 
baade med to Kanoner i Bougen. Om Aftenen 

1) Sml. hermed Overakout Skildring af Kapertlden 1 «Af mit Liv og min 
Tid«. 1868. s. 90 ff. 

hvirvlede Tappenstreg ombord i »Cort Adeler^, 
Vagtskuddet gik, og der blev gjort klart Skib. 
Kaptajnen sov altid ombord.^) 

De engelske Orlogsmænd laa imellem Hveen 
og Raa.^) En Lørdag Nat, da den fornødne Grog 
var uddelt, roede et stærkt bemandet Fartøj tæt 
forbi »Cort Adeler'' og endnu ét. Anraabt, sva- 
redes: „Dansk Patrouille!^, men intet Feltraab, 
som Lind hver Aften fik ft'a Land. Den Vagtha- 
vende meldte det til Kaptajnen, der var paa Dækket 
i Underbenklæder i samme Øjeblik som der blev 
entret over Fokke- og Storrystet, men Entrenettene 
var hejsede, og Kampen begyndte. Den afsloges 
to Gange, og da de engelske Barkasser for at ordne 
sig, roede saa langt tilbage, at Kanonerne kunde 
anvendes og et Kardæsk-Skud ramte den ene, 
vendte de om, og »Cort Adelers^ danske Flag 
vajede om Morgenen. Skibet laa saa langt ude, at 
hverken Kronborg fra den ene Side eller Skanse- 
øre fra den anden kunde skyde, uden at Kug- 
lerne var gaaet ind i Byen, — desuden kunde de 
i Nattens Mørke ikke skelne Ven ft-a Fjende. Sol- 
daterne kunde ikke naa saa langt med deres Rif- 
ler, og Lind havde kun sig selv at stole paa; kun 
den danske Patrouillebaad, som just var i Nær- 
heden, lagde sig imellem Fjenden og Landet og 
ydede den Hjælp, den kunde. Lind havde ingen 
Døde, og kun to var haardt saarede, hvoraf den 

1) «Cort Adeler*, en Korvet paa 20 Kanoner var det største danske Ka- 
perskib. Det forliste idlerede i Vinteren 180S— 9 under Isgang paa Kjøbenhavns 
Rhed. (Garde, d. d. n. Sømagts Historie. S. 635). 

S) Fiskerleje S. for Helsingborg. 

ene var hans Neger. ^) — Skibet (d: „Cort Adeler") 
viste sig at være en daarlig Sejler, der ikke pas- 
sede til vore Farvande, og efter et frugtesløst 
Sommerkryds opgav Jens Lind det. Det kom un- 
der en anden Fører engang paa Grund paa Salt- 
holmen i en Affære, som det og en Del andre 
Kapere havde med en engelsk Konvoj, hvor der 
blev sat Ild paa det, for at det ikke skulde falde 
i Fjendehænder. Det var den første og sidste tre- 
mastede Kaper, Danmark havde i den Krig. 

Jens Lind opgav nu Søen, Hus og Familie og 
købte to Bøndergaarde ved Fredensborg Sø i en 
mager, men skøn Egn. Han blev skilt fra Konen, 
som beholdt Gaarden i Helsingør, og han giftede 
sin Steddatter bort med den før nævnte „Bona- 
parte" og gav hende en Mølle ved Helsingør i 
Medgift. Jens Lind lod nu Avlskarlen pløje og 
saa, gik selv paa Jagt med de unge Forstkandi- 
dater og Elever, sejlede paa Esrom Sø og sendte 
af og til Vogne til Helsingør efter Musik og Da- 
mer og holdt saa Bal. Men da Pengene var slup- 
pet op og mere til, taklede han atter sin Baad til 
et nyt Kapertogt. Hans Besætning skulde søge 
sin Mage. Alle Slags Folk, som dengang vilde søge 
Lykke eller ingen Levevej havde, og af dem var 
der foruden Søfolk mange Handelsbetjente etc, 
som Krigen gjorde brødløse, gik tilkaps; men 
Linds Besætning var foruden nogle Søfolk, rene 
Eventyrere eller snarere forulykkede Subjekter af 

1) Englændernes Angreb paa ,Cort Adeler'* fandt Sted d. 21. August 1806 
og omtales vidtløftigt i »Dagen* d. 22. og 23. August. 

Lars Bache 7 

alle Slags. ^) Der var f. Ex. en afskediget Land- 
officer, der havde været i Ostindien som Musik- 
lærer, en afskediget Danser fra det kgl. Theater; 
en Jøde; en bekendt Slagsbroder og Dansebods- 
Sjouer i Kjøbenhavn; en ci-devant Skomager; 
en Lejlighedsdigter, Deklamator og Violinspiller, 
en bekendt Størrelse, der hed Bramsen^ og lig- 
nende Konsorter. Da jeg undrede mig over, at 
han vilde gaa til saa alvorlige Foretagender med 
saadant Selskab, svarede han: «Din Fader har 
lært mig, at naar jeg har én Sømand i Baaden, 
saa kan de andre gerne være Bønder, og Satan 
skal døje ondt for at kede sig, naar det ikke be- 
høves'. Han søgte denne Gang sin Lykke i Katte- 
gattet, og traf en Konvoj ved Læssøe, som han 
fulgte. Under Anholt var et Armship, det vil sige 
en Koifardimand, som man satte nogle Kanoner 
og forøget Besætning i for at assisterere ved Be- 
dækningen, blevet noget agterud. Da der ikke var 
Haab om bedre Priser, entrede han den — en 
Brig, ballastet, — og stod saa ind i Bæltet. Efter 

1) Den største Del sf de udnistede Kapere vsr Smsafutøjer, ofte kun 
asbae Baade, der ikke sjddeat var bemandede med udisciplinerede, af for- 
dervede Ledlggøngere sammensatte Bander, hos hvem Moralitet og Orden 
var banlyste. Paa Land havde Politiet ofte nok at gøre med at holde disse 
tøllesløse Skarer i Ave, og Orl<^sfsrtøjeme paa Stationerne i Bælterne maatte 
hyppigt anvende Strenghed for at tvinge dem til paa Søen at adlyde Lovene, 
•om Regeringen under Krigens Portsaettelse maatte skcrpe. Dog holdt Autori- 
teternes kraftige Bestræbelser Kaperiet indenfor Lovlighedens Grænser, saa 
at num sjældent hørte Tale om Exceaser. 

Datidens Aviser vrimler af Beretninger om Kapernes Bedrifter, men des- 
værre som oftest uden at nævne Kaperferemes Navne. Jens Lind nævnes som 
den, hvis Kapervirksomhed indbragte det største pekuniære Udbsrtte. Se bl. a. 
Rubin. 1807—14. S. 3S5, der kalder Kaperiet: «en Virksomhed, der galdt for 
patriotisk Kri g erfæ r d hos dem, der forherligede Sagen, for byttesyg Piratfærd 
hos dem, der fbrdømte den. Den var en Mellemting mellem begge.* En i høj 
Grad træffende Betegnelse af det hele Væsen. 

flere Æventyr paa Vand og Land var ban saa hel- 
dig at opbringe en Kuf med en kostbar Manu- 
foktur-Ladning, af hvilken man sagde, at han for 
sin Part fik 120,000 Rdlr. Vel var Pengene blevne 
slettere, men det var endnu en betydelig Sum, 
en Formue. Han var kendt overalt for sine gale 
Streger og sit vilde Liv og kaldtes »den gale 
Lind"", »den raske Lind'', , Fløjls-Lind'', alt som 
han var optraadt, men overalt efterlod han sit 
Rygte. 

Var der en Konvoj i Sigte eller i Vente, flok- 
kedes Kaperbaadene i den nærmeste Havn og 
fulgte saaledes Flaaderne fra Havn til Havn, idet 
de benyttede vore Kanonbaades Aflærer med Fjen- 
den og de mørke Nætter til at gøre Priser. For Ka- 
nonbaadene var Kaperne uvelkomne Gæster, thi de 
snappede Fangsterne bort for Næsen af dem. Der 
var et vildt Liv, naar en Skare Kapere og en 
Flaade Kanonbaade samledes i en af de smaa 
Byer, hvor der desuden laa Garnison, og med 
Soldaterne, som var ringeagtede formedelst deres 
tvungne Uvirksomhed, var Blaatrøjerne naturlige 
Fjender. Der blev danset, drukket, dundret, holdt 
Slagsmaal og Kommers paa alle Maader. Men en 
saadan lille By blev snart udædt, og naar der 
hverken var Kød eller Brød at opdrive, maatte 
de sejle til en anden Havn for at proviantere, 
men Linds Gaster var aldrig forlegne. Naar det 
kneb, tog Bramsen Violinen under Armen, et Par 
Mand fulgte ham med en Sæk, og saa gik de ud 
paa Landet fra en Bondegaard til en anden, spil- 

lede og sang og vendte tilbage med Sækkene 
tunge af alle Slags Fødemidler. 

Lind opgav nu igen Søen og spillede Land- 
junker — men efter en Tids Forløb solgte han 
Gaardene ved Fredensborg og drog med sin Kæ- 
reste til Samsø, hvor han købte en Gaard, og 
hvor det lykkedes ham saa godt at destillere sine 
Penge, at han temmelig blank atter kom tilbage 
til Helsingør 1813, taklede sin gode Baad og be- 
gyndte atter et Krydstogt; men nu synes Fortuna 
at have vendt ham Ryggen. I Slutningen af Aaret 
laa en Konvoj paa Landskrona Rhed under en 
ualmindelig svær Bedækning af engelske og svenske 
Orlogsmænd.^) Vejret stod meget stormfuldt med 
mørke Nætter, og Kaperne pillede hver Nat Pri- 
ser ud, men Lind var uheldig. Endelig lykkedes 
det ham en Nat at komme ind paa et belejligt 
Sted. Det nærmeste Skib var en temmelig let la- 
stet Brig, men det viste sig senere, at den havde 
en overordenlig kostbar Ladning af uldne Senge- 
tæpper til den allierede Armé, men længere inde 
laa en dybtlastet Galease. Nu var det en antaget 
Mening, at Kuffer og Galeaser havde de kost- 
bareste Ladninger, og da Lind overlod sin Be- 
sætning Valget, entrede de den sidste, et daarligt 
svensk Skib, ladet med Tjære. Dens Mandskab 
lukkede sig inde forude, og dens Kaptajn i Ka- 
hytten, som han aflaasede. Medens Ankertovet 
blev kappet og Sejlene sat, viste det sig, at Ror- 

1) Lind« Kaper hed »Grevinde Danneskjold* <^ den ovenfor omtalte Af- 
fære fandt Sted d. 19. December 1813. 

pinden var taget af, og Skibet ikke kunde styre, 
og inden Lind med Pistolen i Haanden kunde 
sparke Kahytsdøren op, var Skibet Faldet den for- 
kerte Vej ind i Flaaden i Stedet for ud, og inden 
der blev vendt og alt klart, blev der levende mel- 
lem Orlogsmændene med Lanterner, Signaler og 
Skyden. Lind blev snart indhentet af en stor, 
stærkt bemandet Barkasse, kommanderet af en 
svensk Søofficer, jeg troer en Baron BrahCy og 
og opfordret til at overgive sig. Han svarede med 
Forbandelser og Geværskud; der blev entret og 
afslaaet. En af Linds Besætning blev masakreret 
af en Karonades fulde Kardæskladning. Atter roede 
Barkassen paa Siden og entrede paany, men blev 
atter afslaaet. Den svenske Officer var en rask og 
modig Mand og skammede sig vel over at blive 
afsrist af en Kaper, der næppe havde det halve 
Antal af hans Besætning. Han opmuntrede sine 
Folk og med et „Tusend Djævle!^ lagde de atter 
paa Siden, og man sloges for Ære og Liv. Linds 
Broder,^) ogsaa Færgemand, faldt død for hans 
Fødder, og Striden var haard. De Danske havde 
slaaet deres Geværer itu, thi at lade var der ikke 
Tid til. Peter Buck, en ung rask Færgemandssøn, 
havde faaet Jærnkabyssen , der stod paa Dækket, 
arbejdet hen til Rælingen og styrtede den ned i 
Barkassen. Dette uventede Kasteskyts gjorde en 
frygtelig Virkning og endte Haandgemænget i 
samme Stund^ som Peter Buck udaandede sit unge 

1) Anders Jensen Lind, f. ^\% 1783, «8kttdt paa en Kaperl»aad* har Kirke- 
bogen noteret. 

Liv.^) Under den sidste Entring maatte Lind kappe 
sin Baad, hvortil hans Lykke, Haab og Gtæde 
var knyttet*) 

Jeg stod om Morgenen paa Broen i Helsingør, 
da han kom ind med Flaget paa halv Stang og 
tre Lig ombord. De blev begravede med stor 
Pomp i Kister lig Baade. Lind fik 36,000 Rdn, 
meget slette Penge, for sin Part, der for Største- 
delen var fortærede, inden Prisen var realiseret, 
— og det var hans sidste Krigsdaad. 

Freden blev sluttet den paafelgende Januar. 
Han lod sit Færgelaug bestyre af en anden, købte 
sig en Rokkebaad og søgte Æventyr. Han valgte 
det farefulde og besværlige Smugleri paa Sverrig, 
tjente gode Penge, men kom igen i smaa Kaar, 
dog var han lige saa lystig og glad den Dag, han 
ikke ejede en Daler, som da han kunde kaste 
Penge bort i hundredevis. Nogle Aar gik saaledes 
hen, da der kom en Bestemmelse om, at ingen 
Enke maatte arve Lauget, naar hun var gift med 
sin Mand, efter at han havde fyldt 50 Aar. Jeg 
troer, det var paa Linds SOaarige Fødselsdag, at 
hans omtalte Kæreste, med hvem han havde av- 
let flere Børn, blev kaldt op til Provsten, som 
talte med hende om hendes Forhold. Hun ventede 
under Taarer en Bodsprædiken, da han spurgte, 
om hun da ønskede at ægte Lind? Hun havde 
intet højere Ønske! Saa vær saa god at træde ind: 

1) Færgemtndtsøn Pefer Larsen Buck, født 1784, Søn af den ovennævnte 
Lars Buek. 

S) Se With. Danske og norske Søheltes Bedrifter. Kbh. 1819. S. 237 fP. 
Og C. Flood, I Krigsaarene. Christiania. 1881. S. 141 ff. 

Døren til Salen blev aabnet, og ved et Alter stod 
Lind i Uniform — (han var Adjutant ved Brand- 
korpset) — med Kongebrev og Forlovere, og hun 
gik glad overrasket hjem som hans ægteviede 
Kone.i) 

Kejseren af Rusland lod en af de verdensbe- 
rømte Færgebaade bygge i Helsingør; men den 
var for stor til at staa paa et Skibsdæk, og ingen 
vilde vove Sejladsen til Petersborg i en aaben 
Baad fra Helsingør til Enden af den finske Bugt. 
Men Lind var Manden, han fik nogle Vovehalse 
med sig, kom lykkelig til sit Bestemmelsessted, 
afleverede Fartøjet i god Behold og havde Au- 
dienser hos Kejseren og hos Fyrster, Admiraler 
o. a.^) Folkene sejlede hjem med første Skib, 
men vor Helt spaserede om i Kejserstaden i sin 
smukke Uniform med Orden paa Brystet,^) og 
først da han havde destilleret de Penge, han havde 
faaet for sin Daad, tænkte han paa at vende hjem, 
men han følte ikke Lyst til at rejse paa en for- 
nuftig Maade, det var ham for trivielt. Han købte 
en Storbaad fra et Skib, og da en dansk Sko- 
magersvend, som i Petersborg havde ,»fægtet^ hos 

1) Jens Linds anden Hustru hed Marie Sonne født 1790, død 1^/7 1877. 

^ Denne Beretning er Ikke korrekt. Det var i Efteraaret 1836, at Jens 
Lind begav sig til Kronstadt i en aaben norsk Baad, som ban havde paataget 
sig at levere til Handelshuset W. Brandt & Co. Men da de to Haandværks- 
svende løb fra ham 1 den første Havn, sejlede han videre med en Dreng, men 
kom for Is ikke længere end til Liebau. Først næste Aar, d. d/9 1837 sejlede 
han alene Baaden til sit Bestemmelsessted. Denne sidste Del af Rejsen findes 
beskreven 1 et Brev fra ham selv i Ariciv f. Søvæsen. X. S. 350, og desuden 
har Jens Lind efterladt sig nogle interessante Optegnelser om disse dristige 
TogU der af hans Dattersøn, Dr. phii. A. Fraenkel, har været stillet til Udg.s 
Disposition. 

8) Jens Lind var dekoreret med Dannebrogsmændenes Hæderst^n den 
22. Decbr. 1813. 

ham, gerne Vilde hjem, havde han Besætning. 
Der var ikke Lukaf i Baaden, men Lind vidste 
Raad og købte et tomt Sukkerfiid, lagde nogle 
Knipper Halm deri, og da Provianten var bragt 
ombord — og den var vist tarvelig, thi han var 
ikke meget forsynlig og drak ikke Brændevin — 
stak han i Søen. At sidde 24 Timer tilrors, naar 
det blæste, var en smal Sag for ham, og at styre 
i godt Vejr fik han snart lært Skomageren. Saa- 
ledes kom han til Øresund, men da han havde for- 
list sit Anker, og Vinden var saa skral, at han ikke 
kunde række Helsingør, saa prajede han en Fisker. 
Da denne kom paa Siden og glad over at se Lind 
udbrød: »Men hvor er Deres Folk?* svarede 
Lind: „I Hundehuset,* sparkede til Fustagen, og 
ud krøb Skomageren. Saaledes kom Lind lykkeligt 

hjem. ^ 

Da han blev gammel og havde opgivet Søen, 
lærte han et af sine Børnebørn, en lille Pige paa 
4 — 5 Aar, paa Kortet at finde alle større Stæder, 
Himmeltegnene og Stjernerne, og med dette Mira- 
kelbarn ved Haanden og Kortene under Armen 
traf jeg ham flere Gange i Kjøbenhavn, hvor han 
foreviste hende, som en Savoyard sin Abe, for 
alle Notabiliteter, Professorer, Fyrster og Fyrst- 
inder og alle Folk, som han kendte eller ikke 
kendte.^) Han døde omtrent 70 Aar gammel og for- 
nægtede sig ikke til det sidste. I de senere Aar 

1) Dette Vidunderbarn, Asnes, født c. 1828, vtr Ikke i Famille med Lind, 
men vistnok Datter af en af hana Smuglerkarle. Hun skal have havt en sørge* 
lig Skcbne. (Ingeniør F. Kaas har velvilligt meddelt flere af de anførte Oplys- 
ninger om Jens Lind.) 

gik han altid i Snorefrakke med Ordensbaand og 
militære Benklæder, var altid den fine Kavaler; 
men naar hans let bevægelige Lidenskaber kom 
i Bevægelse, brød hans vilde Natur frem. Han 
var en Type paa en af Tidens Kaperførere, en rask 
Mand, for hvem intet Foretagende var umuligt og 
som under andre Forhold kunde være bleven en 
Kolumbus eller en Tordenskjold. Nu blev han — 
en Æventyrer. 



Da jeg kunde læse, sagde jeg Farvel til Skole- 
madammen og blev sat i Skole hos Hr. Baum- 
garten. Man sagde, at han havde været svensk 
Søofficer, men var polsk Officer, og havde maattet 
tage sin AEsked, fordi han havde giftet sig med 
en borgerlig Pige. Jeg troer, at Manden drak. Nu 
holdt han Skole i Helsingør for alle Størrelser; 
der var unge Kontorister, som lærte Bogholderi, 
Engelsk og Tysk, unge Søfolk, som lærte Naviga- 
tion, og Drenge fra Konfirmations-Alderen ned til 
ABC-Børn, alle i en stor Stue ved forskellige 
Borde. Konen, der var meget proper og meget 
stræng, og to Døtre, hvoraf den ene var pukkel- 
rygget, underviste de mindre; men lærte de større 
ikke mere end disse, var Skolen ikke stort be- 
vendt. Baumgarten korrigerede desuden Kompas- 
ser og nautiske Instrumenter og polerede Kik- 
kerter. Hele Familien skiftedes til at prale om de 
polske Godser og den polske Adel, og Konen 
arvede virkelig efter Mandens Død en Formue 

derfra og levede siden uafhængigt.^) Dér skulde 
jeg lære at skrive og regne, Tysk m. m., men det 
vilde ikke gaa, og henad Vinteren blev Faders 
Skrivelærer antaget til at informere mig og Sø- 
strene i Aftentimerne. Hvorledes Aaret ellers gik, 
erindrer jeg ikke, og et større Tidsrum vilde vel 
være druknet i Forglemmelse, hvis ikke den ufor- 
glemmelige 3. November 1801 var kommen. 

Fader var et Par Dage før sejlet til Kjøben- 
havn med to Baade og ventedes hjem den Dag, 
men Vindenes Gud havde sat Elementerne i en 
saadan Bevægelse, at intet Fartøj syntes at kunne 
flyde paa Havet, der var i Oprør lige fra Bunden 
til Bølgernes Toppe. Det blæste saaledes, at ingen 
kunde erindre noget lignende, alle Skibe drev for 
deres Ankere, nogle med kappede Master, andre 
med Bunden i Vejret, Stenene regnede ned fra 
Tagene, Skorstene, Kviste; og de Kugler og go- 
thiske Sirater, som dengang endnu ikke var ual- 
mindelige og som havde trodset Aarhundreders 
Storme, fulgte efter, ja Vogne blæste om paa Ga- 
derne. Vi byggede dengang, og Stilladser og Bræd- 
der fløj i Luften og førtes langt bort. Jammeren 
var almindelig og forøgedes hos os ved Moders 
hæftige Temperament, hun vred sine Hænder og 
græd, og vi andre græd med, thi vi troede, at han 
— Manden, Faderen, Husbonden — var paa Hjem- 
turen. Venner og Slægtninge kom og gik, nogle 
mente, at han laa i god Behold i Kjøbenhavn, 

^) ^sprogmester* Dtvid Baumgarten døde August 1802. I Helsingørs 
Lommebog 1799 inføres han mellem ^Informatorer og Skolelærere,* boende i 
Fiolstnede Nr. 451. 

andre sagde, uagtet de ikke troede det, at Vejret, 
som ikke strax var saa haardt, havde afholdt ham 
fra at sejle. I sin Utaalmodighed stred Moder sig 
med et Par af dem under Armene, ned til en af 
de Gader, som førte til Stranden, men kom mere 
fortvivlet tilbage. Ved Middagstid bedagedes Vej- 
ret, men ikke Angsten og Graaden. 

Omtrent KL 4 kom Købmand Carlheim kørende 
op for Døren med sine gule Norbakker, der stod 
i et Skum, og i samme Øjeblik, han holdt, styr- 
tede han ud af Vognen og ind af Døren med det 
Raab: ^eg skal hilse fra Deres Mand, Madam 
Bache y han er frisk og rask, han har reddet 7 
Mennesker, og Folk i hundredevis har fulgt ham 
fra Toldboden og baaret ham hjem i Triumf, — 
jeg har kørt, saa mine Heste er færdig at styrte!^ 

Nu blev der Jubel efter al den Sorg, og Bud 
sendt rundt til de Koner, hvis Mænd var med 
ham. Et Par Timer efter kom en Stafet fra Fader, 
og nu var alt godt og vel. Begivenheden var gaaet 
saaledes til. 

Min Fader logerede altid i Kjøbenhavn i „Flens- 
borger Herberg*, et meget respektabelt Auberge, 
hvor alle Flensborger-Kaptajner, som dengang var 
Matadorer, og Købmænd logerede. Vil nogen gøre 
sig bekendt med, hvorledes et saadan standsmæs- 
sigt Hus dengang kunde se ud, saa gaa hen og 
beskue Nr. 82 i Store Strandstræde, thi dér staar 
Stedet endnu, dog udpyntet med store Ruder i 
Stedet for de smaa, det dengang havde. Der var 
godt Selskab, der blev drukket god Vin, røget 



106 



af lange Kridtpiber, fortalt mange Sømandshistorier, 
skaaret mangen en god Witz, og der rullede mange 
Penge. 

Dagen før var Kaptajn Drewsen^) med sin 
Brig af Flensborg ankret i Renden med en Lad- 
ning Frugt fra Monaco, og var gaaet i Land for 
at hente Ordre. Han logerede naturligvis ogsaa i 
»Flensborger* Herberg og var en god Ven af Fader, 
i hvis Selskab han tilbragte Aftenen. Om Mor- 
genen vaagnede de ved Stormen og gik til Told- 
boden, Fader for at sejle hjem, Drewsen for at 
gaa ombord; men Uvejret tiltog, og Fader beor- 
drede Folkene til at holde sig ved Baadene, for 
at passe paa dem, hvilket var en Guds Lykke. 
Der var ikke at tænke paa for Drewsen at komme 
ombord, og han var i stor Ængstelse for sit Skib 
og sit Mandskab. Fader trøstede ham med, at der 
var god Holdebund, og naar han havde gode 
Ånkere og Tove, saa var der ingen Fare for et 
Skib at ride isænk, og at et lastet Skib, der rider 
overlangs for to Ankere, som det havde ude, 
skulde kæntre, var vel at anse for en Umulighed. 

De gik hjem og spiste Frokost, men Uvejret 
tiltog, og da de atter kom til Toldboden, var det 
Utrolige sket. Skibet var kæntret. Formodentlig 
har det i den svære Sø redet Bougsprydet under 
det ene Tov, og 8 ulykkelige Sømænd kunde ses 
fra Land at strække Hænderne mod Himlen om 
Frelse, idet de ventede Døden og holdt sig ved 
Kølen, der vendte i Vejret. Paa Toldboden var 

1) Hans rette Navn var Nicolay Drewitz fra Flensborg, ikke Drewsen. 

der mange Tilskuere, hvis Fortvivlelse over at 
have denne Elendighed for Øje var ubeskrivelig, 
og de opmuntrede Søfolkene til at redde og bød 
dem Penge derfor, men ingen turde vove sig ud 
i Baad, hvor ikke Skibe kunde flyde. Da kom 
Fader, samlede strax sine fem Mand og var rede 
til at springe i sin ene Baad! Nu mente en af Kjø- 
benhavns Færgemænd, at naar Helsingøranerne 
kunde sejle, saa kunde ogsaa han, og i Følge sine 
Privilegier forbød han min Fader at gaa ud; han 
vilde have Fortjenesten, der var stor: Grosserer 
Hans Staalhagen^) bød alene 100 Rdlr., som den- 
gang var en stor Sum, især for en Færgemand. 
Men han kom ikke længer end til Rødepæl og 
var glad ved at kunne komme ind igen med red- 
det Liv og synkefærdig Baad. 

Nu var der ikke flere, der vilde gøre min Fa- 
der Rangen stridig, der med sine raske Gutter 
gav sig Gud i Vold og trodsede de oprørte Ele- 
menter med deres Mod og Sømandskab, under 
spændt Forventning af Mængden paa Land, som 
blev større og større. Da han naaede Skibet, kunde 
han ikke lægge til for ikke at blive knust, og han 
maatte sejle rundt om det flere Gange, idet han 
ved tilkastede Tove fik halet de 7 Sømænd ind i 
sin Baad; disse, som havde set den uundgaaelige 
Død saa nær og deres Hjem saa tæt efter Aars 
Fraværelse og Farer og Møje, havde ikke mange 
Kræfter tilbage til at holde sig fast, og den ottende 
Mand var allerede skyllet overbord. 

1) Grosserer Hans Sual Hagen var født 1765 og døde 30. Marts 1837. 
Lars Bache 8 

Gud holdt sin Haand over dem, og Lars Bache 
landede med de taknemlige Mænd, der kyssede 
hans Hænder og Klæder. Staal Hagen modtog 
ham med de Ord: ^eg er Deres Skyldner, brave 
Mand I*' Men Lars Bache svarede stolt: ^eg red- 
der ikke Mennesker for Penge I*' og alle hans 
Folk gentog i samme Aand deres Førers Ord, 
glade ved Bevidstheden om at have udfort en 
ædel Daad og stolte over, at Helsingørs Færge- 
folk i Hovedstadens Farvande havde faaet Lej- 
lighed til at vise, hvorledes der kan sejles med 
en Baad. 

Enhver vilde nu se den helsingørske Færge- 
mand^ som af den jublende Mængde blev baaret 
i Triumf til sit Logis, som blev belejret og be- 
stormet den halve Dag. Der blev anskaffet tørre 
Klæder til Fader, thi der var naturligvis ikke en 
tør Trevl paa ham, og Aftenen blev tilbragt i Fryd 
og Gammen. 

Der blev gjort Selskaber for ham i Helsingør 
og Helsingborg, og i Kjøbenhavn var man ved at 
ødelægge ham med Indbydelser og Fester, naar 
han kom dertil. Han fik Friplads i Theatret, og 
han troede, at det var dér, at hans Portræt^) blev 
taget, som kom ud i Kobberstik, af samme Mester 
som Billedet af Heltene fra 2. April, og deraf 
kommer det nok, at han er stukken med Hat paa. 
Kongen sendte ham Medaillen pro meritis og hver 
af Folkene 12 Dukater med Tilkendegivelsen af 
hans allerhøjeste Tilfredshed. Grosserer-Societetet 

^) Se dette fortn 1 Bogen. 

sendte ham en kostbar Sølvkande, hvorpaa Hand- 
lingen var graveret,^) og hver af Folkene et nyde- 
ligt Sølvbæger. Oehlenschlæger skrev sit Digt: 




„Den bolde Lars Bagge" og Guldbei^ „Lars Bagge 
og Hans Staalhagen' (se Høegh Guldbergs sam- 
lede Digte. II), og Fra alle Landets Kanter, fra Sver- 
[1g, ja fra et Kloster 1 Tyskland blev der sendt 



>) Den pnginilde Sall 



nde, af hvilken der meddele« CD ArblldniDg, er 
Proreuor Otto Bicbea Ele, der til Bogen bir 
■om pryder Kuden. 

Fader skønne og skønt indfattede Digte. Jeg var 
for ung til at vaage over deres Bevaring, og de 
blev udlaante og adspredte, indtil der i mange Aar 
ikke er fundet Spor af dem undtagen i Bøger. 

Den berømmelige Begivenhed gjorde naturlig- 
vis min Fader endnu mere bekendt i og udenfor 
Landet, end han allerede var, og skaffede ham 
mangfoldige Velyndere. Fremmede søgte Bekendt- 
skab med den bekendte Lars Bache, som han 
hed og hedder endnu, men den skaffede ham og- 
saa mange Misundere mellem hans Standsfæller, 
af hvilke han ikke havde Omgang med mange uden 
for Forretninger, og vi saa godt som slet ingen. 



Optegnelserne afbrydes her af Udgiverne for at 
give Plads for nogle Meddelelser om, hvorledes den 
omtalte Bedrift, der dengang vakte saa megen Op- 
sigt, blev modtaget og betragtet af Publikum, Pres- 
sen og Regeringen, idet man ved hele denne Be- 
givenhed vel maa erindre, at Folkets Sands for 
ædel Daad — særlig Sømands-Daad — og tapper 
Bedrift var stærkt vakt ved det Opsving i patrioti- 
ske Følelser, som Slaget den 2. April og dets 
Følger havde fremkaldt. 

I sit Numer af 6. November, det første, der 
udkom efter Begivenheden, skriver „Statstidende*,^ 
som „Berlingske Tidende^ dengang hed: 

»I Tirsdags havde vi en saa skrækkelig Orkan 
af Nordvest, at man næppe kan erindre dens Lige. 
Den begyndte om Formiddagen, Klokken hen- 

imod 8, og rasede uafbrudt i noget over 7 Timer.' 
Efter at have opregnet en temmelig lang Række 
Søulykker, anføres mellem disse: „Kaptajn Dre- 
witz af Flensborg, ladet med Frugter fra Syden 
er kæntret ved 3 Kroner. Folkene er paa en 
Dreng nær bjerget af Helsingørs brave og ufor- 
sagte Færgemænd: Lars Bache, Frederik Wil- 
helmsen, Peder Magnusen og Lars Jensen Worm,^) 
samt Tjenestekarlene Christen og Jens, som med 
den ædleste Selvopofrelse vovede deres Liv for 
at redde Skibsmandskabet, som truedes med at 
blive et Rov for Bølgerne.** 

Men den 23. Novbr. indeholder Bladet en læn- 
gere Artikel, som er støttet paa den Beretning, 
der et Par Dage før var ft'emkommen i Kollegial- 
tidende: 

9 Ved den skrækkelige Orkan, som raste her 
den 3dje Novbr., var som bekendt Mandskabet 
paa Kapt. Drewitz^s strandede Skib udsat for den 
yderste Livsfare. Fra Toldboden kunde man se 
deres ynkelige Forfatning paa Vraget. En Gros- 
serer her af Staden ved Navn Staal Hagen ud- 
lovede ædelmodigen en Belønning af 100 Rdlr. 
til dem, som kunde redde de Ulykkelige. En 
kjøbenhavnsk Færgemand gjorde med 3 dl 4 Mand 
et frugtesløst Forsøg og modtog for sig og sine 
Folk en mindre Dusør, som bemeldte Grosserer 
tilbød ham. Imidlertid vovede den ædle helsing- 
ørske Færgemand Lars Bagge med 5 Kammerater 

1) Færgemand F. Wilhelmsen f. 1772, d. 1822. Færgemand L. J. Worm 
f. 1770, d. 1813. 

sig ud, reddede under den øjensynligste Livsfare 
Mandskabet og bragte det til Toldboden under de 
Tilstedeværendes Fryderaab. Staal Hagen tilbød 
ham den udlovede Belønning, men Bagge og hans 
Folk viste sig som sande danske Sømænd. De af- 
slog Belønningen med den Forsikring, at de blot 
havde gjort deres Pligt og aldrig tænkt paa Be- 
taling. Politimesteren anmeldte denne skønne Hand- 
ling for Cancelliet, som indberettede den til Hans 
Majestæt."" Derefter aftrykker Bladet den herved 
fremkaldte kgl. Resolution. 

^.Kollegialtidende'^s Beretning og Resolutionen 
lyder saaledes: 

»Den 3. d. M., da det frygtelige Uvejr rasede, 
om hvis sørgelige Følger paa flere Steder de offen- 
lige Tidender indeholde jævnlige Anmældelser, 
hændte det sig efter en fra Politimesteren i Kbhvn. 
til Kancelliet indkommen Beretning, at et Skib 
hjemmehørende i Flensborg og ført af Kapt. 
Drevsen og kommende fra Monaco med en Lad- 
ning Frugter, forulykkedes her paa Rheden uden 
for det yderste Batteri. Syv Mænd af Skibets Be- 
sætning havde længe, omspændte af Dødens Ræds- 
ler, holdt sig fast paa Vraget og forgæves ventet 
Hjælp. Grosserer Staal Hagen her af Staden, 
som fra Toldboden havde bemærket disses ynke- 
lige Forfatning, udlovede en Belønning af 100 
Rdlr. til den eller dem, som bjergede dette for 
yderste Livsfare udsatte Mandskab. 

En af Kbhvns. Færgefolk, tillige med 3 til 4 
andre Mænd, tilbøde sig at gøre Forsøg paa de 

Ulykkeliges Redning og satte i muligste Hast fra 
Land. En Færgemand fra Helsingør, navnlig Lars 
Bagge, som tillige med nogle af sine Kammerater 
var tilstede paa Toldboden, blev til samme Tid 
opmuntret at vove sig ud; Tilvejebringelsen af et 
Dræg og øvrigt fornødent Redskab opholdt ham 
og dem i nogen Tid. Den kjøbenhavnske Færge- 
mand vandt ud Norden for Lynetten, men da 
Baaden, som var gammel, blev fyldt med Vand, 
saa Folkene sig ej i Stand til at naa Vraget uden 
med Fare for selv at sætte Livet til, de nødtes 
altsaa til at vende tilbage uden at have opnaaet 
deres Hensigt. Færgemand Bagge y som tog en 
fordelagtigere Vej, var derimod saa heldig efter 
øjensynligste Livsfare at redde samtlige 7 Mand 
og at indbringe disse til Toldboden under de Til- 
stedeværendes Fryderaab. Bagge afslog den ud- 
lovede og ham af Grosserer Staal Hagen tilbudne 
Belønning med Forsikring, at han intet havde gjort 
for Betaling. Den kjøbenhavnske Færgemand mod- 
tog til sig og sine Folk en mindre Douceur, som 
tilbødes dem af bemeldte Grosserer for deres Be- 
redvillighed i at forsøge, hvad der stod i deres 
Magt til de Ulykkeliges Redning. 

Efter at denne Beretning har fra Kancelliet 
været Hans Majestæt forelagt, har det behaget 
Allerhøjstsamme under Gaars Datum at resolvere 
saaledes : 

,,Med den Fornøjelse, som vi altid føle ved 
værdige Dannemænds ædle Daad, have vi erfaret 
dels, at Grosserer Staal HageUy dreven af Men- 

neskeligheds Følelse, ved udlovede Belønninger, 
har opfordret alle dem, som kunne komme de 
Ulykkelige til Redning, deels den raske og ære- 
kiære Færgemand Bagges Mod, med hvilket 
han, understøttet af de brave Færgemænd Frede- 
rich Wilhelmsen, Peder Magnnsen og Lars Jensen 
Worm samt Tjenestekarlene Christian og JenSy 
uforsagt har trodset Faren, reddet de Ulykkelige, 
og, efterat have opnaaet sit Øjemed, allerede lykke- 
lig derved, forkaster hver anden Belønning."^ 

»Vi ansee det for en kiær Pligt at skiænke 
dem, som udmærke sig ved slige Handlinger, den 
Hæder, hvortil de have grundet Adgang. Vi ville 
derfor, at Cancelliet tilkiendegiver Grosserer Staal 
Hagen Vort allernaadigste Bifald for hans vær- 
dige Forhold i denne Sag. Vi forunde Færge- 
manden Bagge Sølv-Medaillen pro meritis og en 
aarlig Pension af 30 Rdlr. Vi skiænke enhver af 
dem, som foruden Færgemand Bagge have deel- 
taget i Redningen, en Præmie af 5 danske Du- 
kater.* 

Landets offenlige Blade optog Kollegialtidendes 
Beretning. Men man skuffes, naar man troer, at 
Heltens Hjemstads Tidende giver yderligere Op- 
lysninger. „Helsingørs kgl. priviligerede Efterret- 
ninger* aftrykker en Meddelelse efter „Hambur- 
gische neue Zeitung* og lader det derved bero. 

Men Lars Bagge blev, som hans Søn fortæller, 
desuden hyldet og hædret paa mange andre Maa- 
der. Den pragtfulde Sølvkande, som Grosserer- 
Societetet i Kjøbenhavn skænkede ham »som Ag- 

telsestegn for hans ædle Daad"", og paa hvilken 
den i høj Grad spændende Scene ude paa Told- 
boden er graveret, er afbildet ovenfor, men han 
blev ogsaa i høje Toner prist i Digternes Sange. 
Oehlenschlægers Digt er omtalt i Indledningen. 
Det var dengang paa alles Læber, og man hørte 
særlig det djærve Vers recitere, der udtrykker Lars 
Baches Ord, da han afslaar Staal Hagens Gave: 

„For Guld jeg sælger ej mit Liv, 
^eg fattig er, dog har jeg Brød. 
»De Stakler Dine Penge giv, 
,,Som misted Alt, som er i Nød!** 
Saa talte han med et hjerteligt Blik, 
Og vendte den Rige sin Ryg, og gik. 

En anden, paa den Tid meget skattet. Digter 
Fredrik Høegh- Guldberg skrev et Digt: „Staal 
Hagen og Lars Bagge eller den 3die Nvbr. 1801.^ 
I dette stærkt skruede og svulstige Poem lyder Lars 
Bagges Svar til Staal Hagen og Slutningen saaledes : 

„Da svarer ham Bagge, den Dannemand: 
„Min trofaste Haand Du som Broder modtage! 
„Men ikke for Guldet jeg satte fra Land, 
„Og Guld ej forskjønner den bedste blandt Dage. 
„Giv Guldet til Arme! Giv Himlen Din Priis! 
„Mig give Du Haanden paa Sømands Viis!** 

„Saa mandig en Daad og saa mandigt et Ord 

kom Dannerkongen for Øre. 

„„O stolt er det Folk, jeg regjerer i Nord! 

Og sødt er det Scepter at føre!*''' 

Den Mand, der bød Kamp mod det fraadende Hav, 

Hver Snekke, der foer over Bølgernes Grav, 

med smilende Bifald han faderligt ærer. 

Men Hæderens Mynt, som han Bagge gav, 

skal adle hver Orden, en Dannemand bærer." 

Digtet er aftrykt i Fr. Høegh Guldbergs sam- 
lede Digte. Kbh. 1803. II. og ledsages af et Kob- 
berstik, der forestiller den idealiserede Scene, da 
Lars Bache gaar i Baaden paa Toldboden. Det er 
tegnet af Abildgaard og stukket af H. Grosch og 
er gengivet oven for. 

Der udkom desuden mange andre Digte og 
Gadeviser om Begivenheden, af hvilke her kun 
skal nævnes: Engelbretsen. Hæderssang om Færge- 
mand Lars Bache. Kbh. 1801. (4 Blade), og ,,En 
svensk Sang om de i Stormen den 3. Nvbr. d. A. 
paa Kjøbenhavns Rhed reddede Mennesker, af 
Pastor M. Stoltz. Sælges for 4 Sk. og faaes hos 
J. H. Schubothe paa Børsen Nr. 5."^ 

Men det lader til, at selve den stakkels Skipper 
Drewitz har faaet Ubehageligheder paa en eller 
anden Maade, og at man har havt ham mistænkt 
for at have holdt sig tilbage lige over for Red- 
ningsmændene, thi den 4. December indrykker 
han følgende i „Statstidende^ Nr. 97. 

„Uden i mindste Maade at ville berøve Hr. 
Grosserer Staal Hagen den Tak, som enhver god 
Mand bør yde ham for hans rosværdige Forhold, 
at have opmuntret nogle helsingørske Færgemænd 
til at redde Mandskabet paa det af mig førte og 
den 3. Nvbr. sidstleden her paa Rheden under 
den skrækkelige Orkan kæntrede Skib, da disse 
Folk paa Siden af bemeldte Skib kæmpede mod 
Døden, og, formedelst de forfærdelige Brændinger 
af Søen, som uafladelig gik over Skibet, hvert 

Øjeblik maatte frygte for at blive dens Ofre^ skyl- 
der jeg ikke blot mig selv, som havde den bli- 
dere Skæbne at være i Land, men endog min 
Rheders Commissionær, Hr. Grosserer Keller- 
mann, at underrette Medborgere om, at ingen af 
os var, eller som Menneske kunde være ligegyl- 
dig ved at erfare den Nød, hvori fornævnte Folk 
paa hiin skrækkelige Dag vare bestedte, men at 
vi gjorde alt, hvad Pligt og Menneskekærlighed 
kunde byde, forat befrie dem fra deres Elendig- 
hed. Saa vel Hr. Kellermann som jeg var den 
hele Dag paa Toldboden og søgte Hjælp, men 
ingen var at overtale til at vove sig ud, førend 
om Eftermiddagen Kl. 2V2> da Stormen syntes at 
sagtnes lidet. Forretninger, som et andet af min 
Rheders Skibe forvoldte^ der ogsaa havde det 
Uheld at komme paa Grund, nødte Hr. Keller- 
mann til at forlade Toldboden paa den Tid, men 
han efterlod sin Fuldmægtig og befalede ham ikke 
at spare noget Middel til det ommeldte Mand- 
skabs Frelse. Denne talte ogsaa strax derpaa med 
en af de helsingørske Færgefolk, og tilbød ham 
at betale ham 20 Rbd. for hver Mand, som de 
bjergede og mere, om de forlangte det. Manden 
var villig og erklærede, at han vilde gaa ud, naar 
han kunde foa sine Kammerater til at følge med. 
Nogle foa Minutter derefter saa jeg dem at sejle 
ud, og efter omtrent en Times Forløb kom de 
med de 7 bjergede Mænd tilbage. Strax derefter 
tog jeg Færgemanden Lars Bagge tillige med Hr. 
Kellermann med mig til Hr. Dispacheur Buntzen, 

som er min Mahler, i hvis Overværelse vi begge 
tilbød at betale Bagge den førommeldte eller hvad 
anden Bjergeløn han forlangte for Folkene; men 
han var ædelmodig nok til at afelaa os samme 
med de Ord, at han ikke bjergede sine Medmen- 
neskers Liv for Penge. Denne Beretning er i 
alle sine Dele sandfærdig og kan med Vidner be- 
vises. 

Kbhvn., d. 28. Nvbr. 1801. 

Nicolay Drewitz fra Flensborg. 

Denne Beretning bidrager noget til at belyse 
Scenen paa Toldboden; den forringer ikke Lars 
Baches Fortjeneste, men søger kun at hævde 
Skipperens Optræden ved Siden af Staal Hagens 
Ædelmodighed. 



Daarlig som Baumgartens Skole var, lærte jeg 
kun lidt eller intet og blev derfor taget ud, og 
efter vor Nabos, en emigreret Franskmands Raad, 
sat i Skole hos Hr. MetZy^) hvor flere af Byens 
Honoratiores Børn gik, baade Piger og Drenge. 
Vi lærte der Tysk, Fransk og Skrivning af Hr. 
Metz, og Regning af hans Værts Søn, der var Di- 
scipel i Latinskolen, nuværende Præst L. Schmidt 
i Aagerup.^) Om at lære Dansk var der hverken 
Tanke eller Tale, saa lidt, at vi under Undervis- 
ningen ikk e maatte lukke Munden op paa det 

1) Skolelører Metz boede pu Stengtde Nr. 411 og døde i December 1804. 
*) Laurits Smith f. 1794 døde som Pnest i Asgenip 1871. Han var en 
Søn af Toldbetjent 1 Helsingør Jens Lauritsen Smith, 

Sprog. Ja, vi blev saagar omdøbte, den ene Uge 
læstes Fransk, og saa hed jeg Nicolas, den anden 
Tysk og saa hed jeg Nicolaj, om hvilket vor Tje- 
nestepige maatte være underrettet, naar hun bragte 
Maden; thi foruden Skolepenge sendte nogle Fa- 
milier paa Omgang Middagsmad til Metz, og den 
Dag spiste den respektive Søn med ham. Han 
var ugift og tilaars og Fra Byen i Elsass af samme 
Navn, derfor talte han begge Sprog. — Metz for- 
talte os Løgne og Krøniker og spaserede ofte med 
hele Skolen, som jo ikke var stor. Han havde 
været hvervet Underofficer og havde vist ikke 
foaet nogensomhelst videnskabelig Dannelse, ofte 
tog han sig en Taar over Tørsten, selv i Under- 
visningstiden. Jeg lærte ikke synderligt, naar und- 
tages, at jeg fik en god Tungefærdighed i Fransk 
og Tysk, saaledes at jeg godt kunde udtrykke 
mig, især i det første Sprog. En af de mest dan- 
nede engelske Købmænd, ChapmaUj^) satte tre af 
sine Sønner i samme Skole; den ældste, John^ 
var et Aar yngre end jeg, og med ham blev jeg 
meget intim, saa at jeg ved alle Lejligheder blev 
bedt hjem i det elegante Hus. Moderen var en 
elskværdig og dannet Dame, og en Datter, AnnUy 
var en smuk Pige, der senere er blevet bekendt 
ved at have oversat ,»Kong Renés Datter"^, ,»Den 
tapre Landsoldat"^ og flere Digtere paa Engelsk. 
Det var alle artige og velopdragne Børn. — Jeg 
var 10 Aar gammel, da jeg blev syg paa min Ge- 

1) John Ghapman var født 1 London 1749 og tog Borgerskab I Helsinge 
tt/4 1778 efter at have vøret paa Kontoret hos Fr. Godenius I 14 Aar. 

burtsdag og fik en hæftig Nerve- og Galdefeber^ 
som flere Gange bragte mig paa Gravens Rand. 
Den unge Seyer stod trolig ved min Seng, og 
gamle Metz kom meget ofte og saa til mig, og 
naar han syntes, jeg var lidt bedre, pinte han mig 
til at tale Fransk med sig, dl Moder tilsidst maatte 
Forbyde ham at komme til Sengen. Da jeg kom 
op, laa den gamle Mand Lig. Skolen gik nu istaa 
hele Vinteren med Undtagelse af Richters Aften- 
timer. 

Den nye Skolelov var da nylig udgaaet, men 
ikke sat i Kraft, den galdt desuden kun Almue- 
og Borgerskolerne. Privat-Instituter var der ingen 
af, de enkelte Skoler, hvori der lærtes Fremmede 
Sprog var, som man vil have set, etableret af af- 
skedigede, hvervede ft'emmede Underofficerer, der 
havde udtjent, men som ikke kunde undervise i 
andet end deres Modersmaal og. Talen Fraregnet, 
daarligt nok. De ft'emmede Præster gav Time- 
Undervisning, men var meget kostbare. I Latin- 
skolen gik, foruden nogle Embedsmænds Børn, 
næsten ikke andre end Drageres og andre simple 
og fattige Folks Børn, der mere betragtede Skolen 
som en Indtægt end som en Læreanstalt; thi Bør- 
nene sang i Koret ved Bryllupper og Begravelser, 
hvorfor de fik Betaling og desuden Stipendler. 
Fader yndede ikke Embedsstanden og havde be- 
stemt mig for det praktiske Liv, og han fordrede 
som en ufravigelig Betingelse for Dannelse, at en 
Mand kunde føre en Samtale i ét eller flere Sprog, 
og endnu var de levende Sprog ikke indførte i 



125 



Latinskolen, hvor der ikke lærtes andet end La- 
tin, Græsk og Hebraisk. 

Det blev besluttet, at jeg skulde lære at tegne, 
og den bedste og efter Datidens Forhold meget kost- 
bare Tegnelærer blev antaget. Hr. Bechtor var na- 
turligvis ogsaa en afskediget Underofficer, høj, ma- 
ger og afmaalt i alle sine Bevægelser. Han drak 
altid sin Snaps eller sin Kaffe i det samme be- 
stemte Tempo, gik med korte Benklæder med 
Knæspænder, snehvide Strømper med Silkeflam- 
mer eller Striber, Sko med Sølvspænder, høj 
spidspullet Hat, stivt Halsbind og fin Rørstok. 
Hans ene Skridt var ikke to Tommer længere end 
det andet, og han mødte altid til bestemt Klokke- 
slet, og jeg maatte da sidde ved Bordet med alle 
Apparater i Orden og hans Stol staa paa en be- 
stemt Plads. Hatten blev sat paa Stokken og stil- 
let i samme Krog, og naar Timen var forbi, var 
Hr. Bechtor ude af Stuen, inden Klokken havde 
slaaet sit sidste Slag og med sine Storkeskridt paa 
Vejen til den næste Information. Forresten var 
han en systematisk Lærer, og jeg lærte godt at 
tegne under ham.^) Jeg havde megen Lyst og godt 
Anlæg, og da min Moder sværmede for mine 
Kunstproduktioner, blev jeg ogsaa mest holdt til 
at tegne uden for Undervisningstiden og bragte 
det efter Omstændighederne ret vidt deri. — 

Der debatteredes og ventileredes endnu om, 
hvor jeg skulde sættes i Skole, da en deus ex 
machina faldt ned. Steinberg havde været Under- 

1) aT^nemester* Niels Bechtor døde 1807 1 smu Kur. 
Lars Bsehe 9 

ofRcer ved Schacks Jægere og deserterede med 
en Ispost; han havde tjent i Sverrig og var nu 
borte, Gud véd hvor og i hvad Egenskab, i flere 
Aar, da han blev amnesteret og optraadte i Hel- 
singør som en fin Mand med en Plan til et Insti- 
tut, hvori intet var at indvende. Han kunde des- 
uden snakke Fanden et Øre af, og Trangen til 
en Skole var stor. Institutet blev i en Fart op- 
rettet, et Par Lærere engageret, men Hr. Stein- 
berg var en tysk Charlatan, Skolen gik Krebse- 
gang, og inden Aaret var omme, var Hr. Stein- 
berg færdig. 

I dette Tidsrum var Velstanden tiltagen. Vi 
førte hjemme et godt og aabent Hus. Moder havde 
sørget for at samle et overflødigt Indbo, hun havde 
saaledes et Køkken, der kun stod til Stads, for- 
uden et andet, som hun kogte i; det første var i 
Ordets egenlige Forstand beklædt paa alle fire 
Vægge med Kobber og Messing, som ikke tjente 
til andet end at blive skuret og poleret fire Gange 
om Aaret, foruden den daglige Afstøvning. 

Jeg mindes hende som en smuk Kone med en 
overordenlig skøn Hudfarve, som hun beholdt til 
sin høje Alderdom saa vel som et ualmindelig 
stort og smukt Haar, hun var altid i Bevægelse 
og havde den Fyldighed, som klæder en Kone 
mellem 30 og 40 Aar saa godt, men hun blev 
sværere med Aarene og tilsidst meget svær. Hun 
gik meget sjældent ud, og det var en Fest, naar 
hun tog alle os Børn med, og vi en Sommer- 

aften gik ud bag Ankersmed-Bakkeme/) hvor 
Aftensmaaltidet blev dækket op i Græsset og vi 
alle, baade Bedstemoder og Tjenestepigen lejrede 
os om det. — Men det var ogsaa godt, at hun 
ikke tog meget ud i Selskab, thi naar det engang 
imellem var uundgaaeligt, som F. Ex. Kongens 
Geburtsdagy da hun regelmæssig tog til Bal, var 
der et Staahej, saa Huset var Færdig at blive sat 
paa den anden Ende. 

Uagtet hun altid sagde, at hun ikke brød sig 
om Stads, saa var det kostbareste hende da ikke 
godt nok, og aldrig kunde hun blive færdig. Sta- 
dens Første Frisør kom løbende til bestemt Tid 
(alle Frisører løb dengang i deres hvide Kjoler 
med Pudderæsken i Haanden og alle Krøllejærnene 
ud af Kjolelommerne), men Moder var ikke vad- 
sket eller havde kun gjort sit Undertoilette: „Saa 
kan jeg springe dér og dér hen saalænge."^ ,Ja, 
bliv ikke for længe, Hr. Petersen!"^ 

Saa kom Kareten, men Madamen havde næppe 
faaet Klokken paa. „Kom præcis om en Time!^ 
Endelig var hun saa vidt færdig, men saa var den 
ulykkelige Haarskærer ikke kommen, og naar han 
saa endelig kom forpustet som en Jagthund, blev 
han dygtigt tiltalt, og truet med, at man næste 
Gang henvendte sig til HanseUy hans Kunstrival, 
hvor til den skikkelige Mand gjorde mange ær- 
bødige Undskyldninger, uagtet han havde været 
paa Pletten . Naar de da skred til Operationen, 

1) Ankersmedien lu tæt syd for Byen omtrent overfor den senere .Villa 
Augusta*, der dengang var Sukkerrafinaderl (2. Sukkerhus). Ankersmedie*Bak- 
keme var de Baadepladser ved Stranden t»t syd herfor. 

9* 

saa stod Madam Seyer med ét Lys, Jir. Seyer med 
ét, Pigen med ét og jeg med ét, medens Petersen 
kreppende, krøllende, pomadiserende, osv. løb 
rundt om Moder, og saa var Frisuren for høj, saa 
for lav. 

Endelig efter at Fader tre, fire Gange var gaaet 
ind og ud med et: »Det er da Satan til Tid!"" og 
efter at Kareten ^) lige saa ofte forgæves havde meldt 
sig, var den maaske netop ft'aværende, naar Mo- 
der var færdig; saa fik Kusken Skyld, og først 
naar Moder var i Vognen, blev der damstille. 

Foruden denne uft*avigelige Baltur, gjorde Mo- 
der gæme Selskab i en af de store Kanefarter til 
Fredensborg, og lod sig overtale til at gøre en 
Ramløsa-Tur med, naar et Selskab af specielle 
Venner i den Anledning kom ft*a Kjøbenhavn eller 
langt ude fra Landet. Hun var meget søsyg ved 
den mindste Blæst, men hun lod sig dog ikke af- 
holde fra aarlig at tage til Helsingborg Marked 
for at forsyne sig med Kobberkar, Jærnpander etc. 
Ellers kom hun meget sjælden ud, uagtet hun 
holdt meget af at køre, især én Gang om Aaret 
til Kjøbenhavn, hvor vi havde Familie og en 
Masse Venner, der kappedes om at gøre Gen- 
gæld for nydt Gæstfrihed. 

Hun var en kærlig og omhyggelig Moder, men 
hæftig, som hun var, fordrede hun Lydighed, om 
end hendes Anordninger ikke altid var de rig- 
tigste; men blev de overtraadte, saa var Irettesæt- 
telsen sjældent affattet i maadeholdne Udtryk og 

1) Der VAT mange VognmKnd 1 Byen, men m^et fu lakkede Ktreter. 

som oftest udførte hun praktisk sit Ordsprog: ,,at 
det ikke hjalp at bruge Munden, naar Hænderne 
ikke fulgte efter. ^ Dette galdt baade Børn og Tje- 
nestepiger, men ligesom Tugtelsen var Øjeblikkets 
Indskydelse, saa var den hverken haard eller 
lang, og naar jeg var saa heldig at echapere, me- 
dens Udbruddet stod paa, saa var det gerne glemt, 
inden jeg kom tilsyne igen. — 

Saaledes som hun styrede sit Departement, 
saaledes forstod hun ogsaa at holde sig i Respekt 
hos Færgekarlene, og hun kunde fea dem til at 
tjære Plankeværk og Kælderlemme, save et Stykke 
Brænde, bære Tørv eller Vand til Vask, ja skære 
Pølsepinde, naar vi havde slagtet, uagtet ingen 
Husgærning hørte dem til, og Fader aldrig bad 
dem om saadant; men derfor kaldte han hende 
ogsaa sin Overstyrmand. Som Hustru var hun 
efter sit Standpunkt uden Dadel, hun, som be- 
tragtede sig selv som despotisk Hersker ude og 
inde i hele Huset, øvede aldrig sin Magt imod 
min Fader, som hun som Grundsætning saa vel 
som af naturlig Takt respekterede som Husets 
Husbond og Herre, — men jeg troer ogsaa, at 
han var den eneste Herre, hun anerkendte, uagtet 
han vist nok i hele deres Ægteskab aldrig har 
befalet hende noget, og jeg aldrig mindes at have 
hørt et haardt eller strængt Ord af ham mod hende. 
Men hun havde, som sig hør og bør, ogsaa Øje 
for alt, hvad der var ham til Behag. Maden var 
altid færdig til bestemt Tid, men Papa ikke saa 
bestemt med at komme hjem. Henimod Klokke- 



130 



slettet blev jeg derfor gærne detacheret For at 
hente ham. Naar han ikke var paa Søen, holdt 
hans Forretninger ham ved Broen, hvor der hvert 
Øjeblik kunde indløbe Lejlighed, og imellem 
Turene dér gik han ind paa Vinhusene, læste en 
Avis og fik en Passiar eller en Disput, hvad 
han holdt meget af mellem Venner til et Glas 
Vin. Jeg havde min bestemte Tur, først hos Ma- 
dam Juuly^) hvor han ofte spillede Billard, saa til 
Stephanson/) ligeledes Billard, derfra til Lønborgs, 
Hansen & Ipsen, Soldan & Lund (Vinhuse),') og 
jeg sluttede, hvis jeg ingen af de Steder havde 
truifet ham, med Broen, hvor han da var at finde. 
Moder tittede imidlertid flere Gange ud ad Vin- 
duet, og havde det varet for længe, inden vi kom, 
saa skændte hun, fordi Maden maatte staa og 
ySnirre"^ og tabe Saft og Kraft, som hun ytrede, 
men det var strax forbi, thi hun plagede ham al- 
drig med ondt Lune, Graad eller Særheder, og 
Gud hjælpe den, der ikke ytrede sig med den 
tilbørlige Respekt om Lars Bache eller sagde et 
Ord om ham, som hun kunde udlægge som for- 
nærmende, enten det var Ven eller Frænde, ja 
selv Bedstemoder, saa fik de baade læst og paa- 
skrevet. 

Kun én Omstændighed gav somme Tider An- 
ledning til huslige Scener, det var Moders Jalusi, 

1) Pottberbergerer Madftm Jnhl var Enke efter E}eren af Hotel d'Øresund 
James Carmichael, der døde 1703, hvor efter han giftede sig med Herbergerer 
Hans Juhl, der døde 1798. 

S) Herbergerer Stewinson, Stengade Nr. 136. 

S) Købmønd og Vinhandlere. Lønborg, Stengade Nr. 17. Lund og Soldan 
Toldboden Nr. 2. 

naar Fader i et eller andet Selskab havde skæn- 
ket en Dame for megen Opmærksomhed, eller 
kom for meget paa et Sted, hvor der var en smuk 
Opvartningspige. Hun paastod at have god Grund 
dertil, men skænkede han Nogen mere Opmærk- 
somhed, end han burde, saa var Grunden Let- 
sindighed og ikke Mangel paa Kærlighed til Mo- 
der. De levede et lykkeligt Ægteskab lige til hans 
Død. Han første Ord, naar han kom hjem, endnu 
førend han havde lukket Døren var: Hvor er 
Mo'er? uagtet han godt vidste, at hun var i Køk- 
kenet, naar hun ikke var i Stuen. Saa trak han 
Trøjen af og gik ud til hende, gav hende et Kys 
og et lille Dask, som blev besvaret med et dito, 
saa kraftigt, at hun tidt ømmede sig over sine 
Fingerender, derpaa gik han ind og fik fat i de 
Smaa, som han dansede med til sin egen Sang, 
der klang, saa den kunde skræmme ethvert musi- 
kalsk Øre. Mig legede han aldrig med, kælede 
aldrig for — den store Dreng skulde ikke for- 
kæles. Han talte jævnlig i en barsk Sømandstone 
til mig, men jeg var saa gammel, at jeg godt kunde 
vurdere, at den var paatagen; thi fejlede jeg det 
ringeste, var han hvert Øjeblik hjemme for at 
spørge til mig, og flere Gange, naar han kom 
hjem, efter at jeg var i Seng og lod som jeg sov, 
har jeg set ham ligge paa Knæ uden for min 
Seng, trække mit Skjorteærme op, rose min Arm 
for Moder og stjæle sig til at give mig et Kys, 
og med Glæde fortælle, hvor flydende jeg kunde 
tale Fransk, hvorledes Lærerne roste mig osv. 

Saasnart han kom hjem, trak han Trøjen af. 
Maden smagte ham bedst, naar der da ingen Frem- 
mede var, i Skjorteærmer, Støvlerne af og Tøf- 
lerne paa. 

En af vore største Højtider var Krammarkedet. 
Peetz, som jeg senere skal omtale, kom da til Hel- 
singør, hvor han slog Bod op med Legetøj og 
Nips; han havde da Kone, Svend, begge Sønner 
og en Datter med, og saa mange vi kunde huse 
af dem, logerede hos os.^) Den Herlighed varede 
3 å 3V2 Dag, og den yngste Søn, Johannes, Mar- 
tin Thiesen og jeg hjalp da til at bygge Telt, rive 
ned, handle, men naturligvis mest med at gøre 
Spilopper. Kvægmarkeds-Dagen var ogsaa meget 
vigtig. Tidlig om Morgenen fulgte jeg Moder ud 
paa Markedet, hvor hun gjorde sine Indkøb af 
levende Gæs og mangfoldige Husholdningsvarer, 
thi dengang provianteredes ethvert Hus for Vin- 
teren, lige som et Skib til en China-Tur; ingen 
ordenlige Folk købte Aaret rundt saa meget som 
et Pund hos en Høker. 

Fader havde, foruden sin Del i Galeasen, i 
flere Aar Halvparten i en Kuf, som foer paa Bor- 
deaux. Den gav vist ikke stort i Provenu, thi ved 
hver Rejse blev der talt om, at Kaptajnen skulde 
afsættes, naar han kom hjem, da han brugte for 
meget og sølede for meget; men Jacobsen var en 

1) Stengade var dengang og endnu mange Aar senere Skuepladsen for 
Byens Markeder, Idet de Handlende mod en A^ltt opslog deres Telte og Bo- 
der paa b^ge Sider af Gaden. (Lassen. Prg. 1877. S. 15. Museum. 1802. I. 
s. 215.) 

fiffig Holstener og bragte hver Rejse en tyrkisk 
Klokke, Silkestrømper og Handsker hjem til Mo- 
der, Æsker, Valdnøddeskaller med Nips i, Hoved- 
vandsflasker etc. til Børnene, udsøgte Likører og 
et Oxehoved rigtig god Vin etc. til Fader (paa 
samme Maade var ogsaa den kloge Pudel Diana 
kommen til Huset), og saa htholdt Jacobsen Ski- 
bet den ene Rejse efter den anden, og tog vist 
sin Opmærksomhed godt betalt, uagtet den ikke 
stod opført i Regnskabet. 

Om Vinteren blev der spundet til Sejl, og da 
Garnet dertil maatte spindes med Sagkundskab, 
saa kom hos os en Spinderske, der Forstod den 
Kunst.^) Det var en midaldrende Pige, hun var 
meget proper og pedantisk ordentlig og var saa 
hæs, at ingen Fremmede Forstod hende; man sagde, 
at Drøvelen var sunken. Jeg taler om Ellen, Fordi 
hun var det mest overtroiske Menneske, jeg har 
kendt; kom der en Kurre paa den Traad, hun 
spandt, eller den knækkede, naar hun haspede, 
saa spyttede hun tre Gange, havde Formularer 
og Besværgelser rede, og gentoges Uheldene, blev 
hun som rasende. Forbandede ham — jeg véd ikke 
hvem, men formoder det var Fanden. At spille 
hende Puds var Martin Thiesens og min Opgave. 
Hendes højhælede Smæktøfler, som stod under 
hendes Stol, blev vendte ved Hjælp aF en lang 
tynd Stok osv., hvilket altsammen let lod sig prak- 
tisere, da hun var temmelig døv. 

1) I Ungt tidligere Tider havde man gfort gentagne fSorgøves Foraøg paa 
at oprette Seildngsvæverler i Helaingør. (Arkiv og Museum. II. S. 100.) 



134 



Fader havde en lille Jagt, som bL a. foer paa 
Jylland efter Smør. En ung rask svensk Færge- 
karl af vore foer med den. Hjemkommen fra en 
Rejse var den en Morgen ankret uden for Havnen, 
da min Fader skulde paa Søen og Christian sprang 
i Baaden [dl ham]. Fader gik ombord i et stort 
ballastet Skib, medens min Morbroder sad tilroers 
og Christian stod i Stavnen og holdt til med 
Baadshagen; men i den store Sø, der gik, slap 
denne, og Christian gik overbord, Baaden drev 
strax fra Siden, og min Fader og Kaptajnen, som 
stod i Samtale oppe paa det høje Skib, maatte, 
uden at kunne yde betids Hjælp, være Vidne til, 
at hans Yndling blandt Karlene druknede. 

Skuespiller Knudsen var af Arveprinsen skæn- 
ket Jægerspris Færgegaard ;^) en af Faders Venner 
Ludvigsen^ havde Svanholm i Forpagtning, og begge 
havde ofte inviteret Fader til et Besøg. En Som- 
mer i dette Tidsrum foretog Fader Rejsen med 
en Familie, der havde Slægtninge i Egnen, og han 
tog mig med som overalt, hvor der var noget nyt 
at se. Og overalt havde han gode Venner, og 
overalt kan jeg sige, at vi blev næsten festligt 
modtagne, men især hos den da bekendte og for 
sine patriotiske Bestræbelser berømte Knudsen, 
og Tilfældet skaffede os paa en komisk Maade 



1) Hans Christian Knudsen (1763—1816) var en Ksrskter-Skuespiller sf 
hø] Rang. Han udfoldede ved alle de Ulykker, der ramte Landet, en betydelig 
patriotisk og velgørende Virksombed og forstod ved sine offenlige Forestillin- 
ger og sine Sange tn Scenen at samle store Summer ind i Danmark og Norge 
for at lindre de Saar, Krigen havde bibragt. Til Løn fik han bl. a. Bestillingen 
som Førgemand ved Ji^erspris, som han samtidig med sin Skuespillervirk- 
somhed ved det Kgl. Theater beatred til 1811. 

en ufrivillig fyrstelig Honneur. Det hændte sig 
nemlig, at vi netop kom til Færgestedet paa en 
Dag, da Arveprinsen var ventet.^) Ved Frederiks- 
sundssiden laa en Slup med Flag paa Stang, og 
paa Jægerspris-Siden var Kanoner ladte. Sangkor 
arrangeret og KnudseUy forberedt paa en glimrende 
Tale, stod paa Landgangsbroen. Vore to herskabe- 
lige Vogne kørte ned i Færgen, medens nogle 
Damer og Herrer og jeg sprang i Baaden, som 
vi vilde sejle over med, men blev jagede op i 
Færgen, der satte fra Land. Dette Hurlumhej af 
pyntede Folk blev bemærket af dem, der ventede 
paa Jægerspris-Siden, de gav sig ikke Tid, men 
gav sig til at løsne de for Prinsen bestemte Ka- 
noner, og da Fader og hans Venner vinkede med 
Hattene for at standse dem, troede de at det var 
Istemmelse af Honneuren og udbrød i skingrende 
Hurraraab under den kongelige Kanonsalut. Det hele 
endte ved Landingen med Flauhed, Grin, venskabe- 
lige Hilsner og et gæstfrit Maaltid i Færgegaarden. 

I denne Periode var Kong Gustav IV Adolph 
af Sverri^ i Kjøbenhavn, jeg troer for at formaa 
den danske Regering til en ny Alliance imod 
Frankrig. Kronprinsen, senere Kong Frederik VI, 
fulgte ham med stor Suite til Helsingør, hvor der 
var stor Stads for den fremmede Konge, som alle 
talte om med Haan og Had — han var svensk — 
og for den folkelige Kronprins.^) 

I Brønd tiden, jeg troer 1806, laa Kong Gustav 

1) Kong Christian VII havde 1773 overdraget Jcgerspria Gaard og Gods 
til sin Broder Arveprins Frederilc paa dennes Livstid. 
9) Se »Beriingslce Tidende* Januar 1805. 

med Dronningen, Prinsen af Wasa og hele det 
svenske Hof ved Ramldsa. Man tænke sig det 
Liv og den Stads dér og i det lille Helsingborg 
af Hoffet, den pragtlystne svenske Adel, Kjøben- 
h avnere og mange andre, der benyttede Lejlig- 
heden til at besøge Surbrønden, hvor man i Brønd- 
salen kom i umiddelbart Selskab med Konge, 
Dronning, Prinser osv. Jeg var der flere Gange 
og søgte altid i Nærheden af den jævnaldrende 
Prins med det brede Ridderbaand og maalte hem- 
melig Højde med ham, naar han stod ved Siden 
af mig, men jeg var ogsaa engageret til Lege- 
kammerat med ham. Hans Hovmester boede hos 
Flyborg i Helsingborg, der var en speciel Ven af 
Fader, og som for Prinsen havde arrangeret en 
Slags Marionet-Komedie; Automater skulde stilles 
paa Skildpadder og disse paa en eller anden Maade 
føres ind i Salen. Flere Drenge fra Helsingør, 
som kunde tale Fransk, og deriblandt jeg, var ind- 
budne, men der blev ikke noget af Stadsen, og 
jeg kom ikke til at lege med Prinsen.^) 



En Bortførelseshistorie i Familien. Min Moders 
Faster var tidligere tilbage i Tiden gift med en 
tysk Smedesvend PeetZj der arbejdede paa Hol- 
men.^) Han var et Naturmenneske, saa raa som 
Schwarzwa ld havde udsendt ham, men flittig og 

1) Den omtalte Prins Gustav (1799—1877) levede, efter at hans Fader, 
Gastav IV Adolph 1809 blev stødt fra Tronen, i Landflygtighed ander Titelen 
Prins af Wasa. Han blev østerrigsk Feltmarskallieutenant. 

S) Johan Christian Peetz (Pitz), født 1 Brunsvig J755, død i Kbhvn. u/u 
1830, gift med Christine Petersdatter Basse, født 1 Rungsted 1749, død 1833. 

med en god naturlig Forstand , mild og venlig, 
naar han ikke kom i Affekt, men det kom han 
let, og saa var han gram som en Tysker. Da Ægte- 
parret havde sat Bo i en Kælder ved Gammel- 
strandy vadskede og kogte den flittige unge Kone 
for Smedesvende y og drev Handel med Stryge- 
bolte o. dsl.y som Manden forfærdigede efter Fyr- 
aften , og deres Bestræbelser lykkedes saa godt, 
at de snart kunde hænge et Skab ud med Knap- 
per og Spænder. Alle Folk gik dengang med Sko- 
og Knæspænder og Metalknapper. Peetz læste 
megety lærte, at kradse sit Navn og et meget tarve- 
ligt Brev op, levede tarveligt og fornøjeligt med 
sin unge Kone, og om Aftenen fik han sig en 
Passiar uden for Kælderdøren med Naboerne, som 
røg deres Piber paa Trappetrinene. Han holdt 
usigelig meget af at passiare og disputere, og da 
Mandens Kundskaber ikke strakte sig stort videre 
end til Ambolten og Tangen, saa hentede hans 
tørstige naturlige Forstand Stoffet fra Religionen, 
i hvilken der som i alt andet var Revolution. 

Han var Rationalist, og som saadan nærmede 
han sig i meget til Jøderne, der for en stor Del 
boede i hans Kvarter. Den siden berømte Hof- 
raad Amsel Meyer, Chef for det største Bankier- 
hus i Skandinavien: Meyer & Trier, var saaledes 
hans gode Ven, og den tarvelige rige Jøde spiste 
tidt sit Stykke Spegesild til Aften paa Trappen i 
fortrolig Sa mtale med sin Nabo, Kældermanden.^) 

1) Den bekendte store Handels- og Flnsnsmsnd David Amsel Meyer (1753 
—1813) var ved sin Særhed og ved sit fonatlske Had til Luzus kommen i Ry 
for Gerrigbed. 

Med den rige Gerson, RaphaeVtTnty WalUcWttnty 
WeeVeme og andre rige, tildels fritænkende Jøder 
sluttede han ligeledes tidligt Venskab, som ved- 
ligeholdtes til hans Død i en høj Alder. Under 
Kjøbenhavns Ildebrand 1705 gik hans Bolig op i 
Luerne, og han var blandt dem, der slog en lille 
Hytte op paa Slotspladsen. Her og imellem Slot- 
tets Ruiner rejste sig snart en lille By af et ar- 
tigt Udseende og eget Liv. Brandlidte og husvilde 
Familier satte sig i Besiddelse af en Vinduesfor- 
dybning i de ilhyre tykke Slotsmure, og en Brædde- 
klædning indad gjorde den i en Fart til et impro- 
viseret Værelse for en hel Familie. I Hytterne 
kogte, stegte, handlede og sjakrede alle Mand, 
Peetz og hans Kone ogsaa. Holmens Værksteder 
var brændte, og i det Par Aar, inden de kunde 
flytte ind i et af de nybyggede Steder ved Gam- 
melstrand, havde de grundlagt en saadan Velstand, 
at der ved Siden af Skabet med Spænder og 
Knapper kunde udhænges et andet, vel fyldt med 
Uhre og sølvbeslagne Piber; i Vinduerne saaes 
allehaande NQrnberger Legetøj og andre rare Sa- 
ger, der kunde desuden gøres betydelige Indkøb 
paa Assistenshus-Auktionerne, og alt gik saa godt, 
som det i den Opvækningstid kunde gaa flittige 
og brave Folk. 

Færgestrædet og Højbrostrædet var blevet ned- 
lagt og udlagt til den nuværende Højbroplads, 
Læderstræde og de andre Jødegader var blevet 
udvidede, og det hele var nu et elegant Kvarter. 
Spænder begyndte imidlertid at gaa af Mode, og 

da Peetz havde samlet sig, hvad Smaaborgere den- 
gang kaldte en Formue^ købte han sig et eget Sted 
i Store Grønnegade og etablerede dér en saakal- 
det Nurnbergerhandel mest med fremmed Legetøj 
og saadanne Varer, som Blankensteiner^) og nu 
Isenkræmmerne for en Del fører, men derhos 
fortsatte og udvidede han sin Pibe-, Uhr- og 
Knaphandel. Her i Grønnegade erindrer jeg Fa- 
milien fra min tidligste Barndom, her legede jeg 
med den yngste Søn, som kun var et eller to Aar 
ældre end jeg, her levede jeg mange Dage i Fryd 
og Gammen, naar jeg kom til Kjøbenhavn. I Stuen 
til Gaden var Butik, et Værelse ved Siden af til 
Gaarden var Mandens og Konens Sovekammer 
og tillige Dagligstue, første Sal og en Kvistetage 
var Stadsværelse, Gæstekammer og Børnenes Væ- 
relser. Peetz gav sine Børn, hvad han selv mang- 
lede, den bedste Skolegang. Den ældste Datter 
var Moders Veninde, uagtet hun var meget yngre; 
Faders Yndling i Familien var den yngste Datter, 
en meget smuk og indtagende Pige. Den ældste 
Søn lærte Musik og at dreje, da han skulde ud- 
dannes til Instrumentmager af blæsende Træinstru- 
menter, men han opgav det, kom paa Blaagaards 
Seminarium og lever endnu som Degn i et godt 
Kald.^) Den yngste Søn tog dansk juridisk Exa- 
men, blev Prokurator i Holbæk og Forvalter paa 



1) Blandt de saakaldte yNUrnbergere", det vil alge Kunat- og Galanteri- 
handlere, havde Blankenateiner, H}. af Købmagergade og Østergade, paa den 
Tid den største Forretning. 

S) Johan Peter Ghrtstlan Peetz, født 1 Kbhvn. 1788, død som Lærer i Kam- 
strup M/s 1871. (A. Petersen. Den jonstrupske Stat. 251.) 

Bonderup, og er nu død.^) Sophie blev gift med 
en Adjunkt ved Nykøbing Skole og er nu en 
gammel Præstekone i Pyen. 

En Kancellist i det tyske Kancelli, Christian^ 
son, der informerede i Tysk, og som nærmede 
sig Pebersvende-Aarene, forelskede sig i den blide 
sextenaarige Ane, med hvem han blev forlovet til 
Forældrenes Glæde, da han var en flittig og en 
respektabel Mand i god Stilling, ejede et Par Tu- 
sind Daler og aarlig lagde Penge op. Men en Dag 
udspandt der sig en Disput mellem ham og den 
vordende Svigerpapa, jeg troer om Religions-An- 
liggender, som endte med, at Peetz viste ham 
Døren og svor den drøjeste tyske Ed paa, at en 
saadan Karl aldrig skulde komme til at eje hans 
Ane. Datteren og Moderen græd, men Faderen 
mente, at der var flere Mænd og at Christiansen 
snart vilde blive glemt, og for at bevirke det blev 
Ane sendt ned til os. Fader sagde til PeetZy at 
hun var velkommen, men at han ikke vilde passe 
paa hende, og »løber hun bort med Christianson, 
saa holder jeg ikke paa hende, og saa er det Din 
egen Skyld.* Hun var hos os om Sommeren, 
græd somme Tider, men var munter og glad til 
andre Tider. Sommeren lakkede til Ende, og Mo- 
der fulgte i Høst Ane til hendes Forældre, der 
antog, at hun havde glemt ham og rolig føjede 
sig i Faderens Villie. Men hun havde gennem sin 
hjælpsomme Søster, da der blev holdt skarpt Ud- 

1) Overretsprokurator 1 Holbek Johannes Elias Peetz, f. 1793, d. ^jj 1836. 
(Richter. 100 Dødsfald.) 

kig med hende selv, holdt en skriftlig Forbindelse 
vedlige. Det var Skik i Peetz^s Hus, at Gadedørs- 
nøglen, naar Dørene var lukket og Ilden slukket, 
blev lagt paa Bordet ved hans Seng, og hver Mor- 
gen Kl. 6 om Hverdagen og 7 om Søndagen bragte 
Ane Forældrene Kaffen paa Sengen. 

En smuk Søndag Morgen blev Klokken 7 og 
halv otte, men der kom ingen Kaffe og ingen 
Ane. Moderen stod op og fandt Sophie siddende 
sovende i Sofaen — men Ane var borte. Kaffen 
blev bragt til Faderen, han spurgte efter Datteren, 
de andre turde intet sige, men græd, og da Peetz 
til samme Tid savnede Gadedørsnøglen, gik der 
et Lys op for ham. Han rasede, forbandede Chri- 
stianson, forbandede Datteren, lovede at myrde 
dem og at udrydde den hele Verden, men Fuglen 
var fløjet, og Fader, som just var i Kjøbenhavn, 
lo ham kun ud og morede sig over Historien, 
der fik ChrisHanson til at stige mange Trin i hans 
Gunst. Denne havde nemlig ordnet sit Hus og 
løst Kongebrev, og da Søsteren om Natten havde 
pyntet Bruden og derefter havde sat sig hen for 
at faa en Blund, lod Ane hende sove og listede 
sig i Dagbrækningen ud af Gadedøren og hen til 
Hjørnet, hvor Christianson ventede med en Vogn, 
der kørte dem til Gentofte, hvor de blev viede. 
Men hun var ikke lykkelig, før hun havde for- 
sonet Faderen, dog var alle Forsøg forgæves. Ra- 
phael bragte ham et kærligt og bønligt Brev fra 
Datteren og forlangte bestemt et skriftligt Svar. 
Peetz satte sig ned og begyndte at udøse sin Galde 

Lara Bache .10 

var Utilfredshed mellem Bøhmerne. Anker kom 
atter til Danmark, hvor man fra højere eller højeste 
Sted havde ytret sin Misnøje med disse Sagers 
Tilstand. Han rejste atter til Helsingør, og Fader 
indledede igen Underhandlinger med Glaspusterne, 
som ikke havde set deres Forventninger opfyldt 
i Sverrig. Dag og Time for deres Flugt med Ko- 
ner og Børn blev bestemt. Men uopsættelige For- 
retninger kaldte min Fader til Kjøbenhavn, og for 
det Tilfælde, at han ikke kom tilbage i rette Tid, 
blev Kommandoen over Expeditionen overdraget 
min Morbroder og Farbroder. Kun en Time efter 
at disse var afeejlede med 2 Baade, kom Fader 
jagende med Extrapost. Natten hengik i spændt 
Forventning. Endelig kom Baadene tilbage uden 
Glaspusterne, men det værste var, at en af vore 
Tjenestekarle, den svenskfødte Elias, savnedes. 

Konerne havde nemlig røbet Planen. Da Baa- 
dene ankom i den mørke Nat, og de aftalte Sig- 
naler gensidig var vexlede, lagde de ind i Lan- 
dingen og skyndte paa Bøhmerne^ som trak Tiden 
ud, men som endelig erklærede alt for parat, naar 
man vilde hjælpe dem med at bære Børnene og 
nogle Sager. De fleste i de danske Baade gik nu 
i god Tro op imod Husene, men bag disse holdt 
der Husarer, samt Strandrideren Rygstrom, der 
nu alle styrtede frem for at afekære Tilbagevejen. 
Mørket hjalp imidlertid de Flygtende til at naa 
Baadene saa betids, at disse kunde lægges fra 
Land. Husarerne red efter dem, til Vandet stod 
Hestene over Bugen, og der blev vexlet Skud fra 

begge Sider, men heldigvis blev ingen dræbt eller 
saaret, men to Mand savnedes. Den ene hang 
udenbords og blev fisket op, men Elias var seg- 
net til Jorden, haardt saaret i Hovedet af en Hu- 
sars Sabelhug. Fader sejlede øjeblikkelig til Hel- 
singborg og traf de fornødne Foranstaltninger med 
nogle paalidelige svenske Færgemænd, der var 
ham tro, og inden Dag var han tilbage. 

Elias var transporteret til Helsingborg og blev 
kørt til Vagten, som ligger paa Torvet tæt ved 
Havnen. Medens der gik Melding til Komman- 
danten^ sad Synderen paa Vognen, om hvilken 
en Mængde Nysgærrige flokkedes. Værten i Værts- 
huset nærmest ved, han hed Hilker, hos hvem 
de danske Søfolk altid saa ind, naar de kom til 
Helsingborg, kom med en Flaske Brændevin, 
skænkede for Korporalen og »Blågosserne^; me- 
dens han hørte den store Begivenhed fortælle paa- 
langs og paatvers, og om „de danske Rakkere^, 
blev der hvisket Delinkventen et Par Ord i Øret, 
og han, mat som han var, bad om at maatte 
komme ned af Vognen for at rette Benene, hvil- 
ket paa Flaskens Forbøn blev bevilliget af Kor- 
poralen. Endelig kom Gefrejderen tilbage med 
Ordre fra Kommandanten, — men Fangen var 
forsvunden i Trængslen og ikke til at finde. 

Han var nemlig blevet trængt ind i Hilkers 
Gaard og skjult i en Brændestabel, som var ind- 
rettet til Modtagelse. Efter et Par Timers Forløb, 
da Allarmen og Eftersøgelserne havde sat sig, kom 
en Fisker med Huen trukken ned om Ørene og 

iftirt en Vams, med et Par Aarer paa Nakken 
slentrende med en Kammerat ned til en Fisker- 
baad, der roede ud til en dansk Færgebaad, og 
om Aftenen laa Elias i en vel opredt Seng i vor 
Husholdningskælder. Jeg stod og holdt Lyset ved 
Siden af Fader og den undersøgende Læge, og 
Moder bragte i egen høje Person varme Forft'isk- 
ninger til den arme Djævel, der efter udstaaet 
Dødsangst havde havt Udsigt til. livsvarig Fæst- 
ningsarbejde og Kagstrygning. Den første Fare var 
forbi, men længe kunde hans Opholdssted ikke 
blive skjult, og Fader underrettedes om, at Elias 
vilde blive reklameret. Da kom der en 8 å 14 
Dage efter en engelsk Eskadre paa Helsingørs 
Rhed, bestemt til Danzigs Undsætning, og dér 
blev han, syg som han endnu var, sendt ombord 
i »The Salby*, Kaptajn Eiswood, en speciel Ven 
af Fader, og gjorde Kampagnen med, dér hvor 
svenske Arme ikke kunde række. 

Imidlertid var Fader i en slem Stilling. Han 
turde ikke komme til Sverrig, hvortil hans dag- 
lige Forretninger ofte kaldte ham, og der maatte 
skaffes Raad. En ung engelsk Købmand, Mr. 
Unger, inviterede Stafforth, Drivhjulet i Dra- 
maet, over til Helsingør, hvor der blev gjort 
Frokost-, Middags- og Aftenselskaber for ham 
efter overflødig engelsk Maalestok; men naar og 
saa ofte den ominøse Sag blev bragt paa Bane, 
drejede han af og mente, at Fornøjelser ikke skulde 
forstyrres ved tørre Forretninger, som maatte gaa 
deres Gang. Fyren maatte da gribes ved Hornene. 

Efter en kraftig Frokost førte Engelbrecht Peter- 
sen og Fader Mr. Stafforth paa en Spaseretur ud 
paa »Nordre Arm', en smal Bro, der laa uden 
for al Færdsel; en Færgebaad med 4 raske Mand, 
der holdt paa Aarene, laa udenfor. Her aabnedes 
Diskussionen paa ny, og her var Stafforth nødt 
til at høre Raison af Petersen y der lød omtrent 
som saa: „ Dersom Du af Vanvare eller ved et 
Stød nu faldt i Vandet, saa druknede Du ikke, 
— for vore Folk vilde strax fiske Dig op. Men 
hvis de saa tog Dig med ombord til den en- 
gelske Orlogsmand, dér ligger, og som de skal ud 
til, — saa bliver Du hængt. Saa vil Lars Bache 
være ude af Fare og Forlegenhed og faar oven i 
Købet den Præmie, der i England er udsat for 
Din Paagribelse; saa havde han taget Hensyn til 
sin egen Interesse, men ikke taget Hensyn til 
Venskab.^ Stafforth studsede ved dette argumen- 
tum ad hominem. Hænderne blev trykket. Æres- 
ord givet, og Sagen faldt bort og døde hen. Efter 
nogen Tids Forløb kunde Fader igen lade sig se 
i Sverrig, og da „The Salby* efter endt Togt kom 
tilbage, kunde Elias gaa i Land. 



Jeg var kommen i Skole hos Abbed le Tel- 
lier,^) der var katholsk Præst og emigreret fra 
Normandiet. Han var en høj, kraftig Mand med 
videnskabelig Dannelse og Sprogkundskaber, uden 
at tale and re Sprog ordentligt end Fransk. Uagtet 

1) Se Side 51. 

han læste vore Digtere f. Ex. Holberg med stor 
Fornøjelse, og havde opholdt sig her i Landet 
lige fra Revolutionens Udbrud, kunde han i Or- 
dets egenlige Forstand ikke gøre sig forstaaelig 
paa Dansk. Han havde aldrig mere end 12 Drenge- 
Disciple, som læste fra Kl. 8 — 1, saa kom der 
nogle unge Piger paa 15 — 16 Aar, og somme Ti- 
der blev en af os Drenge forbeholdt den Ære at 
assistere ham i Pigetimen, som sandelig var van- 
skeligt, thi det var næsten alle meget uregerlige 
smukke unge Damer. Jeg erindrer blandt dem, 
den nu længst afdøde Grevinde Schulin,^) Moder 
til den nu levende Amtmand, Oberstinde Dutten,^) 
som jeg flere Gange har været i Selskab med 
hos hendes Svoger, Oberst Drechsel i Kallund- 
borg. Af mine Skolekammerater troer jeg kun at 
der lever to. Kammerherre Berner,^) som blev 
Hofchef hos Prinsesse Juliane, og Kaptajn Liéb- 
mann, afskediget af Søetaten.^) Le Tellier taalte 
ikke, at der taltes andet end Fransk i Skolen; 
aabnede man Munden paa dansk langede han øje- 
blikkelig en over Rygstykkerne med sin lange 
Buxboms Lineal, Øjnene flammede og han raabte: 
yParlez frangais, matheureux!' Skolen var meget 
kostbar, og mig fraregnet var det kun saakaldte 
fornemme Folks Børn, der havde den Ære at 

1) Louise EliMbetb Schalln, f. Brown (1785—1851), Datter af den engelske 
Købmand i Helsingør N. Brown. 

S) Charlotte Elisabeth Dudden, f. de Tuxen (1795—1872), Datter af Ad- 
miralitetskommissBr L. de Tuxen. Hendes Søster var gift med Oberst, fhv. 
Toldkasserer Christoph. Ernst Drechsel. 

8) Kammerherre, Ritmester Georg Alexander Berner (1794—1883). 

4) Frederik Vilhelm Liebmann (1795-1808) Kaptajnlleutenant 1833, å la 
sulte og karakt. Kapt. 1841. 

blive optaget i den. Om Eftermiddagen var der 
et Par ældre, som tog Privat-Undervisning, saa- 
ledes erindrer jeg en Søofficer, jeg véd ikke hans 
Navn, men efter Portrættet har jeg tidt siden tænkt 
mig, at det vistnok var Willemoes. Den Lærdom, 
vi nød, var ikke grundig nok. Desuden havde 
jeg, foruden min Tegneundervisning hos Becktor, 
Undervisning i geometrisk Tegning hos en Hr. 
Sanne,^) og i Engelsk hos Petersen, der blev Trans- 
latør og døde som dansk Konsul i New York. 
Uden for Skolen havde jeg mest Omgang med 
Chapmans, Ellah's og Liehmanns^) Sønner, i hvis 
Hjem jeg kom meget. 

Den første Komedie jeg saa var „Zemire og 
Azor",3) som opførtes af et svensk Selskab, der 
havde opslaaet et Theater af Brædder paa Torvet. 
Jeg var meget lille dengang og gik med min Mo- 
der ved Haanden, men det maa have gjort et 
overordenligt Indtryk paa mig, thi jeg mindes end- 
nu tydeligt Drømmen og Trolden. Nogle Aar der- 
efter indrettedes et Theater i »Øresunds Klub"s 
Sal, og der gav Instruktør Schwarz fra det kgl. 
Theater med en Del af den daværende drama- 
tiske Skoles Elever Forestillinger to Gange ugen- 

1) Niels Christian Sanne, født i Norge 1775, Tegnemester og Lieutenant 
i det borgerlige Artilleri, død lo/^ 1826. (Museum. 1882. I. 72.) 

>) Familierne Chapman og Ellab se ovenfor. Om den helsingørske Køb- 
mand Mafor Michael LIebmann (1751—1819) og hans Slægt, se Fr. Meidell, 
En skaansk-dansk Familiehistorie. (Dansk Tidsskrift. 1900), der giver et for- 
trinligt Billede af den helsingørske Købmandsstand i den første Halvdel af det 
18. Aarh. 

, 8) Et Syngestykke af Marmontel og Grétry, som kom frem paa det kgl. 
Theater 1777 og gjorde megen Lykke. 

lig; de kørte da fra Kjøbenhavn til Helsingør og 
efter endt Komedie tilbage hver Gang.^) Dem af- 
løste Baron Wedel-Jarlsbergy der havde organi- 
seret et Selskab. Han var en fint dannet Mand^ 
men en gammel Vellystning, der havde Komedie- 
Mani.') Saa vidt jeg véd, oprettede og byggede 
han Theatret i Odense. Han satte nok et Par 
Godser og al sin Formue til paa den Fornøjelse. 
Da jeg var en ung Mand, traf vi tilteldig sammen 
paa en Rejse. Han udviklede for mig, at det havde 
været hans Hensigt at gøre sit Selskab til en 
Pépiniére') for det kgl. Theater, men at Krigen 
havde forstyrret hans Planer. Forøvrigt beklagede 
han sig over de unge Skuespillerinders Vægel- 
sindethed, og at det havde været hans vanske- 
ligste Opgave at regere dem. Han døde nok al- 
aldeles ødelagt. Jeg saa dette Selskab opføre mange 
Komedier, bl. a. »Dyveke* og »Niels Ebbesen*, 
som henrev mig meget. Mange Aar derefter traf 
jeg Niels Ebbesen som Vært i Råbes Have.^) 

Komedier kom ret i Velten paa den Tid, thi 
der oprettedes et dramatisk Selskab i Helsingør i 
1800 eller 1801, og da jeg gik i Skole hos le 
Telliery blev Teatret laant én Gang om Vinteren, 



1) Den bekendte Skuespiller Frederik Scbwmn (1753—1838) fik 1802 Be- 
villing til at oprette et omrefsende Provinstheater, der skulde være en Plante- 
skole for det kgl. Theater. Hans Forestillinger begyndte i Helsingør samme Aar. 

S) Baron Frederik Christian Wedel-Jarlsberg (1757—1831) bekendt som 
drsmatlsk Forfatter og liberal Fremskridtsmand, bestyrede et Par Aar et Pro- 
vinsteater, der gav Forestillinger i Siælland og Fyen. 1804 solgte han sit Gods 
^Ravnstrup* ved Nestved og købte en lille Gaard 1 Nerheden. (K. Schmidt. 
Theaterforhold i Odense. Odense. 1806.) 

>) Planteskole. 

4) Beværteingasted ved Christianshavns Vold. 

Og vi spillede da en fransk Komedie. Naar jeg 
kom til Kjøbenhavn om Vinteren, kom jeg ogsaa 
paa Komedie, og dér saa jeg engang Kong Chri- 
stian VII, og jeg husker ham godt; han havde en 
Fløjls broderet Hofdragt paa og blaat Ridderbaand. 
Han sprang frem foran i Logen, nikkede til Publi- 
kum, pillede sig i Næsen og var idelig i hurtig 
Bevægelse. 



Det store Krigs-Theater havde nærmet sig vore 
Grænser.^) Kronprinsen, den senere Frederik VI, 
havde trukket hele Armeen sammen i Holsten. 
Man ventede al Fare fra Sønden og blottede saa 
godt som aldeles de øvrige Provinser. Schacks 
Jægere var marcherede fra Helsingør 1805. 

Imedens Danmark med en kostbar Vanmagt 
stod truende lige over for den ene Kæmpe, der 
kunde knuse os paa Fastlandet, men hverken naa 
vore Øer eller Norge, forsømte vi ethvert Skin af 
muligt nødvendigt Forsvar imod den anden, for 
hvem vore udstrakte Kyster fra Vardø til Øster- 
søen, vore Kolonier i Amerika, Asien og Afrika, 
vor store Handelsmarine, den rige Handelsflaades 
hele rørlige Formue og en udsøgt Kærne af Sø- 
folk ude i fredelige Ærinder, var given til Pris. 
I Begyndelsen af den amerikanske Krig og un- 
der den franske Revolution var der strømmet 
uendelige Rigdomme ind i Landet udefra, men 

1) En Del politiske Betragtninger, som ikke frembyder særlig Interesse, 
er udeladt. 



152 



hele Regeringsmaskinen var i henved i et Par 
Aarhundreder bleven , rotten in Denmark'^; et ød- 
selt Hof, en tom forfengelig Glans udad, Experi- 
menter paa en fremkunstlet, unaturlig Industri, 
hvorved kun fremmede Charlataner berigedes, bor- 
nerte Handelsmonopoler, hvortil der bortkastedes 
Kapitaler, og hvor fra naturlig Konkurrence ude- 
lukkedes, opslugte Landets Finanser, der blev slet- 
tere og slettere uagtet overordenlig tiltagende Vel- 
stand. Man nænnede ikke at beskatte Landet paa 
en Maade, det godt kunde taale^ men gjorde Gæld 
og ødelagde Kreditten. Folket var ligesom et uvi- 
dende Barn, der ikke gad gøre sig den Ulejlighed 
at tænke paa, hvorledes det skulde gaa i Morgen, 
men saa længe, det havde det godt, gik i Rege- 
ringens svage Ledebaand. Den kortvarige Skrive- 
frihed var forlængst knust; hvad der var gjort for 
Skolevæsnet, stod saa godt som endnu paa Papiret; 
med Hensyn til anden borgerlig Udvikling gik 
man snarere tilbage end fremad, og kun i Landbo- 
forholdene var der gjort fremadskridende Foran- 
dringer i Lovgivningen. Men der var Rigdom i 
Handels-, Sømands- og den talrige Godsejerstand, 
og det velsignede lille Land var rigt paa de vig- 
tigste Livsfornødenheder, fremfor alt paa en kraf- 
tig Befolkning, der kun trængte til fornuftige og 
virksomme Ledere for at vækkes af Dvalen, og 
det havde en Historie, som levede i dets Sønner. 
Ingen Voldsmand havde bemægtiget sig dets Øje- 
sten og Hjærteblod: Flaaden, dersom Folket var 
blevet væbnet og anført. 

Medens Kronprinsen i god Ro stod i Holsten 
med en Fredsarmé paa 20,000 Mand, lagde Kej- 
serne Alexander og Napoleon i Spidsen for en 
halv Million kampvante Krigere Grundstenen til 
Danmarks Sønderlemmelse og politiske Tilintet- 
gørelse, Flaadens Rov, og alle de af en syvaarig 
passiv Krig flydende Ulykker. Allerede tidlig paa 
Sommeren 1807 gik en engelsk Flaade med Land- 
tropper op i Østersøen, og rimeligvis var den alle- 
rede, før den forlod England, bestemt til at ud- 
gøre en Del af den Magt, som, hvis fornødent 
gjordes, skulde operere imod Danmark. Efterhaan- 
den rygtedes det her som over den øvrige Ver- 
den om de overordenlige Rustninger, der fore- 
toges i flere engelske Havne, og det var ingen 

Hemmelighed, at det galdt Østersøen. Det 

kunde kun gælde Danmark, og det manglede ej 
heller paa alvorlige Advarsler, baade fra vore Di- 
plomater i England, Venner og højtstaaende danske 
Rejsende her. 

Den 2. August ankrede Hovedstyrken af den 
største engelske Magt, der nogensinde havde væ- 
ret i vore Farvande, paa Helsingørs Rhed, og dag- 
lig forøgedes den næsten uoverselige Masteskov.^) 
Der blev et Røre i Helsingør, hvis Mage man 
aldrig havde set i den ofte saa livlige By. Alt 
hvad der kunde spises og drikkes blev sendt om- 
bord, der blev slagtet Dag og Nat, thi Rejsen 
havde form edelst Modvind varet længe, og der 

1) Den engelske Flaade, 26 Skibe stærk, ankom til Sundet den 3. August, 
og Dagen efter en Flaade paa 14 Skibe til Store Bælt, hvorom der strax afgik 
Meldinger til K)øbenhavn fra Kronborg. 

var stor Trang til Ferskt.^) Alle Levnetsmidler 
steg til det dobbelte i Pris og derover. Havnen 
kunde hverken ude eller inde skaffe Adgang til 
den Mængde Baade, der kom i Land, og Vand- 
ledningen ikke tilfredsstille Vandfadene, uagtet der 
fyldtes Dag og Nat, saa at der i en Fart maatte 
bygges en Bro ved første Teglgaard^) og lægges 
Vandrender der til, hvor en Mængde Fartøjer lagde 
til for Vandforsyningens Skyld. Soldaterne kom i 
Land i tusindvis for at røre de stive Lemmer, og 
der vrimlede af Officerer. I 12 å 13 Dage laa 
Flaaden og samledes paa Helsingørs Rhed; da 
lettede Admiral Gambier med sit Admiralskib 
, Prince of Wales*, en Tredækker, 22 andre Linie- 
skibe, 9 Fregatter og 22 mindre Krigsskibe, samt 
2 — 300 Transportskibe, der havde Tropper, Heste, 
Artilleri, Belejrings-Materiel m. m. ombord, og gik 
Sundet op, og den 16de om Morgenen landsattes 
Tropperne ved Vedbæk for at udføre den engelske 
Regerings Skændselsordre.^) 

Allerede de første Dage efter Flaadens An- 
komst til Helsingør begyndte man at mumle om, 
at det ikke var rigtigt fat; efterhaanden blev Sand- 
synligheden større og større, med den fulgte For- 
bitrelse, og Slagsmaalene mellem de engelske Ma- 
troser og de danske Søfolk vare mangfoldige og 

1) Alene d. 14. August fik den engelske Flaade en Forsyning af 30,000 
Pund Oxekød mod kontant Betaling. ([Meyer] Zeeland im Sommer 1807. 
s. 21.) 

S) Kronborg Teglværk, en Fjerdingvel S. for Helsingør, tæt ved Snek- 
kersten. 

*) Allerede Dagen efter var K)øbenhavn cerneret i en Linie fra Kallebod- 
strand over Frederiksberg, Falkonergaarden, St. Vibenshus til Strandvejen. 

uafbrudte. En Skipper Jens Lund knækkede bl. a. 
Benet paa en engelsk Matros, og der flød meget 
Blod for knyttede Næver. Allerede en af de første 
Dage satte Fader mig ombord i Admiralskibet, 
hvor han havde gjort Bekendtskab med første 
Lieutenant, der var en Mand paa de 30 Aar, høj, 
koparret og fregnet, som havde mistet den ene 
Arm lidt over Albuen og havde siddet et Par Aar 
i fransk Fangenskab. Han talte meget godt Fransk, 
var en literært dannet Mand, havde et nydeligt 
Bibliothek, morede sig ved at vise mig smukke 
Afbildninger og Kort, og læste flere Sømands- og 
Slagberetninger med mig. Han var livlig, og hans 
stumpede Arm var altid i Tjeneste, under den bar 
han Kikkerten eller en Bog, naar han hentede 
den frem. Han holdt meget af mig, og naar Fader 
om Formiddagen kom paa Siden af Skibet, haa- 
bede han altid at se sin unge Ven om Eftermid- 
dagen, og saa mange Gange det lod sig gøre, til- 
bragte jeg flere Timer hos ham, indtil Fader ofte 
sent afhentede mig. 

Fader rystede paa Hovedet og mente, at det gik 
galt, og forberedte Moder paa at pakke ind. Alle 
var raadvilde og forknytte, thi for enhver var det 
indlysende, at Danmark var blottet for alt Forsvar; 
da kom Glæden som himmelfalden. Jeg stod med 
en anden Dreng udenfor Porten, da den TOaarige 
Skrædder Skou med sin trekantede Hat kom forbi, 
klappede os begge paa Kinden og jublende for- 
kyndte, at Kronprinsen var kommen til Kjøben- 
havn. Og snart jublede alle, fra Barnet til Oldin- 

gen: Kronprinsen var kommen! Men Glæden var 
kun stakket. Dagen efter blev alle Gemytter som 
slagne med Lamhed, Folk hang med Hovederne: 
Kronprinsen var rejst igen! 300 Mand af norske 
Livregiment rykkede ind i Byen tilligemed en Af- 
deling Ryttere, til Forstærkning af Kronborg.^) 

En Middag kom Fader hjem og aabnede Døren 
med det lakoniske Udraab: „Nu aisted, Moer, 
med alle Ungerne!' Han havde været ude ved 
Flaaden og dér set Forberedelser, der tydede paa 
et snarligt Angreb. Fader proponerede Sverrig, 
men Moder hadede dette „falske' Folk, som hun 
udtrykte sig, og Fader gik da ud for at betænke 
sig og træffe Foranstaltninger. Det varede ikke 
længe, før han kom tilbage med en Bonde, Lars 
Olsen i Tikjøb.^) Han havde i sin Ungdom staaet 
i Garden, og nu tjente hans Søn dér, til hvem 
han havde afstaaet Gaarden, og som havde en 
smuk ung Kone og 2 — 3 Børn. De Gamle førte 
dog selv Regimentet. Gaarden, som Lars Olsen 
havde bygget, var udflyttet, og han havde anlagt 
en smuk lille Lund samt en Have med fine Frugt- 
træer, Buxboms Buske og Labyrinter, omhygge- 
ligt udklippede i Form af Stole, Høns, Gæs etc, 
hvorfor han ogsaa havde foaet Præmie, Sølvbægere 
o. 1. af Landhusholdnings-Selskabet. Han var en 
af de saaka ldte kalkunske^) Bønder, og den gamle 

1) Kronprinsen kom til K}øbenhavn den 11. August og rejste allerede igen 
om Natten. Den omtalte Bataillon af norske Livregiment var allerede kommen 
til Helsingør forinden. 

S) Tikløb, en stor Landsby mellem Gurre og Esroms«, knap U/g Mil fra 
Helsingør. 

8) Saaledes kaldtes de rige og anselige Bønder, der er store paa det og 
liæver sig over deres fattige Jævnlige, (Molbech. Ordb.) 

Kone lige saa strunk som han. Akkorden var 
snart sluttet, og Flytningen begyndte strax. 

Jeg kørte samme Aften ud med Lars OlseUj og 
Dagen efter kom Moder med de øvrige Børn, 
Jomft-u Seyer og Barnepigen, samt vore Kostbar- 
heder, Linned etc. Vi morede os dejligt, spiste 
Tykmælk og Frugt, løb i Skov og Have, saaledes 
som Købstadboere paa Landet. Nabogaarden til- 
hørte en Købmand Wuip) i Helsingør, og her laa 
hans Kone og Søn, min Skolekammerat. Men 
Moder længtes efter Hjemmet, og Manden og Ko- 
nen larmenterede. 

Søndagen efter hørte vi tydelig Allarmtrommen 
inde i Helsingør, det var da Fjenden var landet i 
Vedbæk. Formiddagen gik under Besøg hos og 
ft^ Naboer og under rimelig og urimelig Snak 
om Krig og Nederlag osv. En kom, en anden gik. 
Sønnen paa Gaarden var bleven indkaldt, den unge 
Kone jamrede sig og vidste ikke, om Manden var 
skudt eller levende, om vi var afskaaret fra Hel- 
singør, hvortil min Moder var taget ind Dagen 
før og endnu ikke var kommen ud til os. Jeg var 
saa gammel, at jeg kunde blive grundig bekymret 
for Forældre og Hjem, og uden at sige Besked i 
Bondegaarden spaserede jeg henimod Middag til 
Helsingør. Undervejs kørte jeg et Stykke med en 
Bonde, der havde været i Frederiksborg, og som 
fortalte mig frygtelige Røverhistorier om den mærke- 
lige Dags Begivenheder. Jeg kom i god Behold 

1) Ferdinand Anthon Wulff, Købmand, Kaptaln 1 det borgerlige Artilleri, 
født M/s 1748, død »/s 1810. 

Lars Bache 11 

til Byen, hvor alt var dødt og stille, mange Fa- 
milier var flyttede, Mændene gik nedslaaede om 
og talte med dem, de mødte, — stadig om det 
samme. Hos os gik den ene ud, den anden ind. 
Fader havde om Natten været ved Flaaden under 
Landingen for efter Kommandantens Ønske at 
rekognoscere. Moder sendte mig ud for at søge 
ham op, og vi var inde i flere engelske Huse, 
hvor jeg troer, Bekymringen var større end i vore. 
Den engelske Generalkonsul var for flere Dage 
siden flyttet til Sverrig, og ham havde flere af de 
fornemste Familier fulgt. 

Om Eftermiddagen jog Fader os atter til Ti- 
kjøb tilligemed med et Par unge Damer, som af 
grædende Mødre blev betroet til min Moders 
Varetægt. Da de unge Piger tog min Seng i Be- 
slag og vor Familie fyldte godt op i Stadsestuerne, 
laa Bondens Børn og vor Barnepige paa Høloftet, 
hvor jeg ogsaaa fik Nattekvarter. 

Fjenden havde nu sat sig fast og rykkede mod 
Kjøbenhavn, af og til hørte vi Skydning fra den 
Kant, men der kom ingen Fjende Helsingør nær 
paa 2 — 3 Mil. Garnisonen her var blevet forøget 
med en Bataillon af norske Livregiment og en 
Afdeling sjællandske Ryttere. Kanonerne paa Fæst- 
ningsværkerne var skarpladte rettet saavel mod 
Byen som udad mod Søen, og man sagde, at der- 
som der skete et Angreb, vilde Byen blive be- 
skudt baade af egne og af Fjender. Men Moders 
Uro kunde ikke holde det ud i mange Dage, hun 
maatte ind og se til Hjemmet. 

Et Par Dage efter spaserede Jfr. Seyer, Barne- 
pigen, bærende min Broder Christian — (jeg havde 
to Brødre: Ferdinand^ født 1804 og Christian 1806), 
jeg og min Søster, samt Jørgen Larsens Børn ned 
til nogle Huse ved Landevejen. Dér stod vi i Pas- 
siar med nogle Bønderkoner, som Fortalte os den 
gruelige Historie, at nogle engelske Husarer paa 
den anden Side af Frederiksborg havde sparket 
Døren op for nogle Husmandsfolk, som ikke vilde 
lukke op og vise dem Vej.^) 

Midt i Samtalen med Bønderkonerne, udbrød 
de: „Der kommer de!"^, og inden vi kunde spørge, 
flygtede de ind af Dørene, som de laasede og 
stængede og ikke vilde aabne paa vor Banken, 
Hylen og Graad. Gennem den tynde Skov saa vi 
nu de vippende hvide Fjertoppe og de røde Trøjer. 
Der var ikke langt til Lars Olsens Havegærde, 
og afsted styrtede vi, jeg vexelvis bærende min 
Broder Christian^ kravlede alle over Gærdet ind 
i Gaarden, hvor vi spredte Angst. Forpustet satte 



1) Dette var den eneste Udaad, )eg hørte om Fjenden, saalænge de var 
her i Landet. De holdt den ypperligste Disciplin, og en Soldat, som havde 
stfaalet en Høne, blev hudflettet. I Sorgenfri havde de f. Ex. stjaalet Guldga- 
lonerne af en af Arveprinsens Vogne, Husgeraads-Karlen bad Generalen, som'' 
laa i Kvarter paa Slottet, om et Bevis, for at han Ikke skulde blive draget til 
Ansvar, da alt andet var urørt. Da Generalen hørte det, lod han Sagen under- 
søge, og da Tyven blev fundet, blev der statueret et næsten barbarisk Exem- 
pel. Alt, hvad Soldaterne nød, blev rigeligt og kontant betidt, og de fleste Vær- 
ter benyttede sig af Lejligheden. Den bekendte Lars Mathiesen paa Frederiks- 
berg [(17G9— 1852)] har mange Gange senere fortalt mig, hvorledes OfHcererne 
altid flokkedes hos ham fra Aften til Morgen og fira Morgen til Aften og altid 
vilde se ham og altid drikke med ham, og det kunde han, altid af det bedste, 
og om hvorledes Guldet strømmede Ind til ham og hvad det var for rare Men- 
nesker, og hvorledes de spøgede med ham: »Vi véd godt, at Du snyder os 
djævleblændt, men Du skal have, hvad Du forlanger!* Alle syntes de at føle 
den store Uret, der var begaaet imod vort fredelige Land. 

Forfatterens Ånm, 

!!♦ 

jeg mig paa Gærdet, foldede Hænderne og fore- 
satte mig at holde en Tale, og paa Engelsk bede 
Fjenderne at skaane mine Søskendes Liv, men 
da jeg saa Hestene komme frem fra Skoven, er 
Modet vel forgaaet mig, thi jeg løb ind i Gaar- 
den, hvor jeg mødte den raske unge Kone med 
en Spand 01 og en Spand Mælk. Med dette stil- 
lede hun sig uforfærdet ved Landevejen ved Ind- 
kørslen til Gaarden. ,Tag Krusene, Niels,'' raabte 
hun, ,staa her ved Siden af mig, spik Engelsk, 
og lad Tosserne skraale og tude!' Hun rettede 
paa sit Tøj og var dygtig echaufferet, men jeg 
var tapper ved hendes Side, formodenlig bleg som 
et Lig; begge havde vi to fyldte Kruse i Hæn- 
derne, og nu travede Rytterne rask langs Have- 
gærdet. ,Det er jo Vores!* raabte Konen. vDrik 
Børn! Hvorhen? Lykkelig Rejse!* ,Vi har ikke 
Tid!* svarede de muntre Ryttere og afsted gik 
det — og vi gik ind i Huset med vort urørte 01 
og Mælk, hvor Konen udlo og skændte paa de 
grædende Fruentimmer og Børn. 

Kommandanten paa Kronborg havde ikke Brug 
for Rytterne. Castenskjold^) samlede dengang sin 
Armé ved Ledreborg, og Ritmester — jeg troer 
han hed Ahrends — førte sine Folk til ham gen- 
nem Landet. De var blandt de Eaa regulære Trop- 
per, som gjorde Modstand paa Kirkegaarden ved 



1) Generalllentenaat jMchlm Melchior Holten Castenschlold til Borreby 
(174S— 1817) flk 1807 Ordre til at organleere Forsvaret paa S]ælland. Opsaven 
var umulig at løse med det uøvede Mandskab, hvorpaa »Slaget ved Køgit* den 
29. Anguat var et for det danake Folk lidet crefkaldt Bevla. Generalen var selv 
en lige aaa dygtig aom modig Mand. 

Køge, hvor forholdsvis mange faldt,^) da General 
Wellesley, den senere Hertug af Wellington, aab- 
nede sin Hærførerbane i Europa med at adsplitte 
Castenskjolds daarligt sammenskrabede, daarligt 
armerede og endnu daarligere anførte Køge-Armé« 
Den bestod af Bønder i Træsko, væbnede med 
Høtyve og Piker, de forreste havde Geværer, og 
af disse kunde kun faa gaa af. Officererne var 
Landeværns-Officerer, der paa Papiret var organi- 
serede 1801 og bestod af Toldbetjente, større Gaard- 
ejere og af hvem, som kunde skafl^e sig en Hest. 
Der var ikke Tale om nogen Exercits, militær 
Inddeling eller Taktik. Batailloneme fra Lolland 
og Falster havde gjort et Slags Oprør, og det hele 
var kun en Hob sammendrevne Mennesker. Det 
var for Soldater naturligvis en let Sejr at splitte 
dem, og de løb, saa stærkt de kunde, ved det 
første Sammenstød, kastende Vaaben og Træsko. 
Man fortalte dengang, at da det engelske Kavalleri 
forfulgte dem, blev det standset med Skriget: „Til- 
bage! Vejen er besaaet med Granater!^ Det var 
Træskoene, som Englænderne ikke kendte. 

Dagene gik, og Tiden gjorde os vant med 
vor Stilling. Naar Moder havde været et Par 
Dage hos os, havde hun ingen Ro, før hun kom 

1) Det har maaske snarere været de 70 Mand af Sfællandske Rytter-Regi- 
ment ttnder Ritmester Lndvlgsériy som den 15. August var bleven sendt fra 
Kjøbenhavn til Kronborg, og som nu, udelukket fra at vende til Kføbenhavn, 
d. 18. August blev sendt til Roeskilde. Det vides ikke, at der har været nogen 
Ritmester Ahrends tilstede ved det korte Forsvar af Kirkegaarden ved Her- 
følge (ikke Køge). (Ræder. Danmarks Krigs- og politiske Hist. I. 182. Fra 
Arkiv og Musæum. H. S. 253 ff.) 

ind til Helsingør, og et Par Gange var jeg med 
hende. 

Den eneste Gang, Fader var ude for at se til 
osy blev han hentet ved en Estafet fra Komman- 
dantskabet i Helsingør« Et saadant var enten af 
Regeringen eller ved indbyrdes Overenskomst 
konstitueret, bestaaende bl. a. af Kommandanten 
paa Kronborg og Kaptajn Tuxen. 

I et Par Dage saa man en frygtelig Brand i 
Kjøbenhavn, og man antog, at det var vor Flaade, 
der var antændt enten af Fjenden eller af vore egne. 
Man havde fra Landgangsdagen ikke kunnet faa 
en eneste Efterretning om, hvorledes Sagerne stod 
i Kjøbenhavn, thi den var tillands og tilvands saa 
indesluttet, at ikke et Menneske kunde komme 
ud eller ind, og Branden vakte nu dobbel Uro i 
Helsingør. Fader blev derfor nu kaldet og spurgt, 
om han vilde og kunde komme ind til Hoved- 
staden. Han var strax villig, men det var om at 
gøre at faa Frivillige til at følge ham. Tuxen og 
han gik strax ned paa Broen og gjorde de raske 
Søfolk bekendt med Faders Beslutning. Min Far- 
broder Peter, min Morbroder Ole og en 4 — 5 
andre var villige til at følge med, og der blev øje- 
blikkelig gjort Anstalt til at sejle. Fader havde en 
smuk lille Baad, en saakaldet Shotting, og stod 
nu med den over under Sverrig og op langs 
svenske Kyst, saaledes at han i Mørkningen holdt 
tværs ind i den engelske Flaade ind imod den 
inderste engelske Fregat. Og alt gik godt, dels 
fordi han formodentiig ikke var bemærket, dels 

blev antaget for en svensk Fisker eller Kadrejer, 
hvoraf mange var daglige Gæster. Men i det han 
styrede lige mod Fregatten , drejede han af, da 
han kom agten under den og holdt med alle Sejl 
og Aarer ind til Trekroner, men nu var han be- 
mærket, hvilket han indsaa, da der blev kastet 
Raketter og signaliseret gennem hele Flaaden. 

Kommandantskabet i Kjøbenhavn var samlet 
til Raadslagning i Hotel d' Angleterre,^) da min 
Fader bad den jourhavende at melde Færgemand 
Bache fra Helsingør, som øjeblikkelig maatte ind- 
lades, og Bille^) og de øvrige styrtede imod ham: 
,,Er De falden ned fra Himlen? Hvordan er De 
sluppet igennem? Holder Kronborg sig end- 
nu?* osv. osv. 

Den Brand, man havde set i Helsingør, var 
Tømmerpladsens Brand,^) og, saa vidt jeg véd, var 
det den første Bombardements -Nat eller Natten 
forud, at Fader slap ind. Han afleverede sine De- 
pecher og forlangte at blive expederet, saaledes 
at han kunde slippe ud, medens det endnu var 
mørkt, da han antog, at han var opdaget og vilde 
blive passet paa. Nogle Timer efter, som han an- 
vendte til at besøge nogle helsingørske Familier 
og trøste dem, fik han som 



1) General Peymann havde den 30. August flyttet Hovedkvarteret fra Ka- 
stellet til Rau's Hotel (Hotel d' Angleterre paa Kongens Nytorv). 

>) Kommandør Steen Andersen Bille (1751—1833) var under K]øbenhavns 
Belejring Chef for Søforsvaret. — Han udmærkede sig paa mange Maader og 
var ] høj Grad populær. 

8) Tømmeroplagene ved Kalvebodstrand blev skudt 1 Brand d. 3. Septem- 
ber om Eftermiddagen. 



164 



Hermed ender Optegnelserne. 

De er, i Følge en — her udeladt — Bemærk- 
ning af Forfatteren, kort for han helt afbryder 
Manuskriptet, nedskrevne c. 1855; men han har, 
vel mest paa Grund af Sorgen over sin Hustrus 
Død, tabt Lysten til at fortsætte, og uagtet han 
gjorde et Forsøg derpaa, afbrydes dog Arbejdet 
pludseligt 

Dette er i enhver Henseende meget at beklage, 
ikke mindst fordi vi kommer til at savne Sønnens 
Fortælling om de sidste Par Aar Faderen levede 
og om dennes sørgelige Død. 

Der skal imidlertid saa vidt muligt gøres Rede 
derfor efter de Kilder, der findes i Arkiverne og 
i Datidens Aviser. 

I en meget kortfattet lille Levnedsbeskrivelse 
af Lars Bache ^ som fremkom mange Aar efter, 
ledsaget af hans Portræt,^) omtales, at han i 1807 
flere Gange førte Depecher fra Kommandantskabet 
paa Kronborg til Kjøbenhavn, da Byen blev be- 
lejret og den engelske Flaade indespærrede den 
fra Søsiden og forhindrede al Forbindelse. En- 
gang, siges der, blev han i et saadant Ærinde for- 
folgt af en fjendtlig Sejler og maatte søge den 
svenske Kyst, ved hvilken Lejlighed han tilsatte 
sin Baad, men selv slap derfra tilligemed sine 
Folk. Men om denne Begivenhed vides iøvrigt 
intet; og Kilderne flyder lige saa sparsomt i andre 
Henseenden Desværre er »Helsingørs Avis* fra 
disse Aar gaaet tabt, i det mindste har det ikke 

1) Dansk Penning Magasin. 1835. Nr. 42. 

været muligt at opspørge dette Blad, der mulig- 
vis kunde have givet os nogle Oplysninger om 
dets Bysbørns, de tapre Færgemænds Bedrifter 
paa Søen. 

Thi efter at Kjøbenhavns Belejring var forbi 
og Englænderne var sejlede bort med den danske 
Flaade, forfulgt af hele Verdens Harme og Haan, 
udfoldede der sig et ukendt Liv i alle danske 
Farvande, hvortil der aldrig før eller siden er 
kendt Mage. Enhver dristig og søvant Mand i 
Landet, Skippere, Lodser, Færgemænd og Fiskere, 
der blot nogenlunde kunde skaffe Midlerne dertil, 
udrustede Fartøjer, store eller smaa, som Evnen 
var, eller tog Hyre paa dem, og Grosserere, Skibs- 
kaptajner, Aktie- og Interessent-Selskaber slog sig 
sammen og udrustede Kaperskibe i Mængde, alt 
for at tilføje Englændernes og deres Allieredes 
Koffardifart den størst mulige Skade. Hævnens 
Furier opflammede de kække Mænd, men ogsaa 
Æventyrere og Lediggængere lod sig mønstre, 
hvor de kunde, og den lovhjemlede Kaperfart fik 
derved ikke sjældent Karakter af virkeligt Sø- 
røverliv. 

Alle danske Have, Bælter og Sunde, som de 
engelske Konvojer passerede, blev Skueplads for 
store og smaa Begivenheder, Kampe og Æventyr, 
saaledes som Forfatteren allerede i sin Omtale af 
Jens Lind har fortalt.^) Men især blev Øresund, 
som dengang var den almindeligste Søvej, den 

1) Kaperiets Historie fim Krigen 1807—14 er desværre ilcke skrevet, men 
frembyder en meget interessant Opgave. Se dog C. Flood, I Krigsaarene. Chri- 
stiania. 1881. 91 ff. 



166 



herligste Valplads, og her spiller de helsingørske 
Færgemænd ubetinget den største Rolle i de mange 
Beretninger om Kaperbedrifter, som næsten var de 
eneste „indenlandske Efterretninger', Datidens faa 
Aviser bragte tiltorvs. Desværre er Navnene tidt 
udeladte i disse Meddelelser, men Færgefolkene i 
Helsingør forvandlede sig i en Fart til et krige* 
risk Korps, der gjorde Udkigs-, Vagt- og Spejder- 
tjeneste, og allerede den 29de Oktober erobrer de 
to engelske Brigger og en Skonnert, og fra nu 
af bragte de næsten daglig engelske Priser i Havn.^) 

Mellem disse Kapere træffe vi strax »den bolde 
Lars Bache''. Allerede den 10. November 1807 fik 
han Kaperbrev paa sin Færgebaad »Makrelen' 
mod Kaution af Grosserer Meyer Jacob Meyer i 
Kjøbenhavn paa iOOO Rdln, men store Bedrifter 
kom han næppe til at udrette, og det kan ikke 
med Bestemthed siges, hvor mange Priser, han 
tog, og hvor mange Penge, han tjente. Han næv- 
nes af og til i Bladene mellem andre af de Færge- 
mænd, der er os bekendte fra disse Memoirer, 
og mellem hvilke vi træffer hans Slægtsnavn mange 
Gange, Halvbrødre og Svogre, og desuden ogsaa 
flere af de Mænd, som deltog i hans Bedrift den 
3. November 1801. 

Naar Vinteren var forbi, eller i det mindste 
saa snart Isen var borte, og de engelske Skibe 
kom, lagde Kaperne ud. 

Allerede den 2dde Marts skrives der i ,Da- 
gen'^: , Kaperfører Lars Bache foretog sig med 

1) Meddelelser frm Kricsarkiverne. III. 211. 

Baad og Folk i Fredags et Krydstog langs den 
svenske Kyst nordefter, lige under Kullen løsnede 
de nogle Skud, men ingen vilde svare dem.'' Det 
var et Spejdertog Lars Bache foretog sig, thi der 
havde vist sig 2 engelske Orlogsskibe og 1 Fre- 
gat ved Gilleleje, og man mente, at de laa paa 
Lur efter det danske Orlogsskib „Prins Christian 
Frederik'', der lige var afsejlet fra Helsingør. Men 
samme Aften stod den hæderlige Kamp ved Sjæl- 
lands Odde, der trods Jessens glimrende Forsvar 
endte med Skibets Ødelæggelse, Willemoes' s og 
mange andre brave Sømænds Død. — 

Den 24de Marts tog Lars Bache Briggen „Ru- 
dolph'' udfor Lappen, og i April sejler han lige 
ind i H5ganas Havn og udskærer Galeasen „Frie- 
derich'', der nok var en særlig god Prise. Den 
14. Maj skrives fra Helsingør: „Iforgaars Aftes 
saa vore Færgefolk en Nordbaad komme nede fra 
Kullen af, formodenlig lastet med Stykgods og 
bestemt til Helsingborg, som formedelst Modvind 
lagde sig for Anker mellem Domstens og Hittarps 
Rev.^) Mod Midnat gik to af vore Kaperbaade, 
Frederik Buck og Lars Bache derned. Det var 
blikstille. Søen bleg, og de maatte ro. Formedelst 
Mørket mod Kl. 1 kunde de ikke skimte Baaden, 
der var bragt nærmere ind under Landet, før de 
var den ganske nær, da der fra den, som lettere 
kunde opdage de Tilroende, skete uventet 4 Skud 
imod dem, som blev strax besvaret med flere, 
hvorved Baadfolkene muligt blev jagne i Land, 

1) Altsaa ud for KuUa-Gunnarstorp. 

da der siden ikke blev skudt mod dem fra Baa- 
den. De søgte nu at komme denne nærmere og 
faa fat paa den, men i samme Øjeblik tændtes 
Blus paa Landet, som de var 12 — 14 Favne nær, 
og Kuglerne fra Landsiden fløj dem over Hove- 
det. Ved Glimtene blev de meget Krigsfolk vaer, 
der skød med Geværer og med smaa Feltkanoner. 
Desuagtet lagde de bi og fyrrede mod hine nogle 
og 60 Skud med Rifler og Kanoner, men da der 
intet var at udrette, vendte de tilbage og var i 
Havn Kl. 4V2- Til Lykke var begge Baadenes Sejl 
beslagne, ellers var de blevet ilde tilredte og 
skændte. Denne hæftige Skydning gjorde vore 
Forposter opmærksomme, og Efterretning sendtes 
til Kronborg. En saadan Ild har endnu ingen af 
vore Kapere været nærmere, men fandt ved Til- 
bageroningen sig alle ubeskadigede. Kun et Stykke 
af Haandtaget paa en Aare blev afskudt.* 

Af denne Afl^ære havde Lars Bache ingen For- 
del, men desto mere de følgende Dage. Der skri- 
ves saaledes fra Helsingør den 15. Maj: 

»Mod Kl. 1 Middag saaes 2de Sejlere at komme 
fra Kattegattet. Tre af vore Kapere sejlede ud. 
Lars Baches og Johannes Baches Baade besatte 
den ene, en stor bremersk Brig, og Frederich 
Buck den anden, en Kniphauser-Galease, og ind- 
bragte dem, uagtet den hist ovre liggende svenske 
Galej skød nogle skarpe Skud efter dem; og da 
Kuglerne kom Briggen meget nær, blev Kaptaj- 
nerne og Skibsfolkene noget bange, men veg ikke. 
De holdt af og lagde Skibene ind under Kron- 

borgs Batterier. Den første svenske Kugle gik 
12 — 14 Favne fra og midt for Skibet, den anden 
gik forbi Mesanmasten over Skibet, og den tredie 
nær forude, saa at Lars Bache sagde: „Den Karl 
retter og skyder temmelig efter Maalet.* Imorges 
optoges et præliminært Forhør over Skibene.* 

Atter den 17. Maj er han heldig, da han og 
Johannes Baches Kaperbaad „Neptunus* opbringer 
et amerikansk Skib, „Gallen* af Boston, som blev 
frigivet mod 200 Rdlr. til Opbringerne, og samme 
Dag eller et Par Dage efter tager han og hans 
Halvbroder Skibet „Die Jungfrau Helena* mellem 
Kronborg og Helsingborg. 

Det har muligvis først været paa den Tid, at 
han, som ovenfor berørt, har mistet sin Baad^ thi 
der meldes ingen Kaperbedrifter af ham Resten 
af Sommeren, og han udruster da om Vinteren 
en ny Baad, hvilket kan ses af følgende Ansøg- 
ning til Stiftamtmanden: 

„Da jeg agter at udruste Baaden „Makrelen**, drægtig 
IV2 Kommercelæst, til Kaperi, saa udbedes herved, at mig 
paa bemeldte Baad, der armeres med 4 Kanoner og føres 
af mig selv, maa vorde meddelt Kaperbrev. 

Kjøbenhavn, den 23. Juni 1809. 

Lars Bache af Helsingør. 

Til Stiftamtmand Hauch. 

Ansøgningen ledsages af hatfs skriftlige Kaper- 
Ed paa at efterleve „Reglementet for Kaperfarten 
og Prisernes lovlige Paadømmelse af 14. September 
1807*, samt af Grosserer M. M. Meyers Kaution 
paa 2000 Rdlr. D. C, i Tilfelde af at misligt For- 

hold under Afbenyttelsen af Kaperbrevet skulde 
foranledige Skadeserstatning. 

En Isvinter som den 1808—0 havde man i 
lange Tider ikke oplevet. I December og Januar 
laa der fast Is i alle Indhave, Sundet lagde Bro 
til Sverrig, og Armeen laa samlet i Nordsjælland 
for over Isen at rykke ind i dette Land; men 
Kongen nølede ængsteligt, og det kostbare Øje- 
blik blev forspildt. Langt ind i Marts var Kulden 
ukendt haard, Drivisen skurede gennem Øresund, 
og endnu den 30te Marts laa fire af vore Kanoncha- 
lupper indefrosne i Helsingørs Havn. Alt Kaperi 
var umuligt, og først langt ud paa Foraaret viste 
de engelske KoflVirdiskibe sig i Farvandene. 

Men Kaperfarten var ikke mere det, den havde 
været Aaret før. ,,De store Skibe véd at tage sig 
iagt,'' skrives der i „Kjøbenhavns Skilderi'^ den 
17. Juni 1809, »og de smaa lønner det sig næppe 
Umagen at overrumple. Vore Kapere mangler det 
imidlertid ikke paa Dristighed.'' 

Lars Bache gjorde sig da ogsaa færdig og møn- 
strede i Begyndelsen af Juli 14 Mand til sin nye 
Baad, hvoriblandt saa flinke Folk som den unge 
Færgemand Lorenz Justesen y der var bleven gift 
med den gamle Færgemandsenke,^) Styrmand 
Weiss fra Kjøbenhavn o. a. 

Den 23de eller 24de Juli satte han Kursen 
mod Syd for mellem de store engelske Konvoj- 
flaader i Østersøen at skære sig et godt Bytte ud. 

1) Se Side 9. 

Det var da ogsaa paa høje Tid, thi ikke mange 
Dage efter at han var sejlet fra Hjemmet, blev der 
kundgjort en Forordning af 2. August, der pludse- 
lig ophævede alt Kaperi i danske Farvande. Intet 
privat Skib maatte fra nu af og indtil videre løbe 
ud, og de Kaperskibe, som var paa Krydstogt i 
Søen, skulde de vedkommende Rederier søge at 
tilbagekalde snarest mulig. Dette Bud vakte en 
umaadelig Opsigt og Harme, og man forstod det 
ikke. Bestemmelsen var foranlediget af den Ide 
hos Regeringen, at Kaperftirtens Ophævelse var 
det bedste Middel til at fremme Norges Forsy- 
ning med Korn, da den mente, at England da til 
Gengæld vilde lade Kornskibene passere.^) Det 
viste sig imidlertid at være en af de Misforstaael- 
ser, som Frederik VFs Regering var saa rig paa. 
Forbudet blev da ogsaa hævet 6 — 7 Maaneder 
€fter. 

Den nærmeste Følge af denne Forordning var, 
at Kaper-Rederne, der havde gjort store Udrust- 
ninger til et energisk Sommer- og Efteraarstogt, 
nu blev haardt ramte og mange Familier ruinerede. 

Men Jobsposten naaede dog aldrig Lars BachCy 
og det lykkedes ikke hans Redere at kalde ham 
tilbage fra hans Krydstogt paa Søen; thi den 7. 
August gik det Rygte i Omløb paa Børsen i Kjø- 
benhavn, at Lars Bache med 14 Mand var kuld- 
sejlet ved Stevns. 

Det varede dog noget inden Rygtet bekræf- 
tede sig. 

^) Medd. fra Krigsark. VI. 

En varm Sommeraften — Onsdag den 26. Juli 
1809, gik en Gaardmands-Enlees Søn, Lars Jør- 
gensen fm Hylleholt, en lille Kirkeby ved Faxe 
Ladeplads, over Jordene, der hørte til hans Mo- 
ders Gaard, og helt ud til den yderste Lod, til 
Enghaven ved Klinten, hvor han stod og saa ud 
over Søen i den stærke Søndenvind. Han fik da 
Øje paa et Fartøj, omtrent 5 Fjerdingvej ude, en 
stor Baad, som for fulde Sejl krydsede sydpaa. 
Men i samme Øjeblik blev Synet borte for ham, 
og Skibet var forsvundet. 

Han tænkte nok, at det var kuldsejlet, men 
han maa have været en træg og ligegyldig Per- 
son, thi han foretog sig ingen Ting i den Anled- 
ning, idet han mente, at den militære Strandvagt 
og de mange Poster, som i disse Krigstider havde 
besat Kysterne, nok vilde gøre Melding derom. 
Han syntes ikke, det kom ham ved, og han vidste 
da heller ikke, hvor han skulde melde den Slags 
Ting. Han drev saa hjem til sin Moders Gaard, 
og ved Aftensmaden fortalte han hende nok, at 
han havde set et Skib forlise, men mente stadig, 
at der ikke var noget at gøre ved den Ting, og 
forresten var der jo heller ingen Baade ved Gaar- 
den. Næste Dag tog han til Marked i Kjøge, og 
først om Fredagen snakkede han om Sagen til en 
anden Bonde, Jens Jensen.^) 

Saa blev der ikke talt videre derom. Men flere 
Dage efter — den 30. Juli — skrev General Ca- 

1) Materialet til denne og den efterfnlcende Fremstilling findes I Prestø 
Amts, Stevns Herreds, Helslngn* Bys og andre Arkiver. (Provinsarkivet i 
Kjøbenlisvn.) ' 

stenskiold, der havde Stabskvarter i Faxe, til Amt- 
manden i Præstø, den dygtige Grev Danneskjold- 
Samsøe,^) at der ved Strandegaard Batteri var 
bjerget 7 Kister med Karduser, som var drevne i 
Land, og som var afleverede til Forvalteren paa 
Lindersvold. Strandegaards Batteri laa, — og lig- 
ger da endnu som et sammenfaldet Voldsted, — 
omtrent lige langt, en god Fjerdingvej, Syd for 
Hylleholt og Øst for Lindersvold; det var dengang 
bestykket med tre 24 Pds. Kanoner. 

Rygtet om disse Kasser, og at man ogsaa fra 
Batteriet mente at have set en Baad forlise for 
nogle Dage siden, samt at der allerede den 27de 
var drevet en Del Skibssager op paa Fiddet Syd 
for Strandegaard, rimeligvis fra en forlist Kaper, 
havde imidlertid bredt sig og naaet Skytten Ben- 
dix Nielsen paa Rosendal, der var Formand for 
Distriktets Baade-Rode. Han sejlede da strax ud 
paa et Krydstog og fandt i Farvandet mellem 
Vemmetofte Strandskov og Møen et Skib staaende 
paa omtrent 6 Favne Vand, saa kun Enden af 
Bramtoppen ragede op. Da det den 2. August 
lykkedes at faa Skibet op og indbragt til Faxe 
Ladested, saa man, at det var en aaben Kaper- 
baad med 4 Kanoner, men der fandtes ingen Men- 
nesker i Baaden og endnu kunde man ikke med 
Bestemthed sige, hvad for et Fartøj det var. 

Saa endelig den 3. August om Eftermiddagen 
drev en død Mand op ved Hylleholt Stenplads, 

1) Christian Conrad Sophus Dannesl(|old-Samsøe (1774—1823) var Amt- 
mand i Pnestø fra 1806 til sin Død. 

Lars Bache 12 

Og i Overværelse af Bønderne Jens Jensen og 
Lars Jørgensen foretog Herredsfuldmægtigen en 
Synsforretning, der lige som de mange efterføl- 
gende giver en i høj Grad nøjagtig Beskrivelse 
af Ligene 9 disses Klædedragt og de Sager, der 
fandtes paa dem. Der skete da to mærkelige Ting 
ved dette Ligsyn. I en rød SafBans Tegnebog 
fandtes bl. a. et Papir, hvor paa der stod: »Den 
16. Juli 1800 tog jeg Hyre med Lars Bakket 
Derved blev det da fastslaaet, hvad det var for 
et Fartøj, der var forlist; men da Synsmændene 
skulde udtale deres Formening, kom Lars Jørgen- 
sens Træghed og Efterladenhed for Dagen, idet 
han udtalte, at Liget formentlig var af Mandskabet 
paa den Dagen før optagne aabne Kaperbaad, som 
han saa kaldsefle Onsdagen den 26. Juli sidst- 
leden. Dette kom han til at staa til Ansvar for, 
thi et Par Dage efter gav Amtmanden Ordre til 
at tiltale og dømme Lars Jørgensen y fordi han, 
imod Anordningerne, intet havde meldt om Ulyk- 
ken, »da saa muligt, naar Anstalt strax var kunnet 
blevet føjet, dog nogle Menneskers Liv var kun- 
net blevet reddet. "" 

Samme Dag som det første Lig drev i Land, 
indmeldte Grev Danneskiold Sagen til Kongens 
Generaladjutant, Kammerherre Bulow^ vel vidende, 
at den maatte have baade almindelig og militær 
Interesse. Han meddeler, hvad der her er fortalt, 
og tilføjer, at det formentlig var en Kaper, enten 
en Qendtlig eller en af vore, der var strandet, at 
Fartøjet var fundet staaende paa Havets Bund for 

Fulde Sejl mellem Sjælland og Møen, at det var 
bragt i Land og befandtes at være en fortrinlig 
god Kaperbaad, udrustet med 4 Metal - Kanoner, 
nogle Geværer, Pistoler og Sabler m. m., samt at 
det af et Brev, der Fandtes ombord, ses, at Styr- 
manden hed Christian Hansen WeisSy og at det 
altsaa maa Formodes, at Kaperen har været Ført aF 
Færgemand Lars Bache Fra Helsingør „og at alt- 
saa denne brave, danske Mand er omkommen.'' 

De paaFølgende Dage har det rimeligvis været 
Paalandsvind og gunstig Strøm, thi nu driver 
Ligene op, det ene eFter det andet. 

Den 4. August skyllede tre Lig op, „ikke langt 
Fra det røde Hus i Strandskoven, hvor Uhlan- 
posten staar,* melder General Castenskiold, og 
næste Dag holdes der Syn paa dette Sted, der 
ellers kaldes Hylleholt Stenplads. Det Første Lig 
var aabenbart den unge, raske og velhavende 
Færgemand Lorenz Justesen.^) Han er særlig smukt 
paaklædt og beskrives saaledes: middelmaadig aF 
Statur, iklædt en fin blaa Klædes Trøje, lange 
Benklæder, violet Pikets Vest, gule Nankins Un- 
derbenklæder, Mansjetskjorte med Kryds (o: Kalve- 
krøs) mærket L. L No. 6., blaa Flonels Skjorte, 
fint, hvidt Silketørklæde, ungarske Støvler, Sølv- 
Lommeuhr, Kikkert, omtrent 30 Rdlr. i Banko- 
sedler, Foruden en Del Smaapenge i Sedler osv. 

Gennemgaaende er alle de døde Sømænd vel- 
klædte og iFørt mange Klædningsstykker og næsten 
alle i blaa Sømandsjakker med blanke Knapper. 

1) Se Side 167. 

12* 

Baade disse og de Lig, som efterhaanden drev 
op, blev, efter at de var synede, lagt ind i Sæde- 
markerne ved Stranden, hvor de ikke kunde ses, 
da Komet paa den Tid stod højt, og desuden til- 
dækkede med Tang, for at Svin og andre Krea- 
turer, Ræve og Fugle ikke skulde røre dem. Amt- 
manden udstedte hurtigt Tilladelsen til, at de Døde 
kunde begraves i simple Kister af Bøgebrædder, 
»om ingen af Fyr uden for en overdreven Betaling 
kan være at bekomme.* Omkostningerne skal be- 
strides af Penge, Uhre m. m., som findes paa de 
døde Legemer, men de skal begraves i de Klæ- 
der, de er iført. 

Saa gik der nogle Dage, men den 7. August 
var en stræng Dag for Herredsfuldmægtigen. Først 
holdt han Syn over en Mand og en Skibsdreng 
ved Strandskoven og senere over tre Mænd, der 
var drevet op i Land helt oppe ved Byen Lund 
paa Nordsiden af Faxebugten, næsten en Mil fra 
Hylleholt. Hos et af disse Lig fandt han et Papir, 
hvor paa der var skrevet: »Den 22de Juli møn- 
strede jeg med Kaptajn Lars Bagge og nyder hver 
Dag 1 Rdlr. i Kostpenge til den 24de September 
1809*, og i et af de andre Lig genkendtes — Lars 
Bache selv. 

Synsforretningen over hans Lig lyder saaledes: 

»Anno 1809 den 7de Aug. mødte undertegn, 
paa S. T. Hr. By- og Herredsfoged Kyndes Vegne 
ved Stranden for Lund Bys Land, Vemmetofte 
Klosters Forstrand for, efter sket Anmeldelse, at 

en død Mandsperson samme Dags Morgen var 
sammesteds fundet opdreven, at foretage en lovlig 
Synsforretning over samme døde Mandsperson. — 
Thi blev i Overværelse af Vitterlighedsvidnerne 
Bondefoged Rasmus Jensen og Udrider Lars Ing' 
vorsen y begge af Lund, foretaget bem. Forretning 
og befandt: 

En temmelig høj Person, stærk af Lemmer 
med mørkebrunt Haar, iklædt en gulblakket Kal- 
muks Chenille, en fin sort Klædes Kjole, en gul 
og violetstribet Bomulds Vest, sorte Nankins Ben- 
klæder, hvide Flonels Underdito, en smaaternet 
Nattrøje af ostindisk Tøj, en gul Nankins Sele, 
sort Silketørklæde om Halsen, en Krave uden 
Kryds mrkt, L. B. N. 3, en Hørlærreds Skjorte 
mrkt. L. B. N. 6 og Halvstøvler med paasyede Ka- 
loscher, — hos ham fandtes alene et lidet blaa- 
tærnet Lommetørklæde, 1 Fyrstaal, en Lomme- 
kniv, 1 Stk. Lak, 1 ny Fireskilling og 5 Kobberdito, 
4 Stk. 12 Sk.-Sedler og 4 Stk. do. sammenklistrede 
og ikke mulige at adskille, — af Papirer fandtes: 
et Brev uden Udskrift underskrevet P. T. Behr, 
dateret Kbhvn. d. 19. Juli 1809, og et Bevis fra 
Lars Bache til Kapt. Stephansen for at have mod- 
taget 8 Stk. Huggerter, dat. Helsingør d. 9. Jan. 
1808. — Samtlige ved Forretningen hos Liget fore- 
fundne Sager blev taget i Rettens Bevaring, hvor- 
imod alle Klæderne forblev paa det døde Legeme, 
som blev henlagt paa Langhalm i en Baad, som 
blev udflyttet noget fra Byen Lund og overdækket 
med et Sejl. Det blev paa det nøjeste undersøgt. 

om Kaperbrev eller Sø-Signaler skulde være at 
opdage, men forebndtes intet ^ ej heller fandtes 
noget Tegn til Skud, Sabelhug, Stik eller anden 
voldsom Behandling paa dette Legeme,^) men blev 
samme af adskillige Tilstedeværende kendt at være 
Kaperkaptajn Lars Bache fra Helsingør. — Ved 
Forretningen blev angivet af Indsidder gamle Hans 
Hansen af Lund, som først opdagede Liget i Over- 
værelse af Rytter Niels Petersen N. 74 ved 3. 
Eskadron af sjællandske Rytter-Regiment, at Liget 
efter hans Skønnende havde omkring Livet et 
rødt- og hvidtstribet Belte, hvori forekom ham 
ved Berørelsen at være en Daase og en Blyants- 
pen, men samme fandtes ikke hos Liget ved For- 
retningens Foretagelse, men formoder han som 
ukyndig at have taget Fejl af Vesten, i hvis Lomme 
den anførte Fyrsten og en Pennekniv befandtes. 
— Videre blev angivet af Rytterne Mads Christen- 
sen Nr. 43, Hans Larsen Nr. 72 og Ole Jensen 
Nn 70 samt Gaardmændene af Lund, Peder Ja- 
kobsen og Niels Jensen, Rytterne staaende ved 
Sjællandske Rytter- Regiment 3. Eskadron, at de 
samtlige kom til Liget Kl. mellem O og 10 Dags 
Formiddag og da fratog samme 1 rød Saffians 
Tegnebog, hvori befandtes 1 Hundrede og 2 Tyve 
Rigsdaler i Sedler, 1 liden Bog og nogle Papirer, 
1 blaaprikket Silketørklæde og 1 lidet blaatærnet 
Bomuldsdo., hvilket de foregav at have afleveret 
til Forvalter Thaning paa Vemmetofte. 

For at erfare om deres Udsagn medførte Sand- 

1) Dette anføres i alle Synsforretningerne. 

hed, og da sidst anførte borttagne Sager formedelst 
Aften ikke for Øjeblikket kunde tilvejebringes, 
blev Forretningens endelige Slutning udsat. 

Det Passerede bekræftes med Hænders Under- 
skrift. Datum ut supra. 

Paa S. T. Hr. By- og Herredsfoged Kyndes Vegne. 

Ovennævnte Vitterlighedsvidner 

C. W. Thaning. 
Rasmus R. I. S. Jensen. Lars Ingvorsen. 

Anno 1809 d. 8. August blev denne Forretning 
continueret i Overværelse af de indbemeldte Vit- 
terlighedsvidner, som til den Ende var mødte paa 
Vemmetofte, og indleverede da Forvalter Thaning 
Optegnelse under hans Haand over samtlige ved 
Rytterne Hans Larsen og Ole Jensen til ham ved 
den indbemeldte Døde fundne Tegnebog, over- 
bragte og afleverede af Papirer og videre, saavel- 
som Tegnebogen og derudi fundne 140 Rdlr., 
hvilken Optegning, attesteret saavel af de be- 
nævnte 2 Ryttere, som tillige af de ved Modta- 
gelsen ovennævnte Vitterlighedsvidner, Kloster- 
kudsken Peder Hansen og Materialkudsken Peder 

Pedersen y blev vedhæftet og samtlige 

Penge, Papirer m. m. tagne i Rettens Bevaring, 
hvorefter denne Forretning blev sluttet for Amtets 
høje Øvrighed at tilstille. Saaledes passeret 

Thaning. 
Rasmus R. L S. Jensen. Lars Ingvorsen. 

Udskriftens Rigtighed bekr. 

Kynde. 

I Overværelse af undertegnede 2 Vin. Vidner 
Klosterkusken Peder Hansen og Materialkusk P^^r 
Pedersen, begge paa Vemmetofte, er mig Under- 
skrevne i Dag den 7. August tilbragt af 2de i Lund 
indkvarterede Ryttere af sjællandske Rytter Regi- 
ment Hans Larsen Øerup og Ole Jensen SchioUe 
en rød Safflans Tegnebog indbunden i 2de Tør- 
klæder, nemlig et blaat Silketørklæde med hvide 
Pletter uden Navn og et lidet Kattuns eller Cam- 
bridge blaatærnet do. med Navn L. B., i hvilken 
Tegnebog i deres og de 2de ovennævnte Mænds 
Overværelse er funden: 

En dansk Banco-Seddel paa 100 Rdlr. 
2de do. Deposito Kassens 
Beviser paa 20 Rdlr. er 40 — 



tilsammen i Penge — 140 Rdlr. 
skriver et hundrede og fyrgetyve Rigsdaler og føl- 
gende Papirer: 

2de Breve til Kaperkapt. L. Bache ft'a Kbh. under- 
skreven Behr og Lange. 

1 do. til J. Pedersen i Hornbæk underskrevet 
Lars Bache. 

1 Brev til L. Bache dat. Køge underskrevet E. 
Pedersen. 

1 kvitteret Regning stf Jens Knabbe. 

1 do. do. af Henrich Møller. Helsingør. 

1 do. do. af F. D. Claesen. 

1 do. do. underskrevet Koch. Kbhvn. 

Bevis ft'a Otto Salomon Kbh. for 300 Rdlr. mod- 
taget af E. Petersen paa L. Baches Regning. 

En Nota p. 161 Rdlr. Omkostninger i Anledning 
af Skibet Britanie og Diane Rigels underskre- 
ven af Lars Bache. 

En Nota til Jens Knåbbe u. Underskrifit. 

En Regning til Sejlmager Bang om at forfærdige 
et halvt blaat og hvidt Signal-Flag underskre- 
ven Becker. (?) 

En Optegning uden Underskrift p. 7 Skibe, som 
er givet [ulæseligt]^) Brev og maa passere, 
naar de befindes rigtige. 

Bevis for et paa Helsingørs Postkontor afleveret 
Brev, hvorudi 30 Rdlr. til Hr. Bing i Roes- 
kilde. 

Et Afskedsbevis for Alexander Wrænger under- 
skreven Hanseny dat. Kbh. 

En liden indbunden Journal over udbetalte Penge, 
formodentlig til de paa Kaperbaaden forhyrede 
Folk. 

I Tegnebogen 4 faste Blade, dog ikkun under et 
Bændel indstukken, hvorpaa adskilligt antegnet 
med Blyant. Endelig 2 Blyantspenne. 
At foranførte saaledes er befunden osv. osv. osv. 

Thaning. 

At ikke mere end det herudi benævnte er af 
os til Forvalter Thaning afleveret, og den bem. 
Tegnebog med deri værende, samt anførte 2 Tør- 
klæder af os i Overværelse af Gaardmanden P. 
Jacobsen og N. Jensen i Lund taget af yderste 
Kjolelomm e paa en mellem Lund og Højstrup 

^) Der skal vistnok staa Licence-Brev. 

Opdreven død Sømand , som bemeldte 2 Mænd 
kendte at være Kaperfører Lars Bache, og vi alt- 
saa formodede bemeldte Papirer at være af Værdi 
og Vigtighed og sikrest , at de blev bragt i Beva- 
ring, det tilstaaer med Hænders Underskrift. 

Hans Larsen. Ole Jensen. 



Saa var da endelig al Tvivl forsvunden. Lars 
Bache laa død og kold derude ved Stranden, en 
Baad var hans Sarkofag, og et Sejl hans Ligklæde, 
som det sømmede sig for en ægte Sømands Lig. 

Ved Rygtet om Forliset var Lars Baches Hu- 
stru allerede for nogle Dage siden kommen til 
Faxe sammen med Familiens gode Ven Lods En- 
gelbrecht Pedersen. Vi kan tænke os, at hun sø- 
gende har gaaet om mellem de opdrevne Lig for 
at finde sin Mand ; thi nu, da han endelig var fun- 
det, henvendte hun sig strax til Amtmanden for 
at iaa en skriftlig Tilladelse til hans og hans Stald- 
brødres Begravelse, da hun som god Husmoder 
følte det som en Pligt at sørge for dem alle, der 
var i hendes Mands og hendes Tjeneste — „det 
haster,^ skriver hun, »saa meget meget mere, da 
de ikke let ved længere at ligge, vil faaes i Kiste.'' 

Herredsfogdens Fuldmægtig fortsatte imidlertid 
sin sørgelige Gerning og undersøgte ved Lund et 
Par Lig, som det indtrædende Mørke Dagen før 
havde forhindret dem i at syne, og som der havde 
staaet Vagt ved om Natten ; men inden denne For- 



183 



retning var forbi, saaes et tredie Lig ligge dri- 
vende i Vandskorpen y og i dette blev nu Styr- 
manden Christian Weiss genkendt, thi der fandtes 
hos ham et Signet med Bogstaverne C. H. W. med 
en Krone over, og desuden nogle Breve fra hans 
Hustru og fra „lille Anne Weiss til hendes Fader.'' 

Først i disse Dage, 14 Dage efter at Ulykken 
skete, blev den bekendt for Publikum. Fra Hel- 
singør skrives den 8. August.^) 

„Hertil er indløben den ubehagelige Tidende, 
at den bekendte Lars Bache er paa et Kapertog 
mellem Møen og Stevns undergaaet med Baad og 
Mandskab, 14 Personer i alt. Baaden skal være 
bragt i Land ved Faxe, og den døde Bache samt 
3 af Mandskabet skulde være drevne i Land, og 
disse begravne paa Faxe Kirkegaard. Tabet af 
denne kække med flere unge Sømænd, hvoriblandt 
ogsaa en ung Mand, Lorenz Justeseny er et sandt 
Tab for Landet og især for hans [o: Baches] efter- 
ladte frugtsommelige Enke med 6 umyndige Smaa. 
Omstændighederne ved dette ulykkelige Tilfælde 
ville næppe blive kendte, da ingen af Mandskabet 
er reddet, men alle blevne Dødens Ofre.'' Bladet 
tilføjer: „Det er desto værre kun altfor vist, at 
den raske Sømand, Lars Bache, der reddede skib- 
brudne Folk fra den øjensynlige Død midt i Stor- 
mens Brag, der som Kaper vidste at tilføje Fjen- 
den Afbræk og forøge den Ære, der indlagdes 
af vore Kapere, hint frivillige Værn, som England 

1) Dagen. 1809. 11. August. Nr. 142. 

saa meget frygter, som nøder dem til at holde i 
de danske, for dansk Flaade blottede, Vande et 
Tal af Krydsere, som kunde udgjort en anselig 
Eskadre, og som derfor bandes saa meget i de 
engelske Aviser, har fundet sin Død i Bølgerne. 
I Lørdags blev han begravet i Lyderslev. Af 16 
Mand, som man siger udgjorde den Kapers Be- 
sætning, som han førte, var 6 opdrevne dels ved 
Fjeldskov Rev, dels ved Lund under Stevns. Han 
blev kørt fra Lund i Vemmetofte Klosters Lig- 
vogn, og foruden de fra Helsingør didkomne Slægt- 
ninge og Venner fiilgt til Jorden af alle Lunds 
Bymænd og 6 unge blomsterstrøende Piger. Efter 
det Sigende, som gaar i Stevnsegnen, paakom 
Kaperfartøjet en saa hæftig Hvirvelvind, at det 
nødvendig maatte kæntre. Endnu vides ej, om det 
nogetsteds er drevet op.^ 

I „Kjøbenhavns Skilderi* af 12. August gen- 
tages den samme Beretning, men den indledes 
med følgende Ord: „Den uforfærdede Menneske- 
redder Lars Bache, han som paa Kjøbenhavns Red 
den 3. November 1801 frelste 7 Menneskers Liv, 
og som saa ædelt svarede, da man tilbød ham 
en Belønning: Jeg redder ikke mine Medmenne- 
skers Liv for Penge, er virkelig blevet opslugt af 
de Bølger, hvis Raseri han saa ofte trodsede.'' 
Artiklen slutter med at fremhæve hans Fortjenester 
og fortæller, at han blev Dannebrogsmand 1800, 
at Oehlenschlæger havde besunget ham, og at 
hans Portræt var stukket i Kobber. 

Disse Avisartikler er baade ved deres umulige 

Sprog og deres Referaters Upaalidelighed beteg- 
nende for deres Tid. Lars Baches Begravelse 
havde f. Ex. slet ikke fundet Sted endnu, takket 
være Herredsfoged Kyndes utrolige Smølen og 
Træghed. Den 9de August havde Engelbrecht 
Pedersen faaet fem af Ligene begravet i Faxe Kirke, 
nemlig: Styrmsindjørgensen fra Kjøbenhavn, Færge- 
mandssøn Rasmus Andersen y Færgemand Lorenz 
Justesen og Færgemandskarl Lars Jensen, alle af 
Helsingør, samt Tømmermand Carl Neugaard af 
Liibek, og havde betalt Omkostningerne mod at 
faa Udgifterne refunderet. Samme Dag henvender 
han sig desuden for anden Gang til Amtmanden 
paa Anne Margrethe Baches Vegne for at faa 
Mandens Begravelse fremskyndet. Men Herreds- 
fogden^) er endnu ikke kommen videre, end at 
han ogsaa samme Dag indstillede til Amtmanden 
om at underrette Lars Baches Familie i Helsingør 
om, at Mandens Lig er fundet, da den „maaske 
ønsker ham jordet paa en mere højtidelig Maade 
end ellers sædvanlig ved slige Tilfælde sker, i 
hvilken Henseende underdanigst udbedes, at Deres 
Excellence behagentlig ville give hans Kone i Hel- 
singør Efterretning desangaaende, om maaske no- 
gen af Familien ønskede ved Ligbegængelsen at 
være tilstede. Jeg har besørget en bedre Kiste til 
Kaptajn Bache end til de andre. — Hvorhos det 
maatte tillades mig at tilføje, at Bache er meget i 
Forraadnelse og formedelst den stærke Hede dag- 

1) Byfoged i St. Hedinge og Herredsfoged i Stevns og Faxe Herreder 



I Clemens Kynde (1764-1821). 

I 
i 
I 

Hg mere og mere tiltager, saa at der maa hastes 
med hans Jordefærd. * 

Amtmanden meddeler imidlertid Generaladju- 
tant Bålow, at Lars Bache og 10 af hans Mand- 
skab er drevet i Land, »endnu savnes 4 Lig, thi 
Mandskabet bestod af 15 Mand i alt. Lars Baches 
Enke har 6 Børn og er frugtsommelig med det 
7., dog haaber jeg hendes Forfatning, ihvorvel 
kummerfuld, dog ej er trængende! Thi den afdøde 
Lars Bache tjente forrige Aar en Del ved Kaperi.^ 
Desuden sendte Amtmanden sin Herredsfoged et 
meget alvorligt Brev til Svar, hvori han udtaler, 
at han maa formode, at Lars Bache allerede er 
blevet begravet, da Engelbrecht Pedersen Dagen 
før havde faaet skriftlig Ordre til Pastor Engelbret 
i Lyderslev om strax at besørge Begravelsen, og 
at Engelbrecht Pedersen selv havde besørget Kister 
saavel til Lars Bache som til flere af hans Mand- 
skab, da han havde erfaret, at By fogdens Foran- 
staltninger var saa sendrægtige og langsomme, i 
hvilken Anledning Amtmanden tilføjer: ^saa jeg 
maa tilkendegive Dem, at den Langsomhed, hvor- 
med De behandler sligt, saa vel som Deres flere 
Embedsforretninger, er mig til megen Mishag.'' 

Men der gaar alligevel flere Dage, inden Be- 
gravelsen finder Sted. Den Ilte August begraves 
et af Ligene, som ikke var genkendt, paa Spielle- 
rup Kirkegaard. Dagen efter driver endnu to Lig 
op paa Feddet, syd for Strandegaard, der bliver 
begravede paa Roholte Kirkegaard; „formodenlig 
af den strandede Kaperbaad „Makrelen^, staar der 

i Kirkebogen; „der fandtes ikke mindste Spor, 
hvoraf man kunde opdage deres Navne,^ og ende- 
lig Mandag den 14de August, tyve Dage efter 
Forliset, og 8 Dage efter hans Lig var fundet, 
blev Lars Bache begravet paa Lyderslev Kirke- 
gaard, muligvis paa den Maade, som Aviserne 
næsten en Uges Tid før havde beskrevet.^) 

Dagen efter Begravelsen blev der holdt For- 
hør over den træge Lars Jørgensen fra Hylleholt, 
men først den 28de blev han „formedelst ej at 
have til Baade-Rodens Formand anmeldt, uagtet 
at have den 26. Juli set en Kaperbaad kuldsejle, 
dette ulykkelige Tilfælde^ dømt til at bøde i Mulkt 
til Tryggevælde Amts Fattigekasse 3 Rdlr. og i 
Omkostninger 1 Mk. 

Engelbrecht Pedersen hentede „Makrelen** ved 
Faxe Ladeplads og førte den til Helsingør, hvor 
han for Retten beedigede og ved Færgemændene 
Otto Salomon og Jens Knobe bevidnede, at Baa- 
den virkelig var Lars Baches forliste Baad. Things- 
vidnet sendte han til Amtmanden i Faxe, samtidig 
med at han paa Enkens Vegne gør Krav paa en 
Del Armatur m. v. „som ved Indbjergningen var 
i Baaden, især Rifler og en glat Bøsse indfattet 
ovenpaa Løbet med Sølv, som jeg kan bevise, at 
være indkommen i Jens Jensens Hus tilligemed 
det øvrige Tøj.'' Amtmandens Taalmodighed med 
sin sendrægtige og vistnok temmelig umulige Her- 
redsfoged^ bliver i den Anledning atter sat paa 

1) Kirkebogen for Lyderslev og Frøslev: begravede 1809, 14. August: 
Caper-Capltiin Lars Bakke, som forgik ved Hylleholt. 

16. August : 5 ubenævnte Sømænd af samme Caper-Chaloupe. 

Prøve, thi vel bliver der langt om længe holdt 
Forhør over Jens Jensen i den Anledning, men 
først langt ind i November ser Amtmanden sig 
nødt til at meddele Engelbrecht Pedersen, at det 
ikke har været muligt at faa opdaget Gernings- 
manden til Tyveriet af de omtalte Vaaben. 

Men heller ikke de Penge og Papirer, som 
fandtes hos Lars Bache^ kan hans Enke opnaa at 
faa tilbagesendt før efter en længere Korrespon- 
dance mellem hende og de stedlige Autoriteter og 
mellem disse indbyrdes. 

Hun fik imidlertid kgl. Bevilling til at hensidde 
i uskiftet Bo, og hendes Lawærge — I. N. Møller 
af Helsingør 1) — skriver i hendes Margrethe 
salig Baches Enkes Navn, atter den 12. December 
om disse Penge og Papirer, og endelig, Dagen 
før Juleaften, lader det til, at saa vel Dokumenter 
som Værdisager er tilstillet hende. 

For Fuldstændighedens Skyld skal bemærkes, 
at den sidste af Lars Baches ulykkelige Mand- 
skab først drev i Land midt i September ved 
Strøby Egede Land ved Køge Bugt i en saa ftygte- 
lig forraadnet Tilstand, at Liget blev begravet paa 
Stranden, hvor det var fundet. 

Hermed ender Beretningen om Lars Baches 
og hans Mandskabs Forlis og Død. 

Hans Enkes og hans Børns Historie hører ikke 
herhen. Hun var, som Sønnen har fortalt, en dyg- 
tig og energisk Kvinde, og hun søgte rolig og 

1) vistnok Købmand tig Kæmner Møller i Helsingør. 

stolt ved egen Hjælp at leve Livet videre og op- 
drage sine Børn. Den 1ste Marts fødte hun en 
Dreng til Verden , og da han blev døbt i Kirken 
den 10de Maj, kaldte hun ham Lars Bache. Det 
ser ud, som om hun ved denne Lejlighed, som 
stadig i Livet, helst vilde staa paa egne Ben, thi 
hun beder ikke efter Datidens Skik fine og for- 
nemme Folk, af hvilke hendes Mand jo kendte 
saa mange, om at staa Fadder, hun holder selv 
sin Dreng over Daaben, beder Jordemoderen, 
Madam Bonnesen^ staa hos, og til Faddere vælger 
hun Familiens gamle Ven Engelbrecht Petersen 
og sin ældste Søn, den fjortenaarige Dreng, netop 
ham, som i sin Alderdom nedskrev sine Erin- 
dringer om sin Fader og om sin Barndom. 

Ane Margrethe Bache^ Fiskerdatteren, der ikke 
kunde skrive sit eget Navn, vidste at opdrage 
sine Børn saaledes, at det gik dem godt i Verden, 
og de kom i gode Stillinger; og blandt deres Børn 
igen findes der Navne, der hører til de bedste og 
mest bekendte i vort Fædreland. Hun døde den 
20. Februar 1857, 85 Aar gammel. 

Atarends, Ritmester, 160. 

Andersen, fhv. Embedsmand, 
69. 

Andersen, Rasmus, Færge- 
mandssøn, 185. 

Mathiesen, Lars, Traktør, 150. 

Metz, Skolelærer, 122 f. 124. 

Meyer, David Amsel, Hof- 
raad, 137. — Jacob Meyer, 
Grosserer, 166. 

de Meza, Christian Jacob, 
Læge, 52. — Christian Ju- 
lius, General, 52. — Chri- 
stian Julius Frederik, Læge, 
52. 

Moltke , Overhofknarskalk, 
24. 

Møller, Heinrich, 180.— Jens 
Bertel, Rektor, Prof., 52. — 
L N., Kæmner, 188. 

Nathan, Købmand, 37. 

Nelson, eng. Admiral, 81 f. 
86. 

Neugaard, Carl, Tømmer- 
mand, 185. 

Nielsen, Bendix, Skytte, 173. 
Haagen, Færgemand, 8 f. 

Numsen, Christian Frederik, 
Direktør f. Øresunds Told- 
kammer, 18. 

Oehlenschlæger, Adam, I f. 
113. 

Ohlrogge, Frederik, General- 
major, 50. 

Ole Tømmermand, 11. 

Olrich, Christian Magnus, 
Viceborgmester, 10. 



Olsen, Lars, Gaardmand, 156f. 

— Lars, Plantageejer, 11 ff. 
Parker, Hyde, eng. Admiral, 

80. 
Peetz, Christine Pedersdatter, 
f. Basse, 136. — Johan 
Christian, Handlende, 73. 
132. 136—142. — Johannes 
Elias, Overretsprokurator, 
132. 130 f. — Johan Peter 
Christian, Skolelærer, 139. 

— Sofie, 139 er. 
Petersen, Engelbrecht, Færge- 
mand, 43 f. 46. 147. 180. 

179. 185—189. — Hendrik, 
Færgemand, 46. — Niels, 
Rytter, 17a — Peter, Ma- 
terialkusk, 170 f. — Trans- 
latør, Konsul, 140. 

Rainals, Købmand, 36 f. 

Raphael, Købmand, 138, 142. 

Richter, Overjæger, Skrive- 
lærer, 67. 124. 

Riegels, Hans Ditlev, hist. 
Forf., la 

Rossini, Købmand, 35. 

Rygstrøm, Strandrider. 144. 

Salomon, Otto, Færgemand, 

180. 187. 

Sanne, Niels Christian, Tegne- 
mester, Lieutn., 149. 

Schack, Otto Didrik, Greve, 
Generalmajor, 20. 47. 151. 

Schimmelmann, H. C, Greve, 
Statsminister, 24. 64 IT. 

Schmidt, Josias Daniel, Post- 
mester, 63. 

Schrødersee, Johan Christian, 
Kaptajn i Søetaten, 85. 

Schulin, Louise Elisabeth, f. 
Brown, 148. 

Schultz, Philip, Kaptajnlieutn., 
81. 

Schwarz, Frederik, Instruktør, 
kgl. Skuespiller, 149 f. 

Seyer, Anne Sophie, f. Han- 
sen, 71. — Julius Adolph, 
Købmand, 71 f. — Lene 
Valentine, 71. 78. 128. 157. 
159. — Peter, 71. 124. 

Simm, eng. Præst, 53. 

Simonsen, Hendrik, Færge- 
mand, 71. 

Skou, Skræder, 155. 

Smith, Laurits, Præst, 122. — 
Jens, Toldbetjent, 122. — 
Landmand, 55. 

Sonne, Marie, 101. 

Stade, Svend, Færgemands- 
søn, 87. 

Stafforth, Ingeniør, 143—147. 

Steinberg, Skoleholder, 125 f. 

Stephansen, Kaptajn, 177. 

Stewinson, Herbergerer, 130. 

Stricker, Ezechias Heinrich, 
Generalmajor, Komman- 
dant, 79. 162. 

Suenson, Jean André, Kom- 
mandør, 28. 

le Tellier, Abbed, Sproglærer, 
51. 147 f. 150. 



Thaning, C. W., Forvalter, 
178 f. 181. 

Thiesen, Martin, 77. 132 f. — 
Kaptajn, 77 ff. 83. 

de Thura, Albert, Kaptajn i 
Søetaten, 84. 

Transmand, Peter Olsen, Ma- 
tros, 83. 

de Tuxen, Louis, Admiralitets- 
kommissær, 19. 43. 162. 

Unger, Købmand, 146. 

Wedel -Jarlsberg, Frederik 
Christian, Baron, Theater- 
direktør, 150. 

Weise, Johan Mathias, Trans- 
latør, 69. 

Weiss, Christian Hansen, 
Styrmand, 170. 175. 183. — 
Anne, 183. 

Wellesley, Hertug af Welling- 
ton, 161. 

Westerholt, Niels, Stabskap- 
tajn, 81. 

Wilde,Tewis, Viceborgmester, 
19. 

Wilhelmsen, Frederik, Færge- 
mand, 115. 118. 

Willemoes, Lieutn. i Søetaten, 
149. 167. 

Worm, Lars Jensen, Færge- 
mand, 115. 118. 

Wrænger, Alexander, 181. 

Wulff, Ferdinand Anthon, Køb- 
mand, Kaptajn, 157. 

MEMOIRER 
OG BREVE 

UDGIVNE AF 

JUUUS CLAUSjBKooPF^IST. 



Udgii^me opfordrer saayel blsto- 
riske Forskere som private Mænd 
og Kvinder til at yde dem Bidrag til 
deres Forehavende ved at indsende 
Memoirer« Optegnelsen Levnetsbe- 
skrivelser og Breve til Udgivelse el- 
ler ved at henlede Opmærksomheden 
paat hvor de er at finde. — Der vil 
blive givet Honorar for alle Bidrag. 

